ފޮނި ފާރޮށި 10 – Esfiya\n“ކަންނެޔޮހެން ހުންނަނަމަތާ މަށާ އެކީ ގެންދެވޭނީވެސް ބޮޑު ފޮއްޓަށް ލައިގެން ދޯ!” އައިޝްވަރިޔާގެ ކޮނޑުގައި ޖަހާލަމުން ނައިއަލް މަލާމަތް ކޮށްލިއެވެ. “މެޑަމް ބުނީ ކާން އަންނާށޯ…… މަ ބަދު ދުޢާ ކުރާނަން ތި ޖޮބެއް ނުލިބޭތޯ!” ކުދިކިޔަމުން އައިޝްވަރިޔާ ކޮޓަރިން ނިކުންނަން ހިނގައިގަތެވެ. ނައިއަލް ބާރު ހިނިގަނޑެއް ޖަހާލިއެވެ. އޭނާގެ ހުނުމުގެ އަޑާ އެކުވީ ފޯނު ރިންގުވާ ފެށި އަޑެވެ.\n“ޖައިނޯމަސް ބަފަލޯ.” އަނގަމަތީ އަތް އަޅައިލަމުން ނައިއަލް އޭނާގެ ފޯނު ކަންފަތުގައި ޖައްސާލުމުން ވަގުތުން އޭނާގެ ދެލޯ ތަގުޅިވިއެވެ.\n“ކޮންގްރެޗުލޭޝަންންންންންންންސްސްސްސްްްސްސްސް” ނައިއަލްގެ ކަންފަތުގައި ގުގުމާލީ ދޫންޏެއްގެ އަޑަށްވުރެ ތޫލި އަންހެން އަޑެކެވެ. އެއީ އީމާގެ އަޑުކަން އޭނާއަށް ޔަޤީންވާން ސިކުންތެއްވެސް ނުނެގިއެވެ. ނައިއަލްއަށް ފުން ނޭވާއެއް ދޫކޮށްލެވުނެވެ. ކަންފަތަށް އަރައިގެންދިޔަ ތޫނު ތަދުގެ އަސަރު ބޮލަށް ފޯރާ ތުރާވިއެއްކަމަކު އޭނާގެ ޡަމީރު ނިންމީ އީމާއާއި އެއްބައިވުމަށެވެ.\n“ހޮވުނީ ދޯ!!!! އާހަހަހަހަހަހަހަހަހަހަހަހަހަ” ނައިއަލް ހުނީ ކަމެއް ނުވަތަ ޖަނަވާރެއްގެ އަޑު ލައްވަން މަސައްކަތް ކުރީ ކަމެއް ސާފެއް ނުވިއެވެ. އޭނާގެ ހަޤީޤީ ނިޔަތަށްވީ އެކްޓުކުރުން ނަމަވެސް ވަކި ހިސާބަކުން އަމިއްލައަކަށް މަޖާވެގަތީއެވެ.\n“ހައްހައްހައްހައްހައްހައް” ބައްތިރީސް ދަތް ދައްކާފައި އީމާވެސް ހެމުން ގެންދިޔައެވެ. އެއްވެސް ސަބަބެއް ނެތްނަމަވެސް ފަސް މިނެޓަށް ދެމިގެންދިޔަ މާނައެއް ނެތް ސަކަރާތްގަނޑުގެ ސަބަބުން ދެހިތުގައި އެވަގުތު ލެއްވިހާ އުދާހެއް ނެތިގޮސް ހަމަޖެހުން ލިބިގެންދިޔައެވެ. އެއާއި ވިދިގެން އައި ތިރީސް ސިކުންތުގެ ސުކޫތަށްފަހު އީމާ ކަރުކެހެލިއެވެ.\n“މާދަމާ ހުކުރެއްނު… ދެން އަންނަ އާދިއްތަ ދުވަހު ކޮންޓްރެކްޓްގަ ސޮއިކުރާ ގޮތަށް ހަދާނީ. އޯހ ޔެސް އެންޑް މިގެއިން ލިބޭނެ ރޫމްއެއް. ބުނީމެންނު ގެއިން ނެރެލީއޭ… މިހާރު ކޮންތާކު ތިއުޅެނީ؟ މަގުމަތީގަތަ؟” އީމާ ވަރަށް ޝައުގުވެރިވެފައި އެއްސެވެ.\n“ނޫން ކަނޑު އަޑީގަ.” ނައިއަލް ތުންއަނބުރާލިއެވެ.\n“ކޮންއިރަކު އާދެވޭނީ؟ އާދިއްތަ ދުވަހުގެ ކުރިން ވިޔަސް އެންމެ ރަނގަޅު. މިރޭވިޔަސް އޯކޭ.” ސުވާލަކަށް ވުރެ ބޮޑަށް އީމާ ހީވީ ހުށަހެޅުމެއް ހުށަހެޅިހެނެވެ. އަޑަށް ލީ ބާރުން މިރޭ އަވަހަށް އަންނާށޭ ބުނިހެން ނައިއަލްއަށް މާނަ ނެގުނެވެ.\n“މިރޭ ވިޔަސް އޯކޭ.” އެހާ އަވަސް ގަޑިއެއް ބުނެވުނީ ކީއްވެކަމެއް ޚުދު ނައިއަލްއަކަށްވެސް ނޭންގުނެވެ. މިއޮށްހާއިރު ހީވީ ދާހިތްނުވެގެން އުޅުންހެނެވެ.\n“ހުމްމް އެހެންވީމަ ކަނޑުއަޑީގަ ތިއުޅޭ ދިމާލުގެ އެޑްރެސް ފޮނުވާލާ އޭރަށް ފޮށިތަންމަތި އުފުލަންށާ މީހާ އަރައިގެން އަންނަން ތިން ގަޑިއިރު ފަހުން ފޮނުވާނަން ބާރަށް ފީނާ މަސްކޮޅަކާ ސަބްމެރީނަކާ.” އީމާ އޭނާ ކިޔަން ބޭނުންވާ ހުރިހާ އެއްޗެއް ކިޔުމަށްފަހު ފޯނު ކަނޑާލިއެވެ.\nޗޮކެއް ކަނޑާލަމުން ނައިއަލް އޭނާގެ ގެއާ އެންމެ ކައިރީގައި އިންނަ ގެސްޓް ހައުސްގެ އެޑްރެސް ފޮނުވާލިއެވެ. އަދި އަވަސްވެގަތީ ފޮށި ތަންމަތި ތައްޔާރުކޮށްގެން އެ ގެސްޓް ހައުސް ކުރިމައްޗަށް ތިން ގަޑިއިރު ތެރޭ ދިއުމަށެވެ. ގެއިން ނެރެލި މީހަކު އުޅޭނީ ގެ ނޫން ތަނެއްގަތާއެވެ. އެހާ އަވަހަށް ތައްޔާރުވާން ޖެހުމުން އުނދަގޫވި ނަމަވެސް އޭނާއަށް ހިތްހަމަނުޖެހުމުގެ ޖާގައެއް ނުލިބުނީ ކީއްވެބާއެވެ. ފޯނު ކެނޑުމާއެކު އީމާވެސް އަވަސްވެގަތީ ނައިއަލްއަށްޓަކައި ވޭންއެއް ތައްޔާރު ކުރުމަށެވެ.\nފިލަން ގަސްތުވެސް ނުކުރި ނިދިގަނޑާއިއެކު ހަތަރެސްފަޔަށް ވަރެއް ނުލެވޭ ހާލު، ބޮޑު ދެ ކަޅު ފޮއްޓާއި ކާޑްބޯޑް ފޮށިގަނޑު ސިޑިން ބާލާ ނިމުންއިރު ނައިއަލްގެ ހަށީގައި ހޭހުރިކަން އެއީ އާދަޔާޚިލާފު އަޖައިބެކެވެ. ސިޓިންގ ރޫމުގައި ލަތީފާ ފެންނަން ނެތްކަން ނަސީބެކޭ ހިތަށްއެރިއެވެ. މަންމަގެ ހިތް ރުއްސަން ދައްކާނެ މޫނެއް އޭނާއަކަށް ނޭނގޭ ވިއްޔާއެވެ. ތަނަވަސް ސިޓިންގ ރޫމުގެ ކަނެއްގައި ބަހައްޓާފައި އޮތް ބީންބޭގްގައި، ލެޕްޓޮޕުން އޮފީސް މަސަތްކަތް ކުރަން ގުޅައަކަށް އޮތް ހަނީފް އިސް އުފުލާލަމުން ނައިއަލްއަށް ބަލައިލިއެވެ.\n“ލިބުނީދޯ ވަޒީފާ.” އޭނާގެ ތުންފަތް މައްޗަށް ވެރިވީ ފުޅާ ހިނިތުންވުމެކެވެ. ނައިއަލް އަސަރެއް ނެތް ގޮތަކަށް ބޯ ޖަހާލިއެވެ. އޭނާގެ މޫނުމަތީގައިވި ފަރުވާކުޑަކަން ހަނީފަށް ފާހަގަވީ ކަންނޭނގެއެވެ. “މަނީ…މަނީ..” އަތް ތަތްތަތް ލަވައިގެން އުޅޭކަހަލަ ގޮތަކަށް ހަނީފް އިނގިލިތައް ހަރަކާތްކޮށްލީ ފައިސާތަކެއް ދައްކުވައިދިނުމަށެވެ. ނައިއަލްގެ މޫނުމަތި ވަގުތުން އުޖާލާވިއެވެ. އޭނާ ބޯ ޖަހާލަމުން އަވަސްވެގަތީ ފޮށިތަންމަތި ގެއިން ނެރުމަށެވެ. ފިޔާ ކޮށަމުން ކަރުނަ ފޮހެން ހުރި އައިޝްވަރިޔާއަކަށް ކެތެއް ނުވިއެވެ. އޭނާގެ މަސްތަކުގައި ހުރި ބާރު އެންމެ ފަހު ވަގުތާ ޖެހެންދެންވެސް ނައިއަލްއަށް ފޯރުކޮށްދޭނަމޭ ބުނާ އުސޫލުން އެ ބުރަ އުފުލުމުގައި ނައިއަލްއާއިއެކު މަސްއޫލުވިއެވެ. ގޭގެ މައި ދޮރާށިން ބޭރަށް ނިކުންނަން އަޅައިލި އެންމެ ފަހު ފިޔަވަޅާއެކު ނައިއަލް ފަސްއެނބުރި ބަލައިލި މަތީ ބުރިން މީހަކު ފެނުންހެން ހީވެގެންނެވެ.\n“ނައިއަލް!” ހިމޭން ރޭގަނޑުގެ ފަޒާގައި ހިފާލީ، ބާތް ރޯބް އޮޅައިގެން ހުރެ އިސްތަށިގަނޑު ހިއްކަމުން ހިއްކަމުން ބެލްކަނިން ބޯ ދިއްކޮށްލި ލަތީފާގެ އަޑެވެ. ނައިއަލް ހިނިގަނޑެއް ޖަހައިލަމުން މަންމައަށް ހަނާ އަޅައިލިއެވެ. “ބަލައިގެން އުޅޭތި!” ލަތީފާ ނުސީދާކޮށް ނަސޭހަތްތެރިވީ އީމާއާއި ގާތްނުވުމަށެވެ. ހަނީފުގެ މޮޅުކަމާއޭ ނައިއަލްގެ ހިތަށް އެރިއެވެ. އޭނާގެ ހިތް ރުއްސާފައި ލާރި ހޯދަން ފޮނުވި ފަދައިން ލަތީފާ ރުއްސުމުގައިވެސް ދެވަނައެެއް ނެތް ތަރިއެެކެވެ. އުޑުގައި ފިޔަޖަހަމުން ދިޔަ ކުދިކުދި ތަރިތަށްވެސް ހަނީފުގެ ހުނަރުވެރިކަމަށް ތަޢުރީފް ކުރާނެކަން ގައިމެވެ.\nގެއާއި މާ ދުރުނޫން ހިސާބެއްގައި ހުރި ގެސްޓް ހައުސްއެއްގެ ދޮރުމަތީގައި ފޮށިތަންމަތި އަތުރައިލާފައި އޭގެން އެއް ފޮށިގަނޑު މަތީ ނައިއަލް ޖައްސާލިއެެވެ. ބަލާބެލުމަށް ހަމަ ދެންމެ އެ ގެސްޓް ހައުސްއިން ނުކުތް މީހެކެވެ. ފިނިގަދަ ރެއެއްކަމުން އީމާގެ ސަބްމެރިން ފޮނުވަން ހަމަޖެހިފައި އޮތް ގަޑިއަށްވުރެ އިތުރަށް ގަޑިއިރެއް ފާއިތުވެ ދިޔައިރު، ތުރުތުރު އަޅަމުންދިޔަ ނައިއަލްގެ ދަތްދޮޅި އޭގެ އެންމެ ބާރު ސްޕީޑުގައި ނަށަމުންދިޔައެވެ. އީމާއަށް ގުޅަން ހިތަށްއަރާފައިވެސް އެ ޚިޔާލު ދޫކޮށްލީ، ކެތްތެރިކަމެއް ނެތޭ އަނެއް އެއްޗެކޭ ކިޔައި އީމާ ފަށާނެ ތަޤުރީރުގަނޑު އަޑުއަހަން ތޫރީގައި ވަރު ނެތީތީއެވެ.\n“ކޮބާތަ ދެން؟ އަމިއްލަޔަށް ނައިސް އަޅުން ފޮނުވަންޏާ ވާނީ މިހެނެއްނު. މަސްކޮޅަކާ ސަބްމެރީނާޔޯ! ހުއް! ޓެކްސީއެއްގަ ދިޔަނަމަ މިހާރު ދެވޭހާއިރު ވެއްޖެއޭ!” ނައިއަލްގެ ކުދިކިޔުން ފެށުނީ ކެތްތެރިކަން ކޮޅުންލުމުންނެވެ.\n“އޭނަ މިހާރު އިންނާނީ އަޅުން ނުފޮނުވައިގެން. އަޅުންގެ ބަދަލުގަ މަ ދިޔައިމަ ކީކޭބާ ބުނާނީ؟” ޓްރެކްސޫޓަކާއި ހުޑީއެއްގައި ހުރި އީމާ، ބޮޑު ކަޅު އަވި އައިނެއް އަޅައިލަމުން ލޯގަނޑު ކުރިމަތީގައި ހުއްޓި ޖައްބާރު ގޮތަކަށް ދެއަތް އުފުލައިލިއެވެ. ރޭގަނޑަކަސް އަވިއައިނު އަޅާހިތްވެއްޖިއްޔާ އަޅާނީތާއެވެ. އަވި އޮތްތޯ ނެތްތޯ މުހިއްމެއް ނޫނެވެ. ހުޑީގެ އަތުކުރި ހިއްލައިލަމުން އަތުކުރީ ގަޑިއަށް ބަލައިލާފައި ދުއްވައިގަތީ އެޔެއް މިޔެއް ބަލާފައެއް ނޫނެވެ. އަރައިގެން ހުރި އިސްޓާކީނުގެ ސަބަބުން ތަޅުގަނޑު މައްޗަށް ކައްސާލައިގެން ވެއްޓި ބިމުގައި އަނގަމަތި ޖެހުނީ އިންޒާރަކާއި ނުލައެވެ. އިރުކޮޅަކު ބުރާންތި އަރާފައި އޮވެފައި ތެދުވެ ތުންފަތުން ބޮކި ޖަހައިގަތް ލޭތައް ފޮހެލިއެވެ.\n“ޕުއާރ ނައިއަލް؟ ނޯ ނޯ ޕުއާރ މީ..” ލަސްވެގެން ނައިއަލް އުޅޭނެއޭ ހިތަށްއެރުމުން ވެވުނު ހަމްދަރުދީއަށްވުރެ ތިމާއަށް ވެވުނު ހަމްދަރުދީ މާ ބޮޑެވެ.\n“އަނގަމަތީ މަލަން އަޅާތަ މީހުން؟… ހުއް، ވަޓްއެވާރ އެެހެން މީހުން ނޭޅިއަސް މަށަށް އެޅިދާނެއެންނު.” އަނގަމަތީގައި އަޅާފައިވާ މަލަންގަނޑަށް ލޯގަނޑުން ނަޒަރު ހިންގާލަމުން އީމާ ފުން ނޭވާއެއް ދޫކޮށްލިއެވެ. ދާން ބުނި ގަޑިއަށް ވުރެ ގަޑިއިރެއް ލަސްވެފައިވީތީ ގަރާޖުން ވޭން ނެރެން އޭނާ އަވަސްވެގަތެވެ.\nނިދިތާއްޔާ ޖެހިފައި އިން ނައިއަލް ކުރިމަތީގައި މަޑުކޮށްލީ ވޭނެކެވެ. މީހަކު އަތްލުމެއްނެތި އެ ވޭނުގެ ދޮރު ހުޅުވުނެވެ. އީމާގެ ކޮމްޕެނީގެ ނަން ޖަހާފައި އިނުމުން އެއީ އޭނާއަށްޓަކައި އައި އެއްޗެއްކަން ނައިއަލްއަށް އިނގުނެވެ.\n“މީނަ ފޮނުވި މަސްތަށް ކަންނެތް ކަމުން ނުވެސް ފަތާތަ؟” ހިންދެމިލަމުން ވޭންތެރެއަށް ފޮށިތަށް އެރުވި ނައިއަލް އަމިއްލަ ނަފްސާ ވާހަކަ ދެއްކިއެވެ. އަނގަމަތީ އަޅާފައި އިން މަލަންގަނޑުގެ ސަބަބުން އީމާއަށް ދަތްކުނޑި ވިކައިލެވުނީ ވަރަށް ހާލުންނެވެ.\n“އޯ މައި….” އެއްޗެކޭ ބުނަން އުޅެފައި އަދި މަޑުން އިންނާނީއޭ ހިތައި އަޑު ބަންދުކުރަންވެގެން އަނގަމަތީ އަތް އަޅައިލެވުމުން ތުންފަތުން ދިލަނެގުން ނޫންކަމެއް ނުވިއެވެ.\n“އެންމެ މީހެއް…” ފަހަތު ސީޓުގައި ހަމަޖެހިލި ނައިއަލް ކުރީ ސީޓުގައި ޑްރައިވަރު އެކަނި އިނުމުން ހިތާހިތުން މަލާމަތްކޮށްލިއެވެ. މަސްކޮޅެކޭ ބުނިއިރު މީނީ ފަތަންވެސް ނޭންގޭ އެންމެ މަހެކެވެ. “އަސްލު ތި މީހުންގެ ބޮސް އެއީ ވަރަށް ފޮނި މީހެއް ދޯ! ވާހަކައިން ހީވީ މަ ބަލައި ބޮޑު ފައުޖެއް ފޮނުވަން އުޅުންހެން.” ހިނިގަނޑެއް ޖަހާލަމުން ނައިއަލް ހިތުން އޭނާއަށް އެހުނީ އީމާ ފޮނުވި ޑްރައިވަރެއް ކައިރީގައެވެ rxcare.net/.\n“އަނެއްކާ ހަޅޭއްލަވާލާއިރު ހީވަނީ ގޮވާފަ އޮތް އިންޖީނެއް ޖައްސާހެން. ބޭބޭ، ކިހިނެތް ތި ހިފަހައްޓާލަނީ އެހާ ރުޅިމަޑު މީހެއް ކައިރީ؟” ވަށްބަހުން ޖަހައިލަމުން ނައިއަލް، އީމާގެ މަސްކެއުމުގެ ސެޝަން ކުރިއަށް ގެންދިޔައެވެ.\nއަޑު ބަރުކޮށްލާފައި އިންޖީނެއްގެ އަޑު ނެރެލި އީމާގެ އަޑަށް ނައިއަލްގެ މުޅި ހަށިގަނޑު ގުޑުންއަރާ ވަރަށް ސިހުނީ އެއީ އީމާހެން ހީވެގެންނެވެ. ކުރީ ސީޓުގައި އިން އީމާ އަވިއައިނު ނަގަމުން އޭނާގެ ޚާއްސަ ރޮބޮޓް ސްޓައިލުގައި ފަހަތަށް ކަރު އަނބުރާލިއެވެ. އީމާގެ ކަތި ނަޒަރު އަމާޒުވުމާއެކު ނައިއަލްގެ ހަށިގަނޑުގައި ލެއްވި ހުރިހާ ގުނަވަނަކަށް ތޫނު ހަންޖަރެއް ހަރާލިހެން ހީވިއެވެ. އޭނާގެ ދެލޯ ބޮޑުވިއެވެ.\n“ރަހަ ބަލާލާފަ ވާހަކަ ދައްކަމާ ހިނގާދޯ. ފޮނި ރަހަ ނުލާފާނެއެންނު.” އަނގަމަތީ އަޅާފައިވާ ބޭސް މަލަގަނޑާއެކު އީމާއަށް ވާހަކަ ދެއްކުނީ ވަރަށް ހާލުންނެވެ. އަނގަ ހުޅުވަން ތަންކޮޅެއް ދޫކޮށްފައި އެޅުންކަން ރަނގަޅެވެ. އަނގަމަތީ ބޭސްމަލަން އަޅާފައި ހުރުމުން ނައިއަލްއަށް ނުހެވުނީ ކިރިޔާއެވެ. ނަމަވެސް ކެތްކޮށްލާފައި، ކުރީ ދެ ސީޓުގެ ލެނގޭ ބައިގައި އަތް އަޅުވައިލާފައި އީމާއާއި ގާތްވެލި ނައިއަލް އަނގަ ޗޭކޮށްލިއެވެ.\n“ބޭސް މަލަމުގަ ފޮނި ރަހަ ލާތަ؟” މަލާމަތް ކޮށްލާފައި ނައިއަލް އޭނާ އިން ސީޓަށް އަނބުރާ ވެޑުވުނީ އީމާގެ ފަރާތުން ޖަވާބެއް ނައުމުންނެވެ. ނިކަން ހުތްވެފައި އީމާވެސް އެނބުރިފައި ދުއްވަން ފެށީ މި ފަހަރު ނައިއަލް ކަޑަކުރަން އުޅެވުނު މޮޔަ ހިތަށް އަރާފައެވެ. ނައިއަލްއަށް ނުފެންނާނެހެން މަލަންގަނޑު އުފުރައިލާފައި ބޮނޑިކޮށްލަމުން ޓްރެކްސޫޓުގެ ޖީބަށް ކޮއްޕާލިއެވެ. އީމާގެ އަނގަ ބަންދުކޮށްލެވުނީތީ ނައިއަލް އިނީ ވަރަށް ފޮނިވެފައެވެ.\nބާރު ދުވެލީގައި އެ ވޭން ދުއްވަމުން ދިޔައިރު އެތެރޭގައި ތިބި ދެ ޒުވާނުން ދޭތެރޭގައި ވީ ހިމޭންކަމުގެ ފަރުދާއެކެވެ. ފޮށިތަކުގެ ދެމެދުގައި އިންސާނުންގެ ކަންފަތްތަކަށް ނީވޭ ވާހަކަތަކެއް ބަދަލުކުރެވެމުން ދިޔައީ މި މަޢުލޫއާއި ބެހޭގޮތުން ކަމަށްވެސް ވެދާނެއެވެ. އެއް ފޮށިގަނޑު އިންތަނުން މަޑުމަޑުން ކެހެމުން ގޮސް އަނެއް ފޮށިގަނޑުގައި ޖެހި ޚިޔާލު ފާޅުކުރަމުން ދިޔައިރު ސީޓުގައި ދެލޯ މަރައިގެން އިން ނައިއަލް ދެ ފޮށި ދެމެދަށް ފައި ހުރަސްކޮށްލީ، ތިމާއަށް ލޯބިވެރިއެއް ނުފެނިގެން އުޅެނިކޮށް ގެންގުޅޭ ފޮށިތަކަކަށް މާ ފޮޅުވުމުގެ ފުރުސަތެއް ނުދޭނަމޭ ހިތަށްއެރުމުން ވަތް ހަސަދަވެރިކަމުގެ ސަބަބުންނެވެ. ކުޅި ބަލަން ހުރި ކާޑްބޯޑް ފޮށިގަނޑު ހުރީ ނައިއަލްއާއި އެއްކޮޅަށެވެ.\n“ކަލޭހާ ހަލަނި ވީމަ ދޯ އެ އެއްޗެހިވެސް އެއްތާކު ނުުހުރެވިގެން އެ ދުވަނީ.” ކުރީ ލޯގަނޑުން ބަލައިލި އީމާ ކަރުކެހިލަމުން ވެރިވެފައިވާ ހަމަހިމޭންކަން ފިލުވާލިއެވެ. ނިދިޖެހިފައި އިން ނައިއަލްގެ ކަންފަތަށް އީމާގެ އަޑު ފޯރީ ކެނޑި ކެނޑިގެންނެވެ. އޭނާ ހިތުން އީމާ އޭނާގެ އާންމު ކުދިކިޔުން ފެށީއެވެ.\n“ކުދިކިޔާ މީހުން މުސްކުޅިވާނެ އަވަހަށް.” ނައިއަލް ބުނެލިއެވެ. ކުރީ ލޯގަނޑުން ފެނުނު ނައިއަލްގެ ސޫރައާއި ދިމާލަށް އީމާ ލޯއަޅައިލިއެވެ.\n“އަނގަގަދަ މީހުން އަވަހަށް މުސްކުޅިވާނެއޭ ކިޔަނީ. ނޭންގޭ އެއްޗިހި ނުކިޔަބަލަ.” އީމާ ހިނިގަނޑެއް ޖަހައިލިއެވެ. އީމާ އެއްލި ބަހުގެ ހިލަމެއްވެސް ނުވެ ނައިއަލް ހުވަފެނުގެ އާލަމަށް ދަތުރުކޮށްފިއެވެ.\nގޭގެ މައި ގޭޓު ކުރިމަތީގައި ވޭން މަޑުކޮށްލުމާއެކު އަތުގައި އޮތް ރިމޯޓަށް އީމާ ފިއްތާލިއެވެ. ގޭޓުގެ ދެފަރާތް އެތެރެއަށް ހުޅުވިގެން ދިޔުމުން ވިނަ ކާޕެޓުގަނޑުގެ މެދުގައި ހަދާފައިވާ މަގުން ދުއްވާފައި ގޮސް ވޭން ހުއްޓާލީ ރިމޯޓެއްގެ އެހީގައި ހުޅުވުނު ގަރާޖު ތެރެއަށެވެ. އީމާ ވޭނުން ފައިބާފައި އަވަސްވެގަތީ ނައިއަލްގެ ފޮށިތަށް ބޭލުމަށެވެ. އެއްވެސް ޝަކުވާއެއް ނެތި އެކަން ކޮށްދެވުނީ ނިދި ގެއްލުމުން ކުރެވޭ އިޙްސާސް އޭނާއަށް ވުރެ ރަނގަޅަށް އިނގޭނެ މީހަކު ނެތީތީއެވެ.\nހުރިހާ އެއްޗެއް ބާލައި ނިމުމުން ނައިއަލް އާއި ދިމާލަށް އީމާ ބަލައިލިއެވެ. އޭނާ ހަމަ ގުގުރި ދަމަނީއެވެ. ވެރިވެފައިވާ ވަރުބަލިކަން އެއްފަރާތް ކޮށްލަމުން އެއްމިޔަކުން ހިނިތުންވެެލެވުނީ ނައިއަލްގެ މޫނު ހިތްގައިމު ކަމަކުން ނޫނެވެ. ނަމަވެސް ހުޅުވިފައިވާ އަނގަޔާއި ބޮޑުވެފައިވާ ނޭފަތާއެކު އޭނާ ލައްވަމުން ދިޔަ ގުގުރީގެ އަޑު ހަމަ މަޖަލިއްޔެވެ. ދެވަނަ ސިކުންތުގައި އީމާގެ ސިކުނޑި ހިޞާރު ކޮށްލީ އެ މޫނުގެ ސަބަބުން ފާއިތުވި ދުވަސްތަކުގައި އޭނާއަށް ކުރިމަތިވެފައިވާ ކަންތައްތަކެވެ. އެތަށް އަހަރެއް ވަންދެން އަމިއްލަ ނަފްސަށްވެސް ފޮރުވައިގެން ގެންގުޅުން ހަނދާންތައް ހިފައިގެން އައި ނައިއަލްގެ ސަބަބުން އީމާގެ ހަޔާތުގެ ހަމަޖެހުން ވަނީ ގެއްލިފައެވެ.\n“އޭތް ހޭލަންއުޅޭ! މިއޮއް އާދެވުނީ!” އީމާ ނައިއަލްގެ ގައިގައި ކޮއްޓައިލިއެވެ. ނަމަވެސް ކަމެއްވިހެންވެސް ނައިއަލްއަށް ހީނުވިއެވެ. “ތެދުވާށޭ!” އީމާ ތަންކޮޅެއް ބާރަށް ގޮވައިލާފައި ނައިއަލްގެ މޫނުގައި ޖަހައިލިއެވެ. ނަމަވެސް އަނގަ ކާލާފައި އަނެއްކާވެސް ގުގުރިދެމުން ކުރިއަށް ގެންދިޔުން ނޫން ހަރަކާތެއް ނައިއަލް ނުކުރިއެވެ.\n“މީ ކިހާ ދެރަކަމެއް އަނެއްކާ؟” އީމާ އަމިއްލައަކަށް ކިޔައިލިއެވެ. އިރުކޮޅަކު ބަލަހައްޓައިގެން ހުރެފައި ކުނި މޫނު ހަދާލަމުން އީމާ ނައިއަލްގެ ދެ އަތް އަމިއްލަ ކޮނޑުމައްޗަށް ވާގޮތަށް ނަގައި ހިފަހައްޓައިލިއެވެ. މުޅި މިހާ އުފުލައި ނުލެވުނު ނަމަވެސް ދެއަތަށް ދަމަމުން ސީޓުގައި ކާއްތާފައި ކޮޅަށް ނެގުނީ ބޮޑު ސާރިދޯޅެއް ބުރަކައްޓަށް ލައިގެން އުޅޭ ހާލުގައެވެ. ނައިއަލް ބުރަކަށްޓަށް ލައިގެން ގުދަށް އޮވެ އީމާ ހިނގައިގަތްއިރު ނައިއަލްގެ ދެފައިތިލަ ބިންމަތީގައި ކޭއްތެމުން ދިޔައީ އޭނާގެ އިސްކޮޅު ދިގުކަމުންނެވެ. އޭނާގެ ދެލޯ އެވަރުންވެސް ނުހުޅުވުނެވެ.\n“ޗިމްޕާ ދެން ނުހިނގަބަލަ…” ނިދީގައި ތުންތަޅުވާލާފައި ނައިއަލް ހިތުން ބައްދައިގަނެވުނީ ކަންނެޔޮލުގައެވެ. ނުރައްކާތެރި ވިސްނުމެއް ނުގެންގުޅެން ނަފްސަށް ވިސްނައިދެމުން، އީމާ އެތެރެގެއާއި ދިމާލަށް ދިޔައެވެ. ދޮރާއި ހަމައަށް އަރާފައި އިނގިލީގެ ނިޝާނުން ދޮރު ހުޅުވަން ނައިއަލްގެ އެއް އަތުން އަތް ދޫކޮށްލަން ޖެހުމުން ނައިއަލް ވެއްޓުނަ ނުދޭން އިތުރަށް ގުދުވާން އީމާއަށް ޖެހުނެވެ.\nނިޝާން ޖަހަން ޚާއްސަ ކުރެވުފައިވާ ތަނުގައި ބޮޑުވާއިނގިލި ޖައްސައިލުމާއެކު ދެފަޅިއަށް ބިއްލޫރި ދޮރު ކެހުނުވެ. އެވަގުތު ވީ އީމާގެ ދެފައި އޭނާއަށް ބޭވަފާތެރިވި ވަގުތަށެވެ. ދޮރުން އެތެރެއަށް ބަންޑުން ވެއްޓި ނައިއަލްގެ ގައިދަށުވެއްޖެއެވެ. ނައިއަލްއަށް އެހީ ވެވުނު ކަމަށްޓަކައި އަމިއްލަ ނަފްސަށް އީމާއަށް މަލާމަތްކުރެވުނު މިއީ ފުރަތަމަ ފަހަރެއް ނޫނެވެ. ނައިއަލް ގައިދަށުން ދެމިގަނެ، މުށިގަނޑު މަތީ އިށީންދެފައި އަތް ދަމައި ނައިއަލްގެ ފުއްކިބައިގައި އެތިފަހަރެއް އަޅައިލިއެވެ. ކުއްލިއަކަށް ލޯ ހުޅުވައިލެވުނު ނަައިއަލް ދިޔައީ ތަރިބުރައިގެންނެވެ.\n“ކަލެއަށް އެހީވާ ކޮންމެ ފަހަރަކު ވަނީ ހަމަ މިހެނޭ. ފޮށިތަށް ހިފައިގެން އާދޭ ކޮޓަރި ދައްކާނަން.” ވެފައި ހުރި ވަރުބަލި ކަމާއިއެކު އީމާ ޖޯޝެއް ނެތް އަޑަކުން ބުންޏެވެ. ވާނުވާ ރޭކާލާން ނައިއަލްއަށް ހިނދުކޮޅެއް ނެގިއެވެ. ކަންނެތް ހިނިތުންވުމަކުން އޭނާ ހިނިތުންވެލިއެވެ. ކޮޅަށް ތެދުވަން އެހީއަކަށް ނައިއަލް ހިފައިގަތީ ކުރިޔަށް ހިނގައިގަތް އީމާ ލައިގެން ހުރި ހުޑީގެ ހޫޑްގައެވެ. މޮޔަ ވިސްނުން ބުނި ގޮތުގައި ނަަމަ އެ ފަހާފައިި ހުރީ އޭނާގެ ބަރުމިނަށް ބަލި ނުވާނެ ރޮއްޖަކުންނެވެ. ފަހަތަށް ވެއްޓުނަ ނުދޭން އީމާއަށް ހިފަހައްޓާލެވުނީ އެތާ އިން މާ ވަށިގަނޑެއްގައެވެ. ނައިއަލްގެ ދެފައި ބިންމަތީގައި ކޮޅަށް ހަރުލިއިރު ގޮވި ހިތާމަވެރި އަޑަކާއިއެކު ހޫޑް ފަތިން އިރިގެން އައީ އަތަށެވެ. އެއްފަހަރު އަތުގައި އޮތް ފޮތިކޮޅަށް، އަނެއް ފަހަރު ފަހަތަށް ބަލައިލި އީމާގެ މޫނަށް ބަލައިލާފައި ނައިއަލް ދައްކައިލީ ޖެހިލުންވުމުން ފުރިގެންވީ މަސްނޫއީ ހިނިތުންވުމެކެވެ.\nvarah salhi ingeyyy… LOL 🙂\nThank youuuuu for the support 💕❤😊\nGuys!! Mi part ves varah varah reethi ingey!!😁😁😁 Mivareneh Hama!!! Curiously waiting for the nxt part!!BTW when next part???? Varah reethi vaane kamah mibalany nxt part ves!!! Luv ya !!! Stay 🏡!! Stay safe!!!\nAwwwwwww ❤❤ Thank you soooooooooooo much! We will never get tired of thanking you all enough 😊. We will try our best to reach ur expectations 💕insha allah. Much love stay safe ♥\nWow afnaarj❤! Sooooooooo amazinnn.. also hama ehaa majaaa😅💕hehe.btw waitinnn for da nextu.much lavssss💜💜\nThank youuuuu in bunches magnumm! ❤😊 keep making us hungry for mangumms and supporting us that way 😂! We luv u too 💕 nxt part soon insha allah\nheyy mi part vv salhi….curiously waiting for next part….lav u the most…..\nThank you very much shaiiiiiiiiiiiii ❤❤😊 u motivate us alot much love from us too 💕💕\nHahahahahha😂😂😂😂🤣🤣🤣🤣🤣🤣🤣🤣🤣😂😂😂😂 Huvaa heehee halaaku😅😅😅 mi vaahakaige konme part eh kiyaafa ves hee ninmenee eggadi iru fahun❤❤❤❤❤♥♥♥♥♥\nHuvaa hama bas husvejje☺☺☺☺\nMihaathanah nukiyey kanneynge mihaa majaa mihaa loabi vaahaka eh👏👏👏👏👏\nMasha Allah♥♥♥♥♥♥ mee hama 100kaige vaahaka eh💯💯💯💯💯💯💯💯💯💯💯💯\nDhen in part adhi varah majaa vaane kanneynge🤣🤣🤣 Naial Eema ge geyga ulheyne goi hithah eriyas hevey😂😂😂\nSorry comment dhiguveema🤦♀🤣☺😙😣\nEkam hama reethi veema vaa gothey eii♥😚\n😂😂😂hahaha! We always laugh wen we hear about how much ya’ll laugh after every ep. It’s honestly an unexplainable pleasure to make you all smile every day ❤❤ Thank you so much for the sweet words. I’ve never met such supportive and selfless ppl till all of ur readers popped in 😋💕 itll sure be better and more funny in the future parts insha allah 😊no worries we love long n short comments ❤❤\nSalaam everyone! We hope u enjoy is part like all other parts 😂❤ we r kind of surprised to see no negative comments but we would love it if you give ur negative reviews and improvement points so that we can improve 💕💞 much love. Haveanice day ! We will be doing our very best to reply to all of the comments insha allah ♥\nHey varah reethi mi part ves 😊 and varah majaa hama hee hee badah thadhu vehji mihaaru 😂 i think eema and naial will fall in love with each other and haneef buni thanthah naial eh nukuraane hen.😆 this is my opinion😍 BTW whn next part? Curiously waiting😘 Luv u afnaarj❤\n😂😂😂 nice guess shy that’s possible too but we can’t keep things too simple either 😉so let’s see what’ll hppn next 😊❤ n thank you veyyyryyyyy much for every single one of ur comments n the time u take for this 💕😋 may u be rewarded well. Next part will be submitted tmr insha allah 😊 much love stay safe ❤❤\nWowww….mi part kiyaafa hama heehee halaaku….haaadha reehchey mi story kuriyah gendhaa goii😘😘…masha allah….speeeechleessss😍😍😍😍…..thi dhekudhin haaaaadha molhey….masha allah…curiously waiting for the nxt part……lysmmm….be safe\nAwwwwn thank you for your lovely wordsss kairaa ❤😋 it made us feel very motivated loved happy and supported 😊 we love seeing ur comment and thanks alot 💕 much love stay safe ♥\nMaasha allah … mi baives hama OMG .. 👍👍👍 naial and eemaegeyga ulheyne goi hitha aruvaafa ves heehee halaaku vey … i really naial and eema would fall in love … ehn vekje aa kihaa majaa vaane … 😂😂♥♥♥


ޓީޓީއެމް ފެއަރގައި ފަތުރުވެރިކަމުގައި ހަރަކާތްތެރިވާ %90 ފަރާތުން ބައިވެރިވާނެ ޓީޓީއެމް ފެއަރގައި ފަތުރުވެރިކަމުގައި ހަރަކާތްތެރިވާ %90 ފަރާތުން ބައިވެރިވާނެ\nޓީޓީއެމް ފެއަރގައި ފަތުރުވެރިކަމުގައި ހަރަކާތްތެރިވާ %90 ފަރާތުން ބައިވެރިވާނެ\n2017ގެ ޓްރެވަލް ޓްރޭޑް މޯލްޑިވްސް (ޓީޓީއެމް) ފެއާގެތެރެއިން - ފޮޓޯ: ޕީއެސްއެމް\nމިއަހަރުގެ ޓްރެވެލް ޓްރޭޑް މޯލްޑިވްސް (ޓީޓީއެމް) ފެއަރގައި ރާއްޖޭގެ ފަތުރުވެރިކަމުގެ ސިނާއަތުގައި ހަރަކާތްތެރިވާ 90 އިންސައްތައަށްވުރެ ގިނަ ވިޔަފާރިތަކުން ބައިވެރިވާނޭކަމަށް ގެޓަވޭސްއިން ބުނެފިއެވެ.\nޓީޓީއެމް ފެއާ އިންތިޒާމްކުރާ މޯލްޑިވްސް ގެޓަވޭސްއިން ބުނީ، ރާއްޖޭގައި ބާއްވާ އެންމެ ބޮޑު ބައިނަލްއަގުވާމީ ޓްރެވަލް ޓްރޭޑް ޝޯ، ޓީޓީއެމް ފެއަރގައި މިއަހަރު 200 އަށްވުރެ ގިނަ ފަރާތުން ބައިވެރިވާނެކަމަށެވެ. މީގެތެރޭގައި ޓްރެވެލް އެޖެންޓުންނާއި، ޓުއަރ އޮޕަރޭޓަރުންނާއި ބައިނަލްއަޤްވާމީ މީޑިއާ ހިމެނެއެވެ. މި ފެއަރގައި ރާއްޖެއިން އެކަނިވެސް މިހާތަނަށް 100 ފަރާތަކުން ވަނީ ބައިވެރިވެފައެވެ.\nމިއަހަރުގެ ޓީޓީއެމް ފެއަރ ބޭއްވުމަށް ހަމަޖެހިފައިވަނީ، އަންނަ ޖޫން މަހުގެ 11 އިން 13 އަށެވެ. މިއަހަރުގެ ފެއަރ ބޭއްވުމަށް ޓޫރިޒަމް މިނިސްޓްރީ އަދި އެމްއެމްޕީއާރުސީގެ ވަރަށް ބޮޑު އެއްބާރުލުމެއް ލިބެމުން އަންނަކަމަށް މޯލްޑިވްސް ގެޓަވޭޒްއިން ބުނެއެވެ.\nޓީޓީއެމް ފެއަރ ސަމިޓް ޚާއްސަ ކުރުމަށް ނިންމާފައިވަނީ، ދަތުރުފަތުރާއި ގުޅޭ ޓެކްނޮލޮޖީ ބޭނުން ކޮށްގެން ފަތުރުވެރިކަމުގެ ޞިނާޢަތް ކުރިއެރުވުމުގެ މައްޗަށެވެ. މި އަހަރުގެ ފެއަރގައި މަޝްވަރާ ކުރުމަށް ހަމަޖެހިފައިވާ މައުޟޫތަކުގެ ތެރޭގައި މާރކެޓިންގ އެނެލެޓިކްސް،ޓްރެވަލް ޓެކްނޮލޮޖީގެ އިތުރުން ރެވެނިއު މެނޭޖްމަންޓާއި ޕޭމަންޓް ޓްރާންސެކްޝަން ހިމެނެއެވެ.\nމިދިޔަ އަހަރުގެ ޓީޓީއެމް ފެއަރގައި ދުނިޔޭގެ އެކި ޤައުމުތަކުން 200 ފަރާތަކުން ވަނީ ބައިވެރިވެފައިވެއެވެ. މިއީ ޓީޓީއެމް ފެއަރ ބާއްވާ3ވަނަ އަހަރެވެ\nމަސް އެކްސްޕޯޓް ދަށްވީ ދުނިޔޭގެ ބާޒާރުގައި މަހުގެ އަގު ދަށްވުމުން


FAM ge Imaarayi huskoh masakayi ehen thanakah\nވިހި ބުރިއަށް ހަދާ އިމާރާތް އެޅުމަށް އެފްއޭއެމްގެ މިހާރު އިމާރާތް ތަޅާލަން ޖެހޭތީ، އެ އިމާރާތް ހުސް ކުރުމަށް ފަހު އެ އެސޯސިއޭޝަންގެ މަސައްކަތްތައް އެހެން އޮފީހަކަށް ބަދަލު ކޮށްފި އެވެ.\nއަވަސް އޮންލައިންގެ ހެނދުނުގެ ޝޯ، "ފަށަމާ" ގެ މިއަދުގެ ޕްރޮގްރާމްގައި ބައިވެރިވެ ވަޑައިގެން އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ، އެފްއޭއެމްގެ އާ އިމާރާތް އެޅުމަށް މިހާރުގެ އޮފީސް އިމާރާތް ތަޅާލަން ވާން ޖެހޭ ތައްޔާރީތައް ފުރިހަމަ ކުރުމަށްޓަކައި އެ އިމާރާތް ހުސްކޮށްފައިވާ ކަމަށެވެ. އަދި އަންނަ ހަފުތާ ތެރޭ، ކުއްޔަށް ހިފާފައިވާ އިމާރާތަށް، އެފްއޭއެމްގެ ހިންގުން ބަދަލު ކުރާނެ ކަމަށްވެސް ބައްސާމް ވިދާޅުވި އެވެ. އެފްއޭއެމުން ކުއްޔަށް ހިފާފައިވާ އޮފީސް ހުންނަނީ ޗާންދަނީ މަގު ސޮނީ ސްޕޯޓްސް ކުރިމަތީގައި ހުންނަ އިމާރާތުގަ އެވެ.\nއެފްއޭއެމްގެ ބިމުގައި އިމާރާތް ކުރާ 20 ބުރީގެ އިމާރާތާއި، ކުޅިވަރު އެކުވެނީގެ ދެކުނުގައި ހަދާ އިންޑޯ ފުޓްސަލް އެރީނާގެ މަސައްކަތް ހަވާލު ކޮށްފައި ވަނީ ދެކުނު ކޮރެއާގެ ސްކައި ވިންޑް ގުލޯބަލް ކުންފުންޏާ އެވެ. މި ދެ މަޝްރޫއަށް ބޭނުންވާ ސާމާނު ކުރިއަށް އޮތް ދޮޅު މަސްތެރޭގައި ރާއްޖެ ގެނައުމަށް ހަމަޖެހިފައިވާ ކަމަށް ބައްސާމް ވިދާޅުވި އެވެ.\n"ހަގީގަތުގައި ކުރިން އޮތް ގޮތުންނަމަ މީގެ ތިން މަސް ކުރިން ހުރިހާ ސާމާނެއް ހުންނަން ވާނީ ޝިޕް ކުރެވިފަ، ކޮވިޑް-19 އާ ގުޅިގެން ޓްރެވަލް ރިސްޓްރިކްޝަން އާ ހެދި މަޑުޖެހިގެން މިދިޔައީ،" ބައްސާމް ވިދާޅުވި އެވެ. "މިހާރު އޯގަސްޓް މަސް ތެރޭގައި އެ ސާމާނު ޝިޕް ކުރުމުގެ މަސައްކަތް ފަށާ، އެ ބޭފުޅުންގެ [ކޮރެއާ ކުންފުނީގެ] އިންޖިނިއަރުން މާލެ އައުމަށް މިހާރު ވަނީ ތާވަލު ކުރެވިފައި، ޓާގެޓަކީ މަސައްކަތް ފަށާތާ ދެ އަހަރު ތެރޭ މަސައްކަތް ނިންމާލުން."\nއެފްއޭއެމްގެ އައްޑޫގައި ބިނާ ކުރާ އޮފީސް މަސައްކަތް ގާތްގަނޑަކަށް މިހާރު ނިމިފައިވާ ކަމަށާއި ދަތުރުފަތުރު ކުރެވެން ފެށުމުން އައްޑޫއަށް ގޮސް އެ އޮފީސް ރަސްމީކޮށް ހުޅުވާނެ ކަމަށް ވިދާޅުވި އެވެ. ކަޅުތުއްކަލާ ކޮށީގެ އިރުމަތީގައި ކުޅިވަރު އެކުވެނީގައި ހަދާ އެފްއޭއެމްގެ އޮފީސް އިމާރާތުގެ މަސައްކަތާއި ވިލިމާލޭގައި ގާއިމު ކުރާ ޓާފްދަނޑާއި އެކޮމެޑޭޝަންގެ މަސައްކަތްވެސް ޑިސެމްބަރު މަސްތެރޭ ނިމޭނެ ކަމަށް ބައްސާމް ވިދާޅުވި އެވެ.\nއަތޮޅުތެރޭގައި އަޅާ ޓާފް ދަނޑުތަކުގެ މަސައްކަތް ވެސް އެފްއޭއެމުން ހަވާލުކޮށްފައިވަނީ ސްކައި ވިންޑް ގުލޯބަލް ކުންފުންޏާ އެވެ. އެފްއޭއެމުން އަމާޒު ކަނޑައަޅާ ފައި ވަނީ ދަނޑުތަކުގެ މަސައްކަތް ފަށުމަށް ކޮންމެ މަހަކުން ދަނޑެއްގެ މަސައްކަތް ނިންމާލުމެވެ.\nބައްސާމް ވިދާޅުވީ، މިދައުރުގައި އެންމެ ބޮޑު ިއސްކަމެއް ދެއްވާނެ އެއް ދާއިރާއަކީ، އެފްއޭއެމްގެ އުމްރާނީ ވަސީލަތްތައް ތަރައްގީ ކުރުން ކަމަށެވެ. އަތޮޅުތެރޭގައި ހަދާ ދަނޑުތައް ނިމުމުމުން، އިންޓަނޭޝަނަލް މެޗު ކުޅެވޭ ފެންވަރުގެ އެއް ދަނޑު ރާއްޖޭގެ ކޮންމެ ޒޯނެއްގައި އޮންނާނެ ކަމަށް ވިދާޅުވި އެވެ.\nދިވެހި ޕްރެމިއާ ލީގް އެފްއޭއެމް\nގަވާއިދަށް އަމަލުކުރޭ، މަޝްވަރާ ކުރަން ނުޖެހޭނެ


ތެދުވިސްނުން: އީސާގެފާނު__މާތްﷲގެ ރަހުމަތްފުޅު (3)\nއީސާގެފާނު__މާތްﷲގެ ރަހުމަތްފުޅު (3)\nވިސްނުން ބަދަލު ކުރެއްވުން\n1 އީސާގެފާނު ދަތުރުކުރައްވާ ދިޔަމަގުމަތީ ޖެރިކޯ ރަށުގެ ތެރެއިން ލާފައި ވަޑައިގެންނެވިއެވެ.2އެރަށުގައި ޒައްކާޔުސް އޭ ނަމަކަށް ކިއުނު މުއްސަންޖަކު އުޅުނެވެ. މީނާއަކީ ވާރުފައިސާ ނަގާ މީހުންގެ ވެރިޔާއެވެ.3މީނާ އީސާގެފާނު ދުށުމަށް ވަރަށް ބޮޑަށް ބޭނުންވެ އެތަނަށް އައެވެ. ނަމަވެސް އެއްވެފައި ވީ މީސްތަކުންގެ ގިނަކަމުންނާއި އަދި އޭނާއަކީ އިސްކޮޅުންވެސް ކުރު މީހެއް ކަމުން މީސްތަކުންގެ ބޯތަކުގެ މަތިން އޭނާއަކަށް އީސާގެފާނު ފެންނަ ގޮތެއް ނުވިއެވެ.4އެހެންކަމުން މީނާ ދުވެފާ ގޮސް މީސްތަކުންގެ ކުރިއަށް އަރާ އީސާގެފާނު ވަޑައިގަންނަވާ މަގުގެ ކައިރީގައި ހުރި ވައްތީނި ގަހަކަށް އަރާ އެކަލޭގެފާނު ދުށުމަށްޓަކާ އޮތެވެ.\n5 އީސާގެފާނު އެގަހާ އަރާ ހަމަވެ ވަޑައިގެން ވަގުތު މައްޗަށް ބައްލަވާ ވިދާޅުވިއެވެ. ”އޭ ޒައްކާޔުސް. އަވަހަށް ގަހުން ފައިބާ. އަހަރެން މިއަދު ކަލޭގެ ގޭގައި ހުންނަން ޖެހިއްޖެ.“6އޭނާ ގަހުން ފައިބައި ވަރަށް އުފަލާއިއެކު އެކަލޭގެފާނަށް މަރުޙަބާ ކިޔާ އެކަލޭގެފާނު އޭނާގެ ގެއަށް ގެންދެވިއެވެ.\n7 އެއްވެފައި ވީ މީސްތަކުން މިކަންތައް ދެކެ މިކަމާއި ނުރުހި ފާޑުކިޔުމުގެ ގޮތުން އެކަކު އަނެކަކަށް ބުންޏެވެ. ”އޭނާ އެދިޔައީ ފާފަވެރިޔެއްގެ މެހްމާނަކު ކަމުގައި ވުމަށް!“\n8 އެދުވަހު ޒައްކާޔުސް އެގޭގައި ވީ އެންމެންގެ ކުރިމަތީގައި މާތްސާހިބާއަށް ދެންނެވިއެވެ. ”މާތްސާހިބާ! އަޅުގަނޑަށް ވާ ހުރިހާ މުދަލެއްގެ ދެބައިކުޅަ އެއްބައި މިރަށުގެ ހުރިހާ ފަޤީރުންނަށް ހަމަ މިއަދު އަޅުގަނޑު ދޭނަން. އަދި އަޅުގަނޑު ހެދި މަކަރުތަކުގެ ސަބަބުން ގެއްލުމެއް ލިބުނު ކޮންމެ މީހަކަށް އެމީހެއްގެ އަތުން ނެގި ތަކެއްޗަށް ވުރެ ހަތަރު ގުނަ އިތުރަށް އެމީހަކަށް ދޭނަން.“\n9 އީސާގެފާނު އޭނާއަށް ވިދާޅުވިއެވެ. ”މިއަދު މާތްރަސްކަލާނގެ ކަލެއާއި ކަލޭގެ އާއިލާ ދިންނަވާފި. އެއީ ކަލޭ ވެސް މިއަދު ތި ކަންކުރީ އިބުރާހީމުގެފާނު ވެސް ކަންތައްކުރެއްވި ފަދައިން އީމާންތެރިކަމާއި އެކު. 10 އިންސާނާގެ ދަރިކަލުން މިދުނިޔެއަށް އައީ މަގުއޮޅި ގެއްލިފައިވާ މީހުން ހޯދާ ސަލާމަތް ކުރުމަށްޓަކާ.“\nޝައިތާނާގެ މައްޗަށް ބާރު ފޯރުއްވުން\n17 މި ދިޔަ ހަތްދިހަ ދެ *އަސްހާބީން އެނބުރި އައީ ވަރަށް އުފާވެރި ކަންމަތީގައެވެ. އެމީހުން އީސާގެފާނަށް ދެންނެވިއެވެ. ”މާތްސާހިބާ! އަޅުގަނޑުމެން ކަލޭގެފާނުގެ ނަންފުޅުގަތުމުން *ޖިންނިން ވެސް އަޅުގަނޑުމެންނަށް ބޯލަނބާ.“\n18 އީސާގެފާނު ވިދާޅުވިއެވެ. ”ވިދުވަރަކުން އެޅި ހޮނެއް ފަދައިން *އިބިލީސް އުޑުން ބިމަށް ވެއްޓެނިކޮށް އަހަރެން ދުށިން. 19 ހަރުފަ އާއި ނަގުލަންދާށީގެ މައްޗަށް ފައިން އަރާ ޗިސްޗިސް ކޮށްލުމަށާ *ޝައިތާނާގެ ހުރިހާ ބާރެއް ނެތިކޮށްލުމަށް އަހަރެން ކަލޭމެންނަށް ބާރު ދީފިން. އެއްވެސް އެއްޗަކަށް ކަލޭމެންނަކަށް އަނިޔާއެއް ނުދެވޭނެ. 20 އެހެންނަމަވެސް ކަލޭމެން އުފާކުރަންވީކީ ޖިންނިން ކަލޭމެންނަށް ބޯލަނބާތީކީ ނޫން. އުފާކުރަންވީ ކަލޭމެންގެ ނަން *ސުވަރުގޭގައި ލިޔެވިގެން ވާތީ.“\nސުވަރުގެއަށް މަގުފަހި ކޮށްދެއްވުން\n39 އީސާގެފާނާއި އެކު ސަލީބަށް އެރުވުނު ދެކުށްވެރީންގެ ތެރެއިން އެކަކު އެކަލޭގެފާނަށް އެއްޗެތި ގޮވަމުން ގެންދިޔަ އެވެ. އޭނާ އެކަލޭގެފާނަށް ބުންޏެވެ. ”ކަލެއަކީ މަތިވެރި މާތްރަސްކަލާނގެ ޚާއްސަ ކުރައްވާ ފޮނުއްވި އަލްމަސީހާއެއްނު؟ އެހެން ވީއިރު ކަލޭގެ އަމިއްލަ ނަފުސު މިތަނުން ސަލާމަތް ކޮށް އަދި އަހަރުމެން ވެސް ސަލާމަތް ކޮށްދޭންވީނު؟“\n40 ނަމަވެސް އަނެއް ކުށްވެރިޔާ އޭނާއާ ދެކޮޅުވެ ބުންޏެވެ. ”މާތްރަސްކަލާނގެ ކިބަފުޅަށް ކޮންމެ ވެސް ވަރެއްގެ ބިރުވެތިކަމެއް ބަހައްޓާ. އަހަރުމެން ތިން މީހުންނަށް މިވަނީ މަރުގެ ޙުކުމް ކޮށްފަ. 41 އަހަރެންނާއި ކަލޭ ކުރި ނުބައި ކަންތައްތަކުގެ ސަބަބުން އަހަރެމެން މިގޮތަށް މަރުވުން ހައްޤު ވެގެން ވޭ. ނަމަވެސް މިމީހާއަކީ އެއްވެސް ނުބައި ކަމެއް ކޮށްފައިވާ މީހެއް ނޫން.“\n42 ދެން އޭނާ އީސާގެފާނަށް ދެއްނެވިއެވެ. ”އީސާގެފާނު! ކަލޭގެފާނުގެ ރަސްކަންފުޅުގެ ދުވަހުގައި އަޅުގަނޑުގެ މަތިން ހަނދާމަފުޅު ކުރައްވާތި.“\n43 އީސާގެފާނު ޖަވާބުގައި އޭނާއަށް ވިދާޅުވިއެވެ. ”އަހަރެން ކަލެއަށް ޔަޤީން ކަމާއިއެކު ބުނަން. ކަލޭ އަހަރެންނާއި އެކު ހަމަ މިއަދު ސުވަރުގޭގައި ވާނެ.“\n22 އީސާގެފާނު ވިދާޅުވިއެވެ. ”ބަނީއިސްރާއީލުގެ ވެރިންނާއި ބޮޑު އިމާމުންނާއި އަދި ދަންނަބޭކަލުން އަހަރެން ބުނާ ބަސް ޤަބޫލުނުކޮށް އަދި އެމީހުންގެ އަތުން އިންސާނާގެ ދަރިކަލުން ކަމުގައިވާ އަހަންނަށް އެތައް އަނިޔާއެއް ލިބޭނެ. އަދި އަހަރެން މަރާލެވޭނެ. ނަމަވެސް މަރުވުމަށް ފަހު ތިންވަނައަށް ވާ ދުވަހު އަހަރެން އަލުން ދިރި ދުނިޔެއަށް އަންނާނަން.“\nފުރާނަފުޅު ހަދިޔާ ކުރެއްވުން\n15 އެބައިމީހުން ކެއުމުގެ ތެރޭގައި ވަނިކޮށް، އީސާގެފާނު އެމީހުންނަށް ވިދާޅުވިއެވެ. ”އަހަރެންނަށް އަނިޔާ އާއި ވޭން ލިބުމުގެ ކުރިން ތިޔަބައިމީހުންނާއި އެކު މިޢީދުގެ ކެއުން ކެއުމަށް އަހަރެން ވަރަށް ބޮޑަށް ބޭނުން ވީމު. 16 އަހަރެން ތިޔަބައިމީހުންނަށް ޔަޤީންކަމާއިއެކު ބުނަން. މާތްރަސްކަލާނގެ އެކަލާނގެ މީސްތަކުން މުޅިން ދިންނަވާ އަދި އަހަރެން އަލްމަސީހު ފަދައިން މުޅި މިދުނިޔޭގެ މައްޗަށް ވެރިކަން ކުރާ ދުވަހު އަހަރެން މިޢީދުގެ ކެއުން ކެއުމުން މިޢީދުގެ އަސްލު މާނަ ފުރިހަމަވެ ނިމޭނެ. އަދި މިފަދައިން ކަންތައްތައް ވުމުގެ ފަހުން ނޫނީ އަހަރެން މިޢީދުގެ ކެއުން އަލަކުން ނުކާނަން.“\n17 ދެން އީސާގެފާނު މޭބިސްކަދުރުދިޔަ ތައްޓެއް ނަންގަވާ މާތްރަސްކަލާނގެ ކިބަފުޅަށް ޝުކުރު ކުރައްވާ އެތަށި އަސްހާބީންނަށް ދެއްވަމުން ވިދާޅުވިއެވެ. ”ކަލޭމެން ކޮންމެ މީހަކު މިތަށިން ފޮދުވަރެއް ބޯލާ. 18 އަހަރެން ތިޔަބައި މީހުންނަށް ޔަޤީން ކޮށް ބުނަން. މާތްރަސްކަލާނގެ ރަސްކަންފުޅު މިދުނިޔޭގައި ޤާއިމު ވުމުގެ ފަހުން ނޫނީ އަހަރެން މިބުއިން އަލަކުން ނުބޯނަން.“\n19 ދެން އީސާގެފާނު ރޮށްޓެއް ނަންގަވާ މާތްރަސްކަލާނގެ ގެ ކިބަފުޅަށް ޝުކުރު ކުރައްވައި އެރޮށި ބައި ކޮށްލައްވައި އެމީހުންގެ މެދުގައި ބަހާ ލައްވަމުން ވިދާޅުވިއެވެ. ”މިރޮށިކޮޅު ކާލާ. މިއީ ތިޔަބައިމީހުންނަށްޓަކައި ދެވިފައިވާ އަހަރެންގެ ހަށިގަނޑު. އަހަރެންގެ ހަނދާނުގައި މިގޮތުގެ މަތިން ކަން ކުރޭ.“\n20 ކެއުމުން ނިމުމަށް ފަހު އީސާގެފާނު އަނެއްކާ ވެސް މޭބިސްކަދުރުގެ ދިޔަ ތައްޓެއް ނަންގަވާ ވިދާޅުވިއެވެ. ”މިއީ އެލޭ ތިޔަބައިމީހުންނަށްޓަކައި އޮހޮރުވިފައިވާ އަހަރެންގެ ލޭ. މިލޭ އޮހޮރުވިފައި ވަނީ މާތްރަސްކަލާނގެ އެކަލާނގެ މީސްތަކުންނާއި އެކު ކުރެއްވި އާ އެއްބަސްވުން ޤާއިމު ކުރުމަށްޓަކާ.\n36 މިހުރިހާ އަސްހާބީން މިކަމާއިމެދު ވާހަކަ ދައްކަމުން ގެންދަނިކޮށް މިމީހުންނަށް ފެނުނީ ޚުދު އީސާގެފާނު އެތާނގައި ވަނިކޮށެވެ. އެކަލޭގެފާނު އެބައިމީހުންނަށް ވިދާޅުވިއެވެ. ”މާތްރަސްކަލާނގެ ތިޔަބައިމީހުންގެ މައްޗަށް ސަލާމް ލައްވާށި.“\n49 ތިޔަބައިމީހުން މާތްރަސްކަލާނގެ މަތިވެރި ބާރުފުޅު ދެއްވައިފުމަށް ދާންދެން މިރަށުގައި މަޑު ކުރޭ. އަހަރެންގެ ބައްޕަ ވަޢުދުވެ ވޮޑިގެން ވީ ހަދިޔާފުޅު ޚުދު އަހަރެން ކަލޭމެންގެ ކައިރިއަށް ފޮނުއްވާނަން.“\nމިއަދުވެސް ހުންނެވީ ގަދަވެ ހެޔޮހާލު ކޮޅުގައެވެ. މާތްކަލާނގެ ކަނާތްޕުޅު ފަރާތުގައި އެކަލޭގެފާނު އިންނަވައި މީސްތަކުންގެ މައްޗަށް އޯގާވެރިވެ ވަޑައިގަންނަވައެވެ.\n69 ނަމަވެސް މިހާރުން ފެށިގެން އިންސާނާގެ ދަރިކަލުން އެންމެ މަތިވެރިކަލާނގެ ދެއްވާ އެންމެ މަތިވެރި މަޤާމުގައި އިށީނދެ ވަޑައިގެން ވާނެ.“\nބާރުގަދަ މޮޅެތި އެތަށް ބަޔަކު ދުނިޔެއަށް އާސް ފައިވޭ. ރަސްރަސްކަލުނާ، އިލްމުވެރިއްނާ، ސައިންސުގެ މާހިރުއްނާ ، ފަލްސަފާގެ މާހިރުއްނާ. އިލާހީ އިލްމުގެ މާހިރުއްނެއް ދުނިޔޭގަ އުޅެ ނެތި ހިގައްޖެ\nނަމަވެސް އީސާގެފާނު އަދިވެސް ދިރިއެބަހުއްނެވި. އެކަލޭގެފާނީ ދުނިޔޭގަ އުޅެފައިވާ އެންމެ ޚާއްސަ މީހާ.\nއެކަލޭގެފާނުގެ އުފަންވުން ހާއްސަ. އިންޖީލުގަ ލިޔެވިގެންވޭ އެކަލޭގެފާނު އުފަންވީ ބިކުރުވެރި އަންހެންކުއްޖެއް ކަމަށްވާ މަރިޔަމްގެފާނުގެ ބަޑުންނޭ.\nއެކަލޭގެފާނުގެ ދިރިއުޅުއްވުން ހާއްސަ. އެކަލޭގެފާނުގެ ދިރިއުޅުއްވުމުގައި އާދަޔާ ހިލާފު ގޮތްތަކެއްވި. އެކަލޭގެފާނުގެ ދިރިއުޅުވުމުގައި އެއްވެސް ފާފައެއް ނުކުރައްވާ. އެއްވެސް މީހަކު ދައްކާފާ ނުވާފަދަ މަތިވެރި މުއުޖިޒާތްތަށް އެކަލޭގެފާނު ދެއްކެވި.\nއެކަލޭގެފާނު އެންގެވި ބަސްފުޅުތަށް ހާއްސަ. އެކަލޭގެފާނު ލޯބިދެއްވާ، ފާފަތަކަށް މައާފުދެއްވާ އަދި އެކަލޭގެފާނީ ދިއްނެވުން ކަމުގައި ހިޔާރު ކުރާ ކޮންމެ މީހަކަށް މުޅިން އާމަގެއްދައްކަވާ. އެކަލޭގެފާނުގެ ބަސްފުޅުތަށް ޤަބޫލުކުރި ކޮންމެ ތަނެއްގައި އާ ދިރުމަކާ، އާ އުއްމީދަކާ، އަދި ދިރިއުޅުމުގެ އާ މަގްސަދެއް ލިބިފައިވޭ.\nސަލީބުގައި އެކަލޭގެފާނު މަރުވެ ދިޔަކަން ހާއްސަ. ދެހާސް އަހަރުކުރިން ދުނިޔޭގެ ވެރި މަތިވެރި މާތްރަސްކަލާނގެ އެކަލާނގެ ދަރިކަލުން އީސާއަލްމަސީހު ދުނިޔޭގެ މީސްތަކުންގެ ފާފައިގެ ކައްފާރާއެއްގެ ގޮތުން ގުރުބާނަކަށްވުމަށް ފޮނުއްވެވި. އެކަލޭގެފާނު މަރުވީ ކަލެއަށްޓަކާ.\nއެކަލޭގެފާނު އަލުން ދިރިދުނިޔެއަށް ވަޑައިގެންނެވުން ހާއްސަ. އެކަލޭގެފާނު މަރުވިތާ ތިންވަނައަށް ވީދުވަހު ދުނިޔޭގެ ތާރީހުގައި ހިގި އެންމެ މުހިއްމު ކަންތަށް ހިގި. އީސާގެފާނު މަރުވުމަށް ފަހު އަލުން ދިރިދުނިޔެއަށް ވަޑައިގެން\nއެކަލޭގެފާނުގެ އުފަންވުމާ، ދިރިއުޅުއްވުމާ، މަރުވުމާ، އަދި އަލުން ދިރި ދުނިޔެއަށް ވަޑައިގަތުމުން ހާމަވެ އެގެނީ އީސާގެފާނީ ހަމަ އެކަލޭގެފާނު އެއީ އެމީހަކު ކަމުގައި ދައުވާކުރައްވާ މީހާކަން. ހަމޔަގީން އެކަލޭގެފާނީ މާތްރަސްކަލާނގެ ދަރިކަލުން އެންމެހާ މީސްތަކުންގެ ދިއްނެވުން.\nމިބުނި އީސާއަލްމސީހު ދިރިއެބަހުއްނެވި. އެކަލޭގެފާނު ބޭނުންފުޅުވަނީ ކަލޭގެ ދިރިއުޅުގައި ބައިވެރިވުމަށް. އަދި ކަލޭގެފާފަތަށް ފުއްސަވާ ކަލެއަށް ފުރިހަމަ ދިރިއުޅުމެއް ދެއްވުމަށް. އެކަލޭގެފާނުގެ ބަސްފުޅުތަކުގެ އަޑުއަހާ.\nވަރުބަލިވެ އުއްމީދުގެއްލިފައި ވާ ކޮންމެ މީހަކުމެ އަހަރެންގެ ގާތަށް އާދޭ. އަހަރެން އެމީހުއްނަށް ހިތްހަމަޖެހުން ދޭނަން. އަހަރެންމިއީ ތެދުމަގު. އަހަރެންމިއީ ތެދު އަހރެންމިއީ ދިރިހުރުން. އަހަރެން މެދުވެރިކޮށް ނޫނީ އެއްވެސް މީހަކަށް މާތްރަސްކަލާނގެ ހަޒުރަތަކަށް ނުދެވޭނެ.\nPosted by madhini at 6:22 AM


ދެމެހެއްޓެނިވި ތަރައްޤީއަކީ، ފަހެ މިއީތޯއެވެ؟ | ޚިޔާލު | ޚިޔާލު\nBack ކަވާސާ ޚިޔާލު ޚިޔާލުގެ ބައިތައް ޚިޔާލު ދެމެހެއްޓެނިވި ތަރައްޤީއަކީ، ފަހެ މިއީތޯއެވެ؟\nނިކަން ވިސްނަވާށެވެ. ޤައުމެއްގައި އެންމެ މަތިވެރި އެއް މަސައްކަތްކުރާ ބަޔަކީ، އެ ޤައުމެއްގެ ދަރީންނަށް ޢިލްމް އުނގަންނައިދެއްވާ އެދުރުންނެވެ. ޓީޗަރުންނެވެ. މިބޭފުޅުންނަށް ހެޔޮ ގޮތް، މާއްދީގޮތުންނާއި މައުނަވީ ގޮތުން ހޯއްދަވައިދެއްވުމަކީ، އެތަނެއްގައި އެ ވަގުތަކު އެކަމުގެ މަސްއޫލިއްޔަތު ރަސްމީގޮތުން އުފުއްލަވާ ފަރާތެއްގެ ޒިންމާއަކަށް ނުވެ ނުދާނެކަމެކެވެ. ރާއްޖޭގައި ނަމަ، މިއީ ޚާއްޞަކޮށް މިނިސްޓްރީ އޮފް އެޑިޔުކޭޝަންގެ ޒިންމާއެކެވެ. އަދި، ޓީޗަރުންނަކީ، ސަރުކާރު މުޥައްޒަފުންނަށްވީތީ، ޢާއްމުކޮށް ދިވެހި ސަރުކާރު އެކަމުގައި ޒިންމާވެލައްވަން ޖެހޭކަމެކެވެ.\nނަމަވެސް، މިދާކަށް ދުވަހުވެސް ފެނިގެން ދިޔައީ، ޓީޗަރުންގެ ނުރުހުން ފައުޅުކުރެއްވުމުގެ އެއްވުމެކެވެ. ސަބަބަކީތޯއެވެ؟ ސަބަބަކީ، ކުރަންޖެހޭ މަސައްކަތާއި އަޅާބަލާއިރު، އެހެން ދާއިރާތަކުގެ މަސައްކަތްތެރީންނަށްވުރެ، އެބޭފުޅުންނަށް ލިބިލައްވާ މުސާރައާއި އިނާޔަތްތައް ކުޑަވުމެވެ. މިކަމާއި ގުޅޭ ގޮތުން، ވާހަކަ ދެކެވުނު ފަރާތްތަކުން އެ ވިދާޅުވަނީ، އާދެ، ވިދާޅުވާކަމަށް ނޫސްތަކުން އަޅުގަނޑުމެންނަށް ޚަބަރު ލިބެނީ، އެކަން އަދި ޙައްލަކަށް ނައިސްގެން އުޅޭ މައިގަނޑު ސަބަބަކީ، މުސާރަ އިތުރުކުރުމަށް ބޭނުންވާ ފައިސާ ދައުލަތުން އެކަމަށް ކަނޑައަޅުއްވާފައިވާ ބަޖެޓުން ލިބެން ނެތުމެވެ. ފިނޭންސް މިނިސްޓަރު ޤާސިމް އިބްރާހީމް ވިދާޅުވާގޮތުން، އެކަމަށް5މިލިއަން ރުފިޔާ އެބަ ބޭނުންވެއެވެ. ކުރިން، އެޑިޔުކޭޝަން މިނިސްޓްރީން ވިދާޅުވެފައިވަނީ، އައު އޮނިގަނޑުގެ ދަށުން އެކަމަށް 400 މިލިއަން ރުފިޔާ ބޭނުންވާނެ ކަމަށެވެ. ކޮންމެއަކަސް، ރަނގަޅެވެ. އެއީ ޚަރަދެއް ހިނގާނެ ކަމެކެވެ.\nނަމަވެސް، ހަމަ އެހެން ވިދާޅުވިތާ މާ ގިނަ ދުވަހެއް ނުވެ، ޤައުމީ ޓީމް އެހޯދި ކާމިޔާބާއި ގުޅިގެން، ޓީމަށް އިނާމެއްގެ ގޮތުގައި ދެއްވުމަށް6މިލިއަން ރުފިޔާ ހަމަ ކުއްލިއަކަށް ލިބިލައްވައިފިއެވެ. އަދި، މުބާރާތުން ލިބުނު ޓްރޮފީ ރާއްޖޭގައި މީހުން އުޅޭ ކޮންމެ ރަށަކަށް ގެންދިޔުމަށްޓަކައި ކުރެވޭ މަސައްކަތަށް ޚަރަދުކުރައްވާނެ އިތުރު 1 މިލިއަން ރުފިޔާވެސް ސަރުކާރުގެ ކަމާއިބެހޭ ފަރާތްތަކަށް ލިބިލައްވައިފިއެވެ. މިވަނީ، ކިހިނެއްބާވައެވެ؟ ހަމަ އެހާ ގިނަ ފައިސާ ބަޖެޓުގައި ކުޅިވަރުގެ ދާއިރާއަށް ކަނޑައަޅުއްވާފައި ވަނީ ބާވައެވެ؟ އެއަށް ވުރެ ވަކި މުހިއްމުކަން ކުޑަ ނޫން ދާއިރާއަކަށް ބަޖެޓުގައި ކަނޑައަޅުއްވާފައިވާ މިންވަރަށް ވުރެ ގިނަ ފައިސާއެކެވެ! މިހެންކަމަށްވާނަމަ، މިއީ، ކޮން އުޞޫލަކުން ހަމަޖެހޭ ކަމެއް ތޯއެވެ؟\nނޫނެކެވެ. އެހެންނެއް ނޫނެވެ. މުހިއްމުކަން ދޭ ކަންކަމަށް ޚަރަދުކުރާނެ ފައިސާ ކޮންމެ ގޮތަކުން ނަމަވެސް، ހޯދާނެއެވެ. މިއީ، ފަރުދީ ފެންވަރުގައިވެސް މިކަން އޮންނަ ގޮތެވެ. ސިނގިރޭޓު ބުއިމަށް އާދަވެފައި ހުންނަ މީހާ، އެހެންކަމަކަށް ހޭދަ ނުކުރެވުނަސް، ސިނގިރޭޓު ގަތުމަށް ފައިސާ ހޭދަކުރާނެއެވެ. ޤައުމީ ފެންވަރުގައިވެސް މިވަނީ މިކަހަލަ ގޮތެކެވެ. ސަރުކާރުން އަދު މި އިސްކަން ދެއްވަނީ، ތަޢުލީމަށްވުރެ ބޮޑަށް ކުޅިވަރަށޭ ބުނެވޭނެ ޖާގަ މިހާރު އެބަ އޮތެވެ.\nސަމާލުކަން އެ ދެއްވަނީ، ޒަރޫރީ ބޭނުންތައް ފުއްދުމަށް ޤައުމުގެ ޥަޞީލަތްތައް ހޭދަކުރެއްވުމަށް ވުރެ ބޮޑަށް އެއިން އިސްރާފުކުރެއްވުމަށޭވެސް ބުނެވިދާނެއެވެ. ސިޔާސީ ބޭނުންތަކަށްޓަކައި ކުރައްވާ އިސްރާފެއްވެސް ކުޑައެއް ނޫނިއްޔާއެވެ. ޤައުމީ ޓީމު ހޯދި ކާމިޔާބު މިހާ ކުލަގަދައެއްކޮށް ފާހަގަ ކުރެއްވުމުގެ ފަހަތުގައިވެސް މި ބޭނުން ނެތްކަމެއް އެނގެނީ ކޮންބޭފުޅަކަށް ތޯއެވެ؟ ނުވަތަ، ޤައުމީ ރޫޙަކީ، ބޭރުގެ ފަރާތްތަކަށް ދިވެހީން ފުޓުބޯޅައަށް ހުންނަ ފޯރި ދެއްކުން ކަމަށް ބައެއް ފަރާތްތަކަށް މި ދަނޑިވަޅުގައި ވިސްނިވަޑައިގަތީ ތޯއްޗެކެވެ. ނޫނީ، ފުޓުބޯޅައަކީ، ހުރިހާ ބޭފުޅުންނަށްވެސް، މާ ފޯރިގަދަ، ޝައުޤުވެރި ކަމަކަށްވެފައި، ތަޢުލީމަކީ، ބުރަ، ފޫހި ކަމަކަށްވާތީ، އިންސާނީ ޠަބީޢަތް ނިޔާކުރާ ގޮތުގެމަތީން، ފޫހި ކަމުން ދުރުވެ، ޝައުޤުވެރިކަމަށް ލެނބެވެނީއެވެ.\nނަމަވެސް، އަޅުގަނޑު ހިތުން، އައު ކުކުޅަކަށް ގައު ބިހެއް އެޅުމުން އެވާ އުފާ ކުރުމުގައިވެސް ހައްދުން ނެއްޓިގެން ގޮސް މިހާ ފޯރިއެއް ނެގުމަކީ، މިއީ ޖޯކު ކަމެކެވެ. ޖޯކު ކަމެކޭ މިބުނެވެނީ، އެ ޤައުމެއްގެ އަމިއްލަ ފަރުދުންނާއި ޖަމިއްޔާތައް ވެސް މުއްސަނދި ޤައުމުތަކުން ވާލްޑް ކަޕް ޗެމްޕިއަންކަން ލިބިގެން ވެސް މިވަރު ކުރާކަމެއް އަޅުގަނޑަށް އެނގިފައި ނުވާތީއެވެ. އެބައިމީހުންގެ މަހުޖަނުން ޓީމަށް ހެޔޮ އެދިގެން މިލިއަނުން ޑޮލަރު ހަދިޔާކުރެއްވިޔަސް، އަޅުގަނޑުމެންގެ ސަރުކާރު މި އުޅުއްވަނީ، އެ ސަރުކާރަށް ޚިދުމަތްކުރައްވާ މުވައްޒަފުންނަށް މުސާރައިގެ ގޮތުގައި ދެއްވާނެ ފައިސާއެއްވެސް ލިބި ނުލައްވައިގެން ކަމަށްވީ ހިނދު، އެބީދައިން ފޯރި ނެގުން އެއީ ފަހެ ޖޯކެއް ނޫންތޯއެވެ؟ ނުފޯރާ ފޮތިން ފޫގަޅަން އުޅުނު މީހާއަށް ވީ ވަރު ތިޔަ ބޭފުޅުންނަށްވެސް އެނގިލައްވާނެއެވެ. އެއް ކޮޅުން ނިވާ ވާއިރު، އަނެއްކޮޅު އޮންނަނީ ހާމައަށް ފެންނާށެވެ!\nއާދޭހެވެ. ސަރުކާރުން އެއް ދާއިރާއަކަށް އިސްކަންދެއްވާއިރު، ޚާއްޞަކޮށް އެއަށްވުރެ މުހިއްމު އެހެން ދާއިރާއެއްގެ ކަންކަން އިހުމާލު ކުރެއްވިގެން ނުވާނެއެވެ. ތަޢުލީމީ ދާއިރާއަކީ، މިފަދަ ދާއިރާއެކެވެ. ނަމަވެސް، ޓީޗަރުންނާއި، ސްކޫލްތަކުގެ އިސްވެރީންނާއި، ކޮލެޖުގެ ފަންނީ ބޭފުޅުންގެ މުސާރައަށް ބަލައިލާއިރު، ފެނިގެން ދަނީ، އެބޭފުޅުންގެ މަސައްކަތާއި އަޅާބަލާއިރު އެބޭފުޅުންނަށް ލިބިލައްވާ މުސާރައާއި އިނާޔަތްތައް ކުޑަކަމެވެ. އާދޭހެވެ. މަސައްކަތްތެރީންގެ މަސައްކަތުގެ ފެންވަރު ހިފެހެއްޓޭނީ، ދެވޭ މުސާރަވެސް ރަނގަޅުވެގެން ކަމަށްވާ ހިނދު، ތަޢުލީމީ ދާއިރާގައި، މުވައްޒަފުންގެ މުސާރައިގެ އޮނިގަނޑެއް މިހާ ދުވަސް ވީއިރު ހަމަޖެހިފައި ނެތްކަމީ، އެދާއިރާގެ ފެންވަރު ހިފެހެއްޓެވުމަށް، ކުރުކޮށް ދަންނަވާނަމަ، ތަޢުލީމަށް ސަރުކާރުން ދެއްވާ އަހައްމިއްޔަތުކަމުގެ ރަމްޒެކެވެ!\nދެން، އަޅުގަނޑަށް މިހެން ބުނެވުމުން، އަޅުގަނޑަކީ، ޤައުމީ ރޫޙެއް ނެތް، ފުޓުބޯޅައަށް އަމުދުން ފޯރިއެއް ނުހުންނަ، މި އޮތް އުފާވެރި ދަނޑިވަޅުގައި، ޤައުމީ އެއްބައިވަންތަކަން ނަގާލަން މަސައްކަތްކުރާ، ސަރުކާރާ ދެކޮޅު، އަމިއްލަ އެދުމުން ފުރިގެންވާ އިންސާނެކޭ ނުދަންނަވާށެވެ. އަޅުގަނޑުގެ ނިޔަތަކީ، އެއްގޮތަކަށްވެސް އެޔެއް ނޫނެވެ. އަޅުގަނޑުވެސް ޤައުމީ ޓީމަށް ތާއީދު ކުރަމެވެ. އަދި، ފުޓުބޯޅައަކީ، އަޅުގަނޑަށްވެސް ހަމަ ފޯރިގަދަ ކުޅިވަރެކެވެ. ދިވެހިރާއްޖޭގައި ފުޓުބޯޅަ ތަރައްޤީކޮށް ކުރިއެރުވުމަށް ސަރުކާރުން އެކުރައްވާ މަސައްކަތްޕުޅަކީ، އަޅުގަނޑުވެސް އުފަލާއިއެކު ބަލައިގަންނަ ކަމެއް މެއެވެ. އަދި، ރާއްޖެ ފަދަ، ކުޑަ ޤައުމަކަށް ސަރަޙައްދީ ފެންވަރުގައި މިފަދަ ކާމިޔާބެއް ލިބުމަކީ، އުފާކުރުން ޙައްޤު ކަމެއްކަން ޤަބޫލުކޮށް، އެކަމަށްޓަކައި އަޅުގަނޑުވެސް ނުހަނު އުފާކުރަން މެއެވެ. ހަމަ ޤައުމީ ރޫޙުގައެވެ.\nމިކަމުގައި، ދިވެހީން އެއްބައިވެގެން އެ ނަގާ ފޯރިނެގުމުގައި، އެއިން ކޮންމެ މީހެއްގެ މޫނުމަތީގައި އެވާ އުފާވެރި ހިނިތުންވުމަކީ، އަޅުގަނޑު އަބަދުވެސް ދެކެން ބޭނުންވާ، އެކަން ހަނދާނުން ނުފިލާނެ ކަމެއްމެއެވެ. ނަމަވެސް، އަޅުގަނޑު ފިކުރު ބޮޑުވާ ކަމަކީ، އެބައިމީހުންގެ އެ ހިނިތުންވުން ހަމަ މާދަމާވެސް ފިލައިގެން ހިނގައިދާނެ ކަމަށްޓަކައެވެ. ''ފުޓުބޯޅަ ޢީދު'' ނިމުމުން، ދެން ރުޖޫޢަވާން ޖެހޭނީ ޢާއްމު ދިރިއުޅުމަށެވެ. މަސައްކަތަށެވެ. އެއަށްފަހު، ދެން އޮންނާނީ، ދިރި އުޅުމުގެ ޚަރަދު ބަރަދެވެ. އެހިނދު، އެބައިމީހުންގެ ތެރެއިން ގިނަ މީހުންގެ މޫނު މަތިން ކުރިން އެ ފެނުނު ހިނިތުންވުން ހަމަ އެހެން ފެންނާނެ ބާވައޭ ހިތަށް އަރަނީއެވެ. އިންފްލޭޝަނާއި އެއްވަރަށް މުސާރަ ބޮޑު ނުވާތީ ޤައުމުގެ ރައްޔިތުން ޝަކުވާކުރާ އަޑު އިވޭ ހިނދެއްގައި، މިހެން ހިތަށް އެރުމަކީ، ޠަބީޢީ ކަމެއް ނޫންތޯއެވެ؟ މުސާރަ ކުޑަވުމުން ކުރެވޭ ޝަކުވާ އިވެނީ ހަމައެކަނި، ތަޢުލީމީ ދާއިރާއިން އެކަންޏެއް ނޫނިއްޔާއެވެ. މިސާލަކަށް ދަންނަވާނަމަ، ދައުލަތުގެ ވަކީލުންގެވެސް އެންމެ ބޮޑު އެއް ޝަކުވާއަކީ، ހަމަ މިއީ އެވެ.\nއާދޭހެވެ. މައްސަލައަކީ، ޤައުމީ ޓީމަށް6މިލިއަން ރުފިޔާ ހަދިޔާ ކުރެއްވުމެއް ނޫނެވެ. މައްސަލައަކީ، ދެމެހެއްޓެނިވި ކަންކަމަށް ބޮޑަށް އިސްކަން ނުދެއްވުމެވެ. ރާއްޖޭގެ މީހުން އުޅޭ ކޮންމެ ރަށަކަށް ޤައުމީ ޓީމަށް ލިބުނު ޓްރޮފީ ގެންދިޔުމަށް 1 މިލިއަން ރުފިޔާ ޚަރަދުކުރެއްވުމަކީ، ދެމެހެއްޓެނިވި ތަރައްޤީގެ އުޞޫލުން ކުރެވޭ ކަމެއްކަމަށް އަޅުގަނޑު ނުދެކެމެވެ. އަދި ކިއެއްތަ، އެއީ ތަރައްޤީގެ ކަމެއް ކަމަކަށްވެސް އަޅުގަނޑު ނުދެކެމެވެ. އަޅުގަނޑު ހިތުން، އެއީ ހަމަ އިސްރާފެކެވެ.\nވުމާއެކު، މިއަދުގެ ސަރުކާރުންވެސް އަދި އޭގެ ފަހުން އަންނަ ސަރުކާރަކުންވެސް ވިސްނަވަންވީ ދެމެހެއްޓެނިވި ތަރައްޤީއަށް އިސްކަން ދެއްވުމަށެވެ. ދެމެހެއްޓެނިވި ކަންކަމަށް ހޭދަ ކުރެއްވުމަށެވެ. ޤައުމުގެ އަގުހުރި ރައުސުލްމާލާއި ވަޞީލަތްތައް އެކަންކަމަށް އިންވެސްޓް ކުރެއްވުމަށެވެ. ދެމެހެއްޓެނިވި ތަރައްޤީއަކީ، ހަމައެކަނި، ތިމާވެއްޓަށް ޚާއްޞަ ކަމެއް ކަމަށް ނުހެއްދެވުމަށެވެ. ނުވަތަ އެއީ، ހަމައެކަނި ފަތުރުވެރި ރިސޯޓެއް ތަރައްޤީކުރުމުގައި ބެލެވޭ އުޞޫލަކަށް ނުހެއްދެވުމަށެވެ. ތަޢުލީމަށް ހޭދަކުރުމަކީ، ހަމަ ކަށަވަރުންވެސް، ކުޅިވަރަށް މިހާރު އެ ހޭދަކުރައްވާ ބީދައިން (އިސްރާފަކަށް ވާނެހެން) ހޭދަކުރެއްވުމަށް ވުރެ ދެމެހެއްޓެނިވި ކަމެކެވެ. އެއް މިލިއަން ރުފިޔާގެ ޚަރަދެއް ކުރައްވައިގެން، ރާއްޖޭގެ މީހުން އުޅޭ ކޮންމެ ރަށަކަށް މުބާރާތުން ލިބުނު ޓްރޮފީ ކޮންމެހެން ގެންދަވަން ޖެހޭ ތޯއެވެ؟ އެއީ، އެހާ މުހިއްމު ކަމެއްބާވައެވެ؟ ކާމިޔާބު ފާހަގަކޮށް އުފާ ފައުޅުކުރުމުގެ ގޮތުން ކުރައްވަން އެއަށްވުރެ ޚަރަދު ކުޑަ އެހެން ކަމެއް ހަމަ ނެތީ ބާވައެވެ؟\nތެދެކެވެ. ކުޅިވަރު ތަރައްޤީކޮށް، އިންސާނީ ވަޞީލަތްތައް ޖިސްމާނީ ގޮތުން ދުޅަހެޔޮ ބަޔަކަށް ހަދަން ޖެހޭނެއެވެ. އެއީ ތަރައްޤީއަށްޓަކައި މަޖުބޫރު ކަމެއްމެއެވެ. ދުޅަހެޔޮ ޞިއްޙަތެއްގެ މުރާލި ބަޔަކު ޙަރަކާތްތެރިވެގެން މެނުވީ ޤައުމެއް ތަރައްޤީއެއް ނުކުރެވޭނެއެވެ. އަދި ކޮބައިތޯއެވެ؟ އަބަދުވެސް، ޤައުމެއްގެ އެންމެ ހަރުދަނާ، އުޅުންހުރި ސުލޫކީ އެއް ބަޔަކީ، ކުލަބު ޖަމިއްޔާތަކާއި ކުޅިވަރު ކުޅުންތެރީންނެވެ. މިއީ، ކުޅިވަރުގެ އެއް މަޤްޞަދެވެ. ކުޅިވަރު ކުޅުމުގައި، ޤަވާއިދުތައް ހަދަ، އިންތިޒާމްތައް ހަމަޖައްސައި، ފެއަރ ޕްލޭ ޓީމު ހޮވައި މި ހުރިހާ ކަމެއް ކުރުމުގެ ބޭނުމަކީ އެއީ އެވެ. އަމިއްލަ ނަފްސު ވަކިގޮތަކަށް ހާނުވައި ބައްޓަންކުރުމަށް (ސެލްފް ޑިސިޕްލިން ކުރުވުމަށް) ތަމްރީނު ދިނުމެވެ. މިހެންކަމުން، މިއީވެސް ތަރުބަވީ މަސައްކަތެކެވެ. އަދި، މި މަސައްކަތަށް ސަރުކާރުންވެސް ހިތްވަރުދެއްވުމަކީ، ހަމަ މުހިއްމު ކަމެކެވެ.\nނަމަވެސް، ހަމަ އެ އިންސާނުން ފިކުރީ ގޮތުންނާއި ވިސްނުމުގެ ގޮތުން ދުޅަހެޔޮ، އަޚްލާޤީ ގޮތުން ތަހުޒީބު ބަޔަކަށް ހެދުމަށްޓަކައި ތަޢުލީމަށް ޚަރަދުކުރެއްވުން މުހިއްމު ނުވަނީ ތޯއެވެ؟ އަޅުގަނޑު ހިތުން މުހިއްމެވެ. އެހެން ނޫންނަމަ، ޚުދު ޤައުމީ ޓީމުގައިވެސް، ވިސްނުމާއި ތަހުޒީބުގެ ގޮތުން ބަލާއިރު، ރާއްޖެ ތަމްސީލުކުރާ ދަތުރެއްގައި އެކެއްގެ ޕާސްޕޯޓް އަނެކަކު ވަގަށް ނަގާ ފެންވަރުގެ އެންމެ ކުޅުންތެރިއެއްވެސް ނުހުރީހެވެ.\nނަމަވެސް، މިހެން ބުނުމުން ދިވެހި ޤައުމީ ޓީމާއިމެދު ޝައްކު ނުކުރައްވާށެވެ. ދިވެހި ޤައުމީ ފުޓުބޯޅަ ޓީމަކީ، އަޅުގަނޑުމެން ފަޚުރުވެރިވުން ހަމަ ޙައްޤު ޓީމެކެވެ. ވަރަށް ޤާބިލު، ހުނަރުވެރި، މޮޅު ކުޅުންތެރީން ތިބި ޓީމެކެވެ. އެބައިމީހުންގެ ބުރަ މަސައްކަތުން، އެ މަތިވެރި ކާމިޔާބީ މިއަދު ދިވެހި ޤައުމަށް ހޯދައިދިނީތީ، ޤައުމު ޝުކުރުވެރިވުން ޙައްޤު ބައެކެވެ. އެބައިމީހުންގެ މިދެންނެވި މަސައްކަތުގެ އަގުވަޒަންކުރުމުގެ ގޮތުން ސަރުކާރުން ދެއްވި ފައިސާއިން، މުޖުތަމަޢަށް މަންފާކޮށްދޭނެ ކަމާއި މެދު އަޅުގަނޑު ޝައްކެތް ނުކުރަމެވެ. އެއީ، ފަރުދީ ފެންވަރުގައި އެ ފައިސާ ''އިސްރާފް'' ވިޔަ ނުދިނުމުގެ ގޮތުން ދެން އެބޭފުޅުންނަށް ކުރެއްވިދާނެ ކަމެކެވެ.\nއާދޭހެވެ. ފުޓުބޯޅައިން ދިވެހި ޤައުމީ ޓީމު ޤައުމަށް ހޯދައިދިނީ ރީތި ނަމެވެ. ކާމިޔާބީއެވެ. ބަދަލުގައި، ދިވެހި ޤައުމު، އާދެ، އަޅުގަނޑުމެން، އެ ޓީމަށް މި ބަރުތީލަ ކުރަނީ، ތަހުނިޔާއާއި މުބާރަކުބާދެވެ. ދިވެހި ފުޓުބޯޅައަށް އަދަށް ވުރެ ފެހި މާދަމާއެކެވެ!


Bhaiaji Superhit October ga Nerenee\n"ބައްޔާޖީ ސުޕާހިޓް" އޮކްޓޯބަރުގައި ނެރެނީ\n'ބައްޔާޖީ ސުޕާހިޓް' އޮކްޓޯބަރުގައި ނިކުންނަނީ--\nއެކްޝަން ކޮމެޑީ ފިލްމު "ބައްޔާޖީ ސުޕާހިޓް" މިއަހަރު އޮކްޓޯބަރު މަހުގެ 19 ވަނަ ދުވަހު ނެރުމަށް ހަމަޖެހިއްޖެއެވެ.\nނީރަޖް ޕާޓަކް ޑައިރެކްޓުކުރާ އެފިލްމަކީ ސަނީ ޑިއޯލް ފުރަތަމަ ފަހަރަށް ޑަބަލް ރޯލުން ފެނިގެންދާ ފިލްމެވެ. އެފިލްމާ ބެހޭގޮތުން ވާހަކަ ދައްކަމުން ސަނީ ބުނީ އެފިލްމުގައި ޑަބަލް ރޯލް ކުޅެން ފުރުސަތު ލިބުމުން އޭނާ ވަރަށް އުފާވާ ކަމަށާއި އެފިލްމުގައި އޭނާ ދައްކުވައިދެނީ މީގެ ކުރިން ކުޅެފައި ނުވާ ކަހަލަ މުޅިން އާ ރޯލެއް ކަމަށެވެ.\nއެފިލްމުގައި ސަނީ ގެ އިތުރުން ޕްރިތީ ޒިންދާ، އަރްޝަދް ވާސީ، ޝްރިއާސް ތަލްޕަޑޭ، އަމީޝާ ވެސް ފެނިގެންދާނެއެވެ. ޕްރިތީ ފިލްމަކުން ފެނިގެން އެދަނީ ފަސް އަހަރު ފަހުންނެވެ.\nއެފިލްމު މީގެ ކުރިން ނެރުމަށް ހަމަޖެހިފައި ވަނީ ސެޕްޓެންބަރު މަހުގައެވެ. ނަމަވެސް ތަފާތު ސަބަބު ތަކާހެދި އެފިލްމް ނެރުމަށް ހަމަޖެހިފައިވާ ތާރީހު މިވަނީ ލަސްކޮށްފައެވެ.


REPORT: Mahmood maraalaafaivanee valhin aniyaathakeh dhinumahfahu! | ThePress\nމަހުމޫދު މަރާލާފައިވަނީ ވަޅިން އަނިޔާތަކެއް ދިނުމަށްފަހު!\n15 October 2021, 00:00\nއދ.ދަނގެތީގެ ފަޅު ގެއެއް ވަޅަށް، މަރާލައިފާ ފައްތާފައި އޮތް މަހުމޫދު އަބޫބަކުރު\nއާބާދީގައި ހާހެއްހާ މީހުން ދިރިއުޅޭ އދ.ދަނގެއްޗަކީ އެއްބައިވަންތަ މީހުން އުޅޭ ރަށެކޭ ބުނުމަކުން ދެބަސްވާނެ މީހަކު ނުހުންނާނެކަން ހަމަ ގައިމެވެ. ހިތްފަސޭހަ އެހާމެ ހިތްހަމަޖެހިގެން ބަޔަކު ދިރިއުޅެމުން އައި ދަނގެއްޗަށް ނާމާންކަމާއި ބިރުވެރިކަން ވެރިވީ މިއަދެވެ. މީހުން ނޫޅޭ ފަޅު ގެޔެއްގެ ވަޅަކަށް ފައްތާ މަރާލާފައި އޮތް އެ ރަށު މަހުމޫދު އަބޫބަކުރުގެ ހަށިގަނޑު އެފަދަ ގޮތަކަށް ފެނުންވެގެން ދިޔައީ ގިނަ ބައެއްގެ ހިތުގައި މުޖުތަމައުގެ ރައްކާތެރިކަމާ މެދު ސުވާލުއުފެދިގެން ދިޔަ ކަމަކަށެވެ. މަހުމޫދުގެ ގާތިލަކީ ކާކުތޯ ހޯދާބަލަން ބޭނުންވާނެ މީހުން ތިބޭނެކަން ގައިމެވެ. އެހެންނަމަވެސް އެ މަރުގެ ގާތިލަކީ ކާކުކަން އާއިލާއިން ވަނީ ޝައްކެއް ނެތް މިން ވަރަށް ޔަގީންވާ ކަމަށް ބުނެފައެވެ.\nއުމުރުން 57 އަހަރުގެ މަހުމޫދަކީ އެ ރަށުގައި ނެތްވަރުގެ ވިޔަފާރިވެރިއެކެވެ. ކެފޭއަކާއި ކާޑު ވިއްކާ ފިހާރައެއް ހިންގައެވެ. ރިސޯޓުތަކަށް މުދާ ސަޕްލައި ކުރާ ތިން ދޯނި އޮވެއެވެ. ގިނަ ވަގުތު މަހުމޫދު އުޅޭނީ ޑެލިވަރީގެ ހިދުމަތް ދިނުމަށްޓަކައި ބަގީއެއްގައެވެ. އެހެންކަމުން ގާތްގަނޑަކަށް 25،000 ރުފިޔާ ވަރު އަބަދުވެސް މަހުމޫދު ގެންގުޅެއެވެ. ލާރި މާރުކުރަންށާއި ޕެޓީ ކޭޝްގެ ގޮތުގައެވެ.\nލިޔެލާ އަކުރުތަކަކުން ބަޔާންކޮށް ދޭންވެސް ހިތްދަތި ހާލެއްގައި ހުރެމެ، "ދަ ޕްރެސް" އަށް މަހުމޫދުގެ މަރުގެ މައުލޫމާތު ހިއްސާކުރަމުން އޭނާގެ އަންހެން ދަރިއެއްގެ ފިރިމީހާ ބުނީ ސީރިއަސް އެންޑް އޯގަނައިޒަޑް ކްރައިމް ޑިޕާޓްމަންޓެ އޮފިސަރުން އެ ރަށަށް ދިއުމުން މަހުމޫދުގެ މޫނުމަތީގައި އަޅާފާ އޮތް ބެޑްޝީޓް އޭނާ ހުއްޓާ ނަގާފައިވާ ކަމަށާއި ހަށިގަނޑުގެ އެކި ތަންތަނަށް ހަމަލާދީފައިވާތަން ފެންނަން ހުރި ކަމަށެވެ. ޢެގޮތުން ނިތްކުރި، ކަންފަތް އަދި ކަރަށް ވަޅިން އެކި ވަރުގެ އަނިޔާ ދީފައިވާ ކަމަށް މަހުމޫދުގެ ދަނބިދަރި ވަނީ ބުނެފައެވެ.\n"ކަރަށްވެސް ދެތިން ފަހަރަކު ވަޅިއަކުން ޖަހާފައިހުރި، ހަށިގަނޑުގެވެސް އެކި ތަންތަނަށް ހުރި އެކި ވަރުގެ އަނިޔާދީފާ"\nމަހުމޫދުގެ އަންހެން ދަރިއެއްގެ ފިރިމީހާ\nކަން ހިނގާ ދިޔައީ ކިހިނެތް؟\nސާފްޗެމްޕިއަންޝިޕްގެ ދިވެހިރާއްޖެ އާއި އިންޑިއާ ބައްދަލުކުރި މެޗު ބަލާނިމުނުފަހުން އައި ފޯނު ކޯލެއްގައި މަހުމޫދު ބޭރަށް ދިޔައީ ކަމަށް މަހުމޫދުގެ އަންހެނުނާ ހަވާލާދީ ދަނބިދަރި ވަނީ ކިޔައިދީފައެވެ. މަހުމޫދުގެ އަންހެނުން ބަލިވެ އުޅޭތާ މިހާރު3ދުވަސްވެފައިވާ ކަމަށާއި އެހެންކަމުން މަހުމޫދު ރޭ ގެޔަށް ނިދަން އައި ކަމެއް އަދި ނާންނަ ކަމެއް އޭނާގެ އަންހެނުންނަށް އިނގިފައިނުވާ ކަމަށް ވެސް އޭނާ ވަނީ ބުނެފައެވެ. އެހެންނަމަވެސް ފޯނެއްގައި ނިކުމެގެން ދިޔަ ފަހުން މަހުމޫދަށް އޭނާގެ އަންހެނުން ދެ ފަހަރެއްގެ މަތިން ގުޅި ކަމަށާއި އެހެން ނަަމަވެސް ޖަވާބު ދީފައި ނުވާ ކަމަށްވެސް އޭނާ ބުންޏެވެ.\nމަހުމޫދަކީ އާންމުގޮތެއްގައި ލަސްވެގެން ރޭގަނޑު 11:30 ހާއިރު ނިދާ، އަނެއްކޮޅުން ފަތިހު ނަމާދަށް ހޭލާ މީހެެކެވެ. ވިޔަފާރީގެ ކަންކަމުގައި ދުވާލުދާ ހަތަރުދަމު އަވަދިނެތި މަސްއޫލުވެގެން އުޅޭ މަހުމޫދު ލަސްވެގެން ހެނދުނު 10 ޖަހާއިރު ގެޔަށް ސައިބޯން އަންނަ ކަމަށްވެސް ދަނބިދަރި ބުންޏެއވެ. ހެނދުނު ސައި ބޯން ނައިސް ލަސްވުމުން މަހުމޫދުގެ ދަރިން ވަނީ ބައްޕައަށް ގުޅާފައެވެ. އަދި ވިޔަފާރީގެ ކަންކަމުގައި އުޅޭއިރު ފޯނު ނުނެގިދާ ފަހަރު ފަހަރު އަންނަކަން ފާހަގަކުރަމުން އޭނާ ބުނީ ހަބަރެއް ނުވެ ލަސްވުމުން ރައްޔިތުން4ގުރޫޕަކަށް ބަހައިގެން ހޯދަން ނިކުތީ ކަމަށެވެ. އެހެން ނަމަވެސް މެންދުރުވީއިރުވެސް ފެނިފައި ނުވާތީ މެންދުރުފަހުން ނިކުންނަން ނިންމީ ގެޔެއްގައި ހުރި ތެލިތައްޓެއްވެސް ހިއްލައިގެން ބަލަން ތައްޔާރުވެގެން ކަމަށްވެސް އޭނާ ވަނީ ބުނެފައެވެ. މަހުމޫދުގެ ފޯނު ހޯދުމުގެ މަސައްކަތްވެސް ދިރާގާ ގުޅިގެން ކުރި ނަމަވެސް އަދި ވަނީ ފެންނަ ގޮތް ނުވެފައެވެ.\nމެންދުރުފަހު ގާތްގަނޑަކަށް 3:15 ހާއިރު އަންހެން ގްރޫޕަކުން ފަޅުގެޔެއްގައި ހުރި ވަޅެއްގެ މަތި ނެގިއިރު މަހުމޫދު ވަނީ ފެނިފައެވެ. އޭނާ އޮތީ ފެން ހުރި ވަޅަކަށް ބޮލަށާއި ފަޔަށް ގޯންޏެއް މަހާ އެކޮޅުކޮޅުން ފައްތާފައެވެ. ބޮލުން މަހާލައިފައި އޮތް ގޯނި އޮތީ މޭ ކަށިގަނޑާ ހިސާބުގައި ކަމަށާއި ފައިން ލައްވާފައި ހުރި ގޯނި އޮތީ ވަލެއް ބޭނުންކޮށްގެން އައްސައިފާ ކަމަށް އާއިލާއިން ވަނީ ބުނެފައެވެ. އެ އޮތް ގޮތަށް ބެޑްޝީޓެއް އަޅާ ސީރިއަސް އެންޑް އޯގަނައިޒަޑް ކްރައިމް ޑިޕާޓްމަންޓްގެ އޮފިސަރުން ދަންދެން ބޭއްވުމަށް ފަހު މިހާރު ވަނީ އެ ބެޑްޝީޓް ނަގާފައެވެ.\nމީގެ ކުރިން ޝައްކެތްވި؟\nމީގެ ދުވަސްކޮޅެއް ކުރިން މަހުމޫދުގެ ކޮއްކޮއެއްގެ ފިހާރަ ބަޔަކު ވަނީ ފަޅާލާފައެވެ. އެ މައްސަލައިގައި މީހަކު ހައްޔަރުކޮށްފައި ނުވާއިރު މަހުމޫދުގެ މަރާ ގުޅިގެން އާއިލާއިން ވަނީ ރަށުން ބޭރު ކުށުގެ ރިކޯޑް އޮތް އެ ރަށުގައި އުޅޭ ދެމީހެއްގެ މައްޗަށް ޝައްކެތް ނެތް ވަރަށް ތުހުމަތުކުރާ ކަމަށް ބުނެފައެވެ. މީގެ ކުރިން މަހުމޫދަށް މިފަދަ ކަމަކަށް އިޝާރާތެއް ވެފައި ނުވާ ކަމަށާއި މީ އާއިލާއިން ވެސް މިފަދަ ކަމެއް ވާނެ ކަމަކަށް މިއަދާ ހަމައަށްވެސް ގަބޫލު ނުކުރާ ކަމެއް ކަމަށް ވެސް ވަނީ ބުނެފައެވެ.\n"އެއްވެސް ޝައްކެތްވެސް ކުރާކަން ބޭނުމެއް ނޫން. ތުހުމަތެއްވެސް ކުރާކަށް ބޭނުމެއް ނޫން. ސީދާ އިނގޭ އެކަން ކުރީ ކޮންބައެއްކަން"\nމަހްމޫދުގެ މަރު ތަހުގީގު ކުރުމުގައި ފުލުހުންގެ ޓީމެއް ހަރަކާތްތެރި ވަނީ\nދަނގެއްޗަކީ މަދުން ނަމަވެސް މަސްތުވާތަކެތި ބޭނުންކުރާ މީހުން އުޅޭ ރަށަކަށް ވިޔަސް މާރާމާރީއެއް ވައްކަމެއް މީގެކުރިން ކޮށްފައިނުވާ ރަށެކެވެ. އާއިލާއިން ތުހުމަތުކުރާ މީހުން އެ ރަށަށް ގޮސް އުޅޭތާ މިހާރު4ވަރަކަށް މަސްވެފައި ވާއިރު ވައްކަމާއި ފޭރުމުގެ ބިރު އެރަށުގެ ތެރޭގައި ވަނީ އުފެދިފައެވެ. މީގެ ކުރިން އެރަށުގައި ކެފޭ ރެސްޓޯރަންޓްތަކުގެ ވެރިން ބަޔަކު ވައްކަން ކުރާނެ ކަމަށްވެސް ހިތަށް ވެސް ނާރުވާނެ ކަމަށް އެރަށުން ވާހަކަދެއްކި މީހަކު ވަނީ ބުނެފައެވެ.\nދަނގެތިން "ދަ ޕްރެސް" އަށް ވާހަކަ ދެއްކި އިތުރު މީހަކު ބުނި ގޮތުގައި އެ ދެ މީހުންނަކީ ވެސް މަސްތުވާތަކެތީގެ ކަންކަމުގައި އެ ރަށުގައި އުޅޭ ދެ މީހުން ކަމަށާއި އެއީ މުޖުތަމައުއަށް ވަރަށް ނުރައްކާތެރި ބައެއް ކަމަށް މައުލޫމާތު ލިބިފައިވާ ކަމަށެވެ. އަދި އެއިން އެކަކީ އެރަށަށް ނިސްބަތްވާ މީހެއްގެ ދަރިއެއް ކަމަށެވެ. މަހުމޫދަކީ އެންމެންނާ ގުޅޭ މީހެއްކަން ފާހަގަ ކުރަމުން އެ މީހާ ބުނީ އޭނާގެ މަރުގެ ހަބަރާ އެކު މުޅިރަށް ރޮއްވާލައިފި ކަމަށެވެ.\nމިފަދަ އެތަށް މަރެއް ރާއްޖޭގައި ހިނގާފައި ވާއިރު އޭގެ ތެރެއިން ގާތިލަށް ކުށުގެ އަދަބު ލިބުނު އެއްވެސް މަރެއް ވޭ ހެއްޔެވެ؟ މަހުމޫދުގެ މަރާއި ގުޅިގެން އެ މަރަށް އިންސާފު ލިބޭނެތޯ ސުވާލު އުފެދޭ އެތައް ބަޔަކު އެބަތިއްބެވެ. ހަމަލާދީ އެހާ އިހާނެތިކޮށް މަހުމޫދު މަރާލައިފާ ވާއިރު ދަނގެތީގެ ރައްޔިތުން ތިބީ އޭނާގެ މަރަށް އިންސާފު ހޯދައި ދޭން ނުކުންނާށެވެ.\nހަބަރު ރިޕޯޓް އދ. ދަނގެތި މަރު


Rohingya Muslimun himaayai kuran ICJ in amuru koffi | Mihaaru\nމިއަންމާ މުސްލިމުން ރެފިއުޖީ ކޭމްޕްތަކުގައި. --ފޮޓޯ:އޭއެފްޕީ\nރޮހިންޖާ މުސްލިމުން ހިމާޔަތް ކުރަން އައިސީޖޭ އިން އަމުރުކޮށްފި\n23 ޖެނުއަރީ 2020 - 16:01\nހޭގު (ޖެނުއަރީ 23) - މިއަންމާގެ އަޣުލަބިއްޔަތު ނެތް މުސްލިމުން ހިމާޔަތް ކުރަން އެޅެންހުރި ފިޔަވަޅުތައް އެޅުމަށް އދ.ގެ ކޯޓުން މިއަންމާ އަށް އަންގައިފި އެވެ.\nމިއީ ރޮހިންޖާ މުސްލިމުންނާ ދެކޮޅަށް މިއަންމާ އިން 2017 ވަނަ އަހަރު ހިންގި ޖަރީމާތަކަށް ފަހު ބައިނަލްއަގުވާމީ ކޯޓުން ނެރުނު ފުރަތަމަ އަމުރެވެ.\nމިއަންމާގެ މައްސަލަ ނެދަލޭންޑްސްގެ ދަ ހޭގުގެ އިންޓަނޭޝަނަލް ކޯޓް އޮފް ޖަސްޓިސް އަށް ހުށަހެޅީ އެފްރިކާގެ މުސްލިމް ކުޑަ ގައުމެއް ކަމަށްވާ ގެމްބިއާ އިންނެވެ. އެ މައްސަލައިގެ ދިފާއުގައި ވަކާލާތު ކުރެއްވުމަށް މިއަންމާގެ ލީޑަރު އަން ސަން ސޫކީ ވަނީ ޑިސެމްބަރު މަހު ދަ ހޭގަށް ވަޑައިގެންފަ އެވެ. ނަމަވެސް ކޯޓުން އަމުރު ނެރުނު މިއަދުގެ ބައްދަލުވުމަށް ސޫކީ ވަޑައެއް ނުގަންނަވަ އެވެ.\nއިތުރު ލިޔުންތައް މިއަންމާ ރޮހިންޖާ އައިސީޖޭ


Ras Online - ވޭނީކަރުނަ - 49 ވަނަ ބައި\nވޭނީކަރުނަ - 49 ވަނަ ބައި\nޞާދިރު ޢަލީދީދީ 20 ފެބްރުއަރީ 2021\n49 ވަނަ ބައި\n[ދެން އެންމެ ރަނގަޅެވެ. ތިޔަވަރުން ފުދިއްޖެއެވެ.... ރަމްލާ ބޭނުމިއްޔާ ހަމަގައިމުވެސް އަހަރެން ދިރި ހުންނާނަމެވެ. ރަމްލާގެ އިންތިޒާރުގައި ދިރި ހުންނާނަމެވެ. އަހަރެންގެ ބޭނުމަކީ ހަމައެކަނި ލޯބިވެރިޔާގެ ރީތި ހަށިގަނޑު ދެކެލުމެވެ.... އަހަރެން މިހާރު މި ދިރިހުންނަނީ ރަމްލާގެ ސިފަ ހަމައެންމެ ފަހަރަކު ދެކެލުމަށް ޓަކައެވެ. އަދިވެސް ބުނެބަލާށެވެ..... ރަމްލާއެވެ..... ބުނެބަލާށެވެ........] [ކީކޭތޯއެވެ... އަޅުގަނޑަކަށް އެކައްޗެއްވެސް ނުވިސްނެއެވެ....] ރަމްލާ ތުންފަތުގައި ދޫކާއްތާލަމުން ބުންޏެވެ. [ތިޔަ ދައްކަވަނީ ކޮންކަހަލަ ވާހަކަތަކެއް ތޯއެވެ؟]\n[ރަމްލާއަށް ހުރިހާކަމެއް އެނގެއެވެ. އަހަރެން މިދައްކާ ހުރިހާވާހަކައެއް އެނގޭނެއެވެ. އަދި ނުބުނަން ތިޔައުޅޭ ހުރިހާ ވާހަކައެއް އަހަންނަށް އެނގެއެވެ. ރަމްލާގެ ކަންބޮޑުވެފައިވާ މޫނުސާފުކޮށް އަހަންނަށް އެބަފެނެއެވެ. ތިޔަ ރީތި ނިތްކުރީގައިވާ ޝަބްނަމްގެ ތިކިތައް ހުރިހާ ސިއްރެއް ފާޅުކޮށްދެއެވެ.]\nރަމްލާ ބޭއިޚްތިޔާރުގައި ނިތްކުރީގައި އަތްޖައްސާލިއެވެ. އޭނާގެ މުޅި މޫނުވަނީ ދަލުން ތެމި ފޯވެފައެވެ. ދެން ހަމަކުއްލިއަކަށް އޭނާގެ ތުންފަތުގައި އުފާވެރިކަމުގެ ހިނިތުންވުމެއް ދުވެލިއެވެ. އޭނާ މަޑުމަޑުން ފޯނު އަތްގަނޑު ބާއްވައިފިއެވެ. އޭނާއަށް އަމިއްލަ މޫނުމަތީގައިވާ ސިއްރުތައް ނުފޮރުވުނެވެ. އަދި އެވާހަކަތައް ބުނުމަކަށް އޭނާއެއް ނޭދެއެވެ.\nރަމްލާ ރިސީވަރު ބާއްވާފައި އުދުހެމުން ކޮޓަރިއަށް އަތުވެއްޖެއެވެ. އަދި ނާނާ ކިޔަމުންގޮސް ޑަންލާފައި ދޫލަމަތީގައި އިށީދެއްޖެއެވެ. އަދި އިސްތިރީގެ ސުވިޗް އޮން ކޮށްލިއެވެ. ފެހިބޮކި، ލޯބިވެރިޔާގެ އަސަރުގަދަ އިޝާރާތާ އެއްގޮތަށް ދިއްލައިގެން ހިނގައްޖެއެވެ. އިސްތިރި ކުރަން ހުރިއިރު އޭނާ އުދުހެމުން ދިޔައީ ކޮންކަހަލަ ޖައްވެއްގައި ކަމެއްވެސް ނޭނގެއެވެ.\nމައިދައިތަ ކޮޓަރިއަށް އައިއިރު ރަމްލާ މަސްތީ ދުނިޔެއެއްގެ ތެރެއަށް ގެއްލިފައި އިނެވެ.... ތުންފަތުގައި ހުރީ ތެތްކަމެވެ... ހިނިތުން ވެވިފައެވެ... އަދި ލޮލުގެ ރާތަށި ފުރިގެން ބަނޑުންވޭވެ ހުއްޓެވެ. އޭނާ ގެއްލިފައި އިންވަރުން މައިދައިތަ އެތެރެއަށް އައިކަމެއްވެސް ނޭގުނެވެ. މައިދައިތަ ރަމްލާގެ މޫނަށް ފަރުވާތެރި ކަމާއެކު ބަލާލިއެވެ... ދެން ބުންޏެވެ.\n[ދަރިފުޅާއެވެ. ގެއްލިފައި ތިޔައިނީ ކޮން ޚިޔާލެއްގެ ތެރެއަށް ހެއްޔެވެ؟]\nރަމްލާ ސިހިފައި އިސްތިރިއާއި ދިމާއަށް ބަލާލިއެވެ.\n[އަހަންނާ އެކުގައި ޔޫރަޕަށް ދާނަން ހެއްޔެވެ؟ ރަމްލާއެވެ.] މުޢާޒު ހީލާފައި މިހެން ބުނުމުން ރަމްލާ ހާސްވެއްޖެއެވެ. އާއެކޭވެސް ނުބުނެވުނެވެ. ނޫނެކޭވެސް ނުބުނެވުނެވެ. ހަމައެކަނި މޮޔައެއް ފަދައިން މުޢާޒުގެ މޫނަށް ބަލަހައްޓައިގެން އިނީއެވެ.\nމުޢާޒު ހެމުން ބުންޏެވެ.\n[ހިނގާށެވެ....... ގޮސް ހަނީމޫން ފާހަގަކޮށްލާފައި އަންނާނީއެވެ.] [މިހާރު.....] ރަމްލާ ގަދަކަމުން އަޑުނެރުނެވެ. [މިހާރު މިއީ ކޮން މޫސުމެއްތޯއެވެ.]\n[މޮޔަޔާއެވެ. މިހާރު މިއޮތީ ދަނޑިވަޅު ލިބިފައެވެ.] މުޢާޒު ލޯތްބާއެކު ރަމްލާގެ ލޮލުގެ ތެރެއެށް ފީނައި ގަންނަމުން ބުންޏެވެ. [އަހަރެމެންގެ ކާވެނި ހަމަކުރެވުނު ތަނާހެން ޑަކްޓަރު އޮތީ ރަމްލާ ދަތުރުކުރުން މަނާކޮށްފައެވެ. އެކަމަކު މިހާރު މިއޮތީ އެދުވަސްގޮސް ހުއްދަލިބިފައެވެ. މަޢޫޒުވެސް އެންމެ ރަނގަޅަށް މަންމައާ އޮޅުވެއްޖެއެވެ. ޔޫރަޕަށްދާން ފުރަމާ ހިނގާށެވެ.]\n[ތިޔަބުނުއްވާ ގޮތުން ހީވަނީ އެއީ ތިންހަތަރު މޭލެއްގެ ދުރުގައިވާ ތަނެއް ހެންނެވެ.] [ރަމްލާއެވެ..... މިހާރު މިއޮތީ ދުނިޔެ ކުރުގެޅިފައެވެ. ދަތުރު ފަތުރުކުރުން ފަސޭހަވެފައެވެ.] ރަމްލާއަށް ހީވީ ކުއްލިއަކަށް ދަލެއްގައި ޖެހި ހައްޔަރުވީ ކަމުގައެވެ. އަތްފައި ހަލުވާލައިގެން ސަލާމަތްވާން އުޅުނު ވަރަކަށް ދަލުގެ މަޅިތަކަށް ބާރުވަމުން ދަނީއެވެ.\nރަމްލާ ކަންބޮޑުވެފައި އިންތަން ފެނުމުން މުޢާޒު އަނެއްކާވެސް ހޭން ފަށައިފިއެވެ. ދެން ބުނަން ފެށިއެވެ.\n[އޮފީހުގެ ފަރާތުން އަހަރެން ހަމަސްދުވަހަށް ޔޫރަޕަށް ފޮނުވަނީއެވެ. އަހަރެން ގަސްތުކުރަނީ ރަމްލާވެސް ގެންދިއުމަށެވެ. އޭރުން އަހަރެމެންނަށްވެސް މީހުން އުޅޭގޮތް އެނގިދާނެއެވެ.]\n[ހަމަސް ދުވަހޭތޯއެވެ......] ރަމްލާ ބޭއިޚްތިރާޔުގައި ބުންޏެވެ........ [ރަމްލާ ގޮވައިގެން ދާން މިއުޅެނީ އެހެން ވެގެންނެވެ.] މުޢާޒު ބުންޏެވެ.\n[އެކަމަކު މިހާ ކުޑަކުޑަ ކުއްޖަކު ގޮވައިގެން........]\n[ކޮއިފުޅާއެވެ.... ހަނީމޫން ފާހަގަކުރަން ދާއިރު ކުދިން ގޮވައިގެން ދަނީ ކީއްކުރަން ހެއްޔެވެ؟] [ނޫނެކެވެ.] ރަމްލާ ކަންބޮޑުވެއްޖެއެވެ. [އަޅުގަނޑަށް މަޢޫޒުއާ ނުލާ ހަމައެންމެ ދުވަހަކުވެސް ނޫޅެވޭނެއެވެ.]\n[އަހަންނާ ނުލާވެސް ނޫޅެވޭނެދޯއެވެ.]\nރަމްލާ ބޭއިޚްތިޔާރުގައި މުޢާޒުގެ މޫނަށް ބަލާލިއެވެ. އެލޮލުގައިވަނީ ކޮން އެއްޗެއްކަމެއް ނޭގެއެވެ. ރަމްލާ އިސްޖަހާލިއެވެ. އެކަމަކު އޭނާގެ ހިތަށް ތޫނުކަށްޓެއް ހެރިއްޖެއެވެ. އޭނާގެ ތިރީ ތުންފަތުގައި ދަތްއަޅާ ބާރުކޮށްލި ވަރުން ލޮލުން ފެން އަތުވެއްޖެވެ.\n[މިހާ ކުޑަކުޑަ ކަމަކާ ރޮނީ ހެއްޔެވެ؟] މުޢާޒު ރަމްލާގެ އަތުގައި ހިފައިފިއެވެ. އެއާއެކު ރަމްލާ ލޯމަރާލިއެވެ. ދެން ރަނގަޅަށް ރޯން ފަށައިފިއެވެ. [މޮޔަޔާއެވެ....] މުޢާޒު ކަރުނަ ފޮހެދިނެވެ.\n[މިހާރު މިއުޅޭ ކުދިން ތިބެނީ ބޭރު ދަތުރެއްކުރާ ހިތުން ކެތްމަދުވެފައެވެ... ފާޑު ފާޑުގެ ބަހަނާ ހޯދައެވެ.... އެކަމަކު ރަމްލާ......... ރަމްލާއެވެ. ތިޔައީ އަޖައިބެއްފަދަ މިޒާޖެއްގެ ވެރި އަންހެނެކެވެ.....]\nރަމްލާ އަނެއްކާވެސް އިސްޖަހާލިއެވެ. މަޢޫޒު މަންމައާ ވަރަށް ބޮޑަށް އޮޅުވެއްޖެއެވެ..... އަދި އޭނާއާމެދު މަންމަ ފަރުވާ ބަހައްޓާވަރު ރަމްލާއަށް ރަނގަޅަށް އެނގޭނެއެވެ.]\n[ދެންހަމަ މަޢޫޒު ނުގެންދެވޭނެ ތޯއެވެ.]\n[ގެންދެވިދާނެއެވެ..... އެކަމަކު ރަމްލާ ހުރިހާވަގުތެއް ހޭދަކޮށްލަން ޖެހެނީ ހޮޓަލުގެ ބަންދު ކޮޓަރި ތެރޭގައެވެ. ބުރެއް ޖަހާލެވޭނީވެސް ރޭގަނޑުއެވެ..... އަދި އެވަގުތު ކޮޅުގައިވެސް ބޭނުންހާ ތަނަކަށް އަހަރެމެންނަކަށް ނުދެވޭނެއެވެ.] [އެކަމަކު މަޢޫޒު ބާއްވާފައި ދާހާ ހިތްވަރެއް އަޅުގަނޑުގެ ކިބައަކު ނުވެއެވެ.]\nމުޢާޒު ހިތާމައާއެކު ރަމްލާގެ މޫނަށްބަލާލިއެވެ. ރުއިމުގެ ސަބަބުން އޭނާގެ ކޯތާފަތްވަނީ ތެމިފައެވެ. މިއަންހެން ކުއްޖާއަށް ޖެހިގެން މިއުޅެނީ ކޮންކަހަލަ ބައްޔެއް ކަމެއްވެސް ނޭގެއެވެ..... މުޢާޒު ވިސްނާލިއެވެ. އޭނާ ބައެއް ފަހަރަށް ހީވެސްނުލާ އިނދެދާނެއެވެ. ވާހަކަ ނުދައްކާ އިނދެދާނެއެވެ. އޭނާ ބޭނުންވަނީ ރަމްލާ ގެންދިއުމަށެވެ.... އޭރުން ރެޔާ ދުވާލު ރަމްލާގެ ގާތުގައި އޭނާއަށް ހުރެވިދާނެއެވެ.... އެކަމަކު ޔޫރަޕަށް ދާވާހަކަ ދެއްކުމާއެކު އޭނާއަށް ހީވީ ބިރެއް ފެނުނުހެންނެވެ. މުޢާޒުގެ ހިތުގައި ރަމްލާއާމެދު ހަމްދަރުދީ އުފެދިއްޖެއެވެ. އޭނާ ބުނަން ފެށިއެވެ.\n[ރަމްލާއެވެ. އަހަރެމެން ދެމީހުން ދުނިޔޭގެ އެތަން މިތަނަށް ދަތުރުކުރުމަކީ އަހަރެންގެ އެދުމެކެވެ. ދުނިޔޭގެ ރީތި ތަންތަން ދެކިލުމަށެވެ. އެކަމަކު ރަމްލާ ހިތުން ރުހުމުން ޤަބޫލުނުވަންޏާ އަހަރެން މަޖްބޫރެއް ނުކުރާނަމެވެ. މިއީ ވަރަށް ރަނގަޅު ވަގުތެކެވެ..... އެންމެ ރަނގަޅެވެ. ވިސްނާލަބަލާށެވެ.... އަހަރެންގެ އަމިއްލަ އުފަލަކަށްޓައި މައުޞޫމް މަންމައަކަށް އަނިޔާއެއް ނުދެވޭނެއެވެ.] މިހެންބުނެފައި މުޢާޒު އަނެއްކޮޓަރިއަށް ހިނގައްޖެއެވެ....... ރަމްލާ ލަދުން އިސްދަށަށް ޖަހާލިއެވެ. ދެން އަމިއްލަ ނަފްސާ ސުވާލުކުރިއެވެ.\n[ބުނެބަލާށެވެ. ކަލޭ ފިރިމީހާއާއެކު ޔޫރަޕަށް ދާން އެއްބަސްނުވީ ކީއްވެގެން ހެއްޔެވެ؟ ކަލޭ ބޭރު ޤައުމުތަކަށް އުދުހޭ ހިތްނުވަނީ ހެއްޔެވެ؟ ކަލޭވެސް އެހެން އަންހެން ކުދިން ފަދައިން އެހުވަފެންތައް ދުށީމެއްނޫން ހެއްޔެވެ؟..... މަތިންދާ ބޯޓްގައި ބުރު ޖެހުމަށެވެ. ބޮޑެތި ބާޒާރުތަކުން ވިޔަފާރި ކުރުމަށެވެ. ދުނިޔެ ދުށުމަށެވެ. އެކަމަކު މިހާރު ތިޔަވީ ކިހިނެއް ހެއްޔެވެ؟\nއެގޮތްކުޑަ ޔާދިރު ޙަޔާތުގެ މަގުތަކަށް ހުރަސްނޭޅިނަމަ މިދަތުރު ކުރިޔަށް ދިޔަހީއެވެ.... ކެތްކުރެވުނީހެވެ. އަދި މުޢާޒުއާއި އެކުގައި މިދަތުރުގައިވެސް ދެވުނީހެވެ. ޔާދިރުއާއި ދުރުހެލިވާށެވެ. ހުވަފެންތަކުގެ ކިޑިކީތައް ބަންދުކުރާށެވެ. އެއީ ކާކު ހެއްޔެވެ؟...... ކަލެޔާ އޭނާއާ އޮތީ ކޮންގުޅުމެއް ހެއްޔެވެ؟\nދުނިޔޭގައި ލޭގެގުޅުން ހުންނަ އެތައްބަޔަކު އުޅެއެވެ. އެހެން ނަމަވެސް ރުއިއާއި ނަފްރަތުގެ ސަބަބުން އެމީހުން އެކަކު އެނަކަކާ ވަކިވެދެއެވެ.... އޭގެ ތެރެއިން އެއްވައްތަރެއްގެ ގުޅުމަކީ އަޖައިބެއްފަދަ ގުޅުމެކެވެ. އެއަށް އެއްވެސް ނަމެއް ދެވިފައެއްނުވެއެވެ. މިއީ ހިތުގެ ގުޅުމެވެ. ނުވަތަ ރޫޙުގެ ގުޅުމެވެ... އެހެންނޫނީ ކޮންމެވެސް ވައްތަރެއްގެ ޖާދުވީ ގުޅުމެކެވެ... ކައިރިއަށް އަތުވެއްޖިއްޔާ އެހެން ހުރިހާ ގުޅުމެއް ފެނަށް ހަދާލައެވެ.\nޔާދިރުގެ ޝަޚްޞިއްޔަތަކީ ޙަޤީޤަތަކީ ޖާދުވީން ފުރިގެންވާ ޝަޚްޞިއްޔަތެކެވެ. އޭނާއަކީ ހުވަފެންތަކުގެ ދުނިޔޭގެ ޝަހެޒާދާ ކަހަލައެވެ. އޭނާ ފެނިފައި މަގުއޮޅިދާ ހިތްވެއެވެ... ބަޣާވާތްކުރުމަށް ހިތްއެދެއެވެ.... ފަށްފަށްކޮށް ރަމްލާގެ ހިތަށް މިކަހަލަ ޚިޔާލުތައް ވަންނަމުން ދިޔައެވެ.... ޙަޔާތަކީ ހަމައެންމެ ފަހަރަކު ލިބޭ އެއްޗެކެވެ. ޒުވާންކަމަކީ ހަމައެންމެ ފަހަރަކު ލިބޭ ނިޢުމަތެކެވެ......... ވީއިރު މިޙަޔާތާއި ޒުވާންކަމުގެ މައްޗަށް އިންސާނާ ފުރިހަމަކަން ނުގެންނަނީ ކީއްވެގެން ހެއްޔެވެ؟ އެ އިންސާނާއަށް އަމިއްލަ ރުހުމުގެ މަގު އިޚްތިޔާރުކުރުމުގެ ހުއްދަލިބިގެން ނުވަނީކީއްވެގެން ހެއްޔެވެ؟ ޙަޔާތުގެ ފުރަތަމަ މަގު ކަށިތަކުން ފުރި ހިނގުމަށް ދަތިވެއްޖިއްޔާ ދެވަނަ މަގެއް އިޚްތިޔާރު ނުކުރެވެނީ ކީއްވެގެން ހެއްޔެވެ.... ބުނެބަލާށެވެ. ކީއްވެގެން ހެއްޔެވެ؟\nމުޢާޒު ޔޫރަޕަށް ފުރިދުވަހު ރަމްލާ އިނީ ވަރަށްބޮޑަށް ހިމޭންވެފައެވެ. މުޢާޒުވެސް ހުރީ ހާސްވެފައެވެ. ރަމްލާގެ ކުށުގެ އިޙްސާސްތައްއޭނާއަށް އުނދަގޫ ކުރަމުން ދިޔައެވެ. މައިދައިތަވެސް އޭނާއަށް ވިސްނައިދިނެވެ.\nރޭގަނޑު 8 ގެ ފަހުން މާލެ ސަރަހައްދުގެ ކެފޭ ރެސްޓޯރަންޓުތައް ބަންދު\nއެމްޑީޕީއަކީ މުރަނަ ވެރިކަން ހެޔޮވެރިކަމަކަށް ފުރޮޅާލި ޕާޓީ - ރައީސް\nކޮވިޑް-19: މާލެއިން 145 މީހުންނާއެކު ޖުމްލަ 184 މީހުން ޕޮޒިޓިވް\nލާމަރުކަޒީ ނިޒާމަކީ އެމްޑީޕީން ނިޔަތްގަނެފައިވާ ތަރައްޤީގެ އެންމެބޮޑު ޕްރޮޖެކްޓް - ރައީސް\nލޮކްޑައުން އަކަށް ނުދިއުމަށް ފިޔަވަޅުތައް ވަރުގަދަ ކުރަން ގޮވާލައިފި\nއަމީން އަލުން ޖަލަށް ބަދަލު ކުރުމަށް ހައިކޯޓުން އަމުރުކޮށްފި\nލެބޯޓަރީއަށް ބޭނުންވާނޭ ތަކެތި ޑަބްލިޔުއެޗްއޯއިން ރާއްޖެއަށް ހަދިޔާކޮށްފި


Majileehugai kuree beykaaru bahuseh, furassaara kuran edheythee hithaama kuran: Waheed | Mihaaru\nމަޖިލީހުގައި ކުރީ ބޭކާރު ބަހުސެއް، ފުރައްސާރަ ކުރަން އެދޭތީ ހިތާމަކުރަން: ވަހީދު\n15 ޖޫން 2020 - 19:15\nކުރީގެ ރައީސް މުހައްމަދު ވަހީދަށް އިއްޔެ އެމްޑީޕީގެ އެކްޓްވިސްޓަކު ހަމަލާ ދިން ކަމަށް އެ މަނިކުފާނު ފުލުހުންގެ އިދާރާ އަށް ހުށަހެޅުއްވި މައްސަލަ އަކީ އޮޅުވައިލެއްވުމެއް ބުނެ، ރައްޔިތުންގެ މަޖިލީހަށް މިއަދު ހުށަހަޅުއްވައި ބަހުސް ކުރެއްވި ކުއްލި މައްސަލައަކީ ބޭކާރު ކަމެއް ކަމަށް ވަހީދު މިއަދު ވިދާޅުވެއްޖެ އެވެ.\nވަހީދާއި އަނބިކަނބަލުން އިއްޔެ ހެނދުނު ކަސްރަތަށް ނުކުމެވަޑައިގެން އުޅުއްވަނިކޮށް، އެމްޑީޕީގެ އެކްޓިވިސްޓަކު އެ ދެބޭފުޅުންނާ ދިމާކޮށް، ހުތުރު އެއްޗެހި ކިޔައި ހެދި ކަމަށް ވަހީދު ފަހުން މީޑިއާގައި ވިދާޅުވި ނަމަވެސް އެ މަނިކުފާނު ފުރަތަމަ ކުރެއްވި ޓުވީޓުގައި ވިދާޅުވީ "ހަމަލާ ދިން" ކަމަށެވެ.\nވަހީދު، އިތުރުފުޅު ހެއްދެވި ކަމަށް ވިދާޅުވެ، އުނގޫފާރު ދާއިރާގެ އެމްޑީޕީގެ މެމްބަރު މުހައްމަދު ވަހީދު (ވައްޑެ) މިއަދު މަޖިލީހަށް ހުށަހެޅުއްވި ކުއްލި މައްސަލައިގައި ވަނީ، ވަހީދާއި އާއްމު މީހަކާ ދެމެދު ހިނގި ދެބަސްވުމެއްގައި ވަހީދަށާއި އަނބިކަނބަލުންނަަށް ހަމަލާދިން ކަމަށް ވިދާޅުވުމަކީ "ދޮގު ބުހުތާނެއް" ކަމަށެވެ.\nWaheed ithurufulhu hehdhevi kamah bune Majileehah kulli massala eh\nވަހީދާ ދެކޮޅަށް ގަރާރެއް މަޖިލީހަށް ހުށަހެޅުން\nއެ ގަރާރަށް ބަހުސް ކުރައްވަމުން މަޖިލީހުގެ ސުޕަ މެޖޯރިޓީ އޮތް އެމްޑީޕީގެ މެމްބަރުން ވަނީ ވަހީދަށް ވަރަށް ބޮޑަށް ފާޑު ވިދާޅުވެފަ އެވެ. އެގޮތުން ވަހީދު ވެރިކަމަށް ވަޑައިގަތީ ބަޣާވާތަކުން ކަމަށް ތުހުމަތުކޮށް ކުރީގެ ރައީސުންނަށް ދައުލަތުގެ ބަޖެޓުން ދެމުން އަންނަ އިނާޔަތްތައް ކަނޑާލުމަށް ވަނީ ގޮވާލައްވައިފަ އެވެ.\nވަހީދު މިއަދު ކުރެއްވި ޓްވީޓެއްގައި ވިދާޅުވީ އެމަނިކުފާނާ ގުޅޭގޮތުން މިއަދު މަޖިލީހުގައި ކުރި ބޭނުމެއް ނެތް، ބޭކާރު ބަހުސެއް ކަމަށެވެ. އެމްޑީޕީގެ އެކްޓްވިސްޓް އެމަނިކުފާނާ ދިމާލަށް "ބާޢީ" އޭ ގޮވި ކަމަށް ވިދާޅު ނުވާ ކަމަށާއި އޭނާ ގޮވީ ހުތުރު އެއްޗެހިތަކެއް ކަމަށް ވަހީދު ވިދާޅުވި އެވެ. އަދި އެ އެކްޓްވިސްޓްގެ މައްސަލަ އެމަނިކުފާން ޕޮލިހަށް ހުށަނާޅުއްވާ ކަމަށް ވެސް ވިދާޅުވި އެވެ.\nރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދާއި އެ މަޖިލީހުގެ ބައެއް މެމްބަރުން އެމަނިކުފާނާ ދިމާކޮށްލުމަށް ހިތްވަރު ދެއްވާތީ ހިތާމަކުރައްވާ ކަމަށް ވެސް ވަހީދު ވިދާޅުވި އެވެ.\n"ހިތާމައަކީ މަޖިލިސްގެ ރައީސް އާއި މެމްބަރުން ފަދަ ގާނޫނު ނަގަހައްޓާ، އޭގެ ބާރު ދަމަހައްޓަން ތިބި ބޭފުޅުން އަޅުގަނޑާ ދިމާކޮށްލަން އާންމުންގެ ކިބައިން އެހާ ފާޅުކޮށް އެދެމުން ދިއުން،" ވަހީދު ވިދާޅުވި އެވެ.\nވަހީދު ކުރެއްވި ޓްވީޓް\nކުރީގެ ރައީސް މުހައްމަދު ނަޝީދު 2012 ވަނަ އަހަރު އިސްތިއުފާ ދެއްވުމުން ވެރިކަމަށް ވަޑައިގަތީ އެހާތަނަށް ނަޝީދުގެ ނައިބަކަށް ހުންނެވި ވަހީދެވެ. އެހެންވެ، އެމްޑީޕީގެ ގިނަ ބައެއްގެ ނުރުހުން ވަހީދަށް ވަނީ އަމާޒުވެފަ އެވެ. އެމްޑީޕީގެ ވެރިކަން ބަދަލު ކުރީ ވަހީދު އަޑީގައި ހުންނަވައިގެން ކަމަށް އޭރުގެ ރައީސް ނަޝީދު މިއަދު ވެސް ތުހުމަތު ކުރެއްވި އެވެ.\nރައީސް މުހައްމަދު ނަޝީދު އެމްޑީޕީ ރައްޔިތުންގެ މަޖިލިސް ރައީސް މުހައްމަދު ވަހީދު\n101 ކޮމެންޓް, 153 ރިއެކްޝަންސް\nއެކި އެކި މީހުންނާއި ޒާތީ ގޮތުން ޖައްސާލައިގެން އުޅުމުގެ ބަދަލުގައި ދިވެހި ޤައުމާއި ރައްޔިތުންނަށް ޚިދުމަތް ކުރުމަށް މަޖިލީހަށް ހޮވޭ މެމްބަރުން އުޅޭނީ ކޮން ދުވަަހަކުން ބާއޭ ހިތަށް އަރާ. ޕީޕީއެމް ގެ ވެރިކަމުގަ ރައީސްކަމަށް ވާދަ ކޮށްފާނެހެން ހީވާ ހާ މީހަކު ޖަލަށް. އެމް.ޑީ.ޕީގެ ވެރިކަމުގަ ގާތް މީހުންނަށް ބަދަލުދީ 2007 ގެ ހަނދާން އާކުރުމުގަ. ދިވެހި ރައްޔިތުން ކޮރޯނާ ވައިރަހުގެ ވަބާގަ ނިކަމެތިވަމުން ދާއިރުވެސް މިވެރިން ހޭވެރިކަން ވާކަށް ނޫޅޭ. ހެޔޮ ވިސްނުން ދެއްވާށި.\nސަރުކާރުން ނުކުރާނެ ކަމެއް ދެން ކުރެވޭނީވެސް މަޖިލީހުން\nމީއީ ސީދާ ނަސްލީއިންތިޔާޒުގެ ހައްދުފަހަނެޅުން އަންނި ނުރުހޭމާޔަށް ބުލީކުރުމާއި ވަކި ސިޔާސީ ފިކުރަކަށްތަބާ ނުވާތީ ދިމާކުރުމަކީ ރޭސިޒަމް. މިކަން އެންމެ ހަރުކަށި އިބާރާތުން ކުއްވެރި ކުރަން\nއަޅުގަޑު އެއްމަގާމުގަހުރިނަމަ އަޅުގަޑަވެސް އެބަހުސް ބޭކާރުވީސް އެކަމަކު އެހެން މީހުންނަކަ ބޭކާރެނުވާނެއް ފުނަބު އުސްވިއަސް މީ ބޮޑުވަރު ވަރަސަލާމް\nއަޅެފަހެ މި ވަހީދު މީ ކިހިނެއް ވެެން އުޅޭ މީހެއްތަ. މީނަ ރާއްޖެއަށް ދިން ގެއްލުން ހަނދާން ނެތުނީތަ. މިރާއްޖޭގެ ރައްޔިތުން ނޭދޭ މީނަ މިރާއްޖޭގެ ފަސްގަނޑުގައި ފައި ބީއްސާލަންވެސް. ކޮންމެވެސް ކަރައަކަށް ނިކަން ހިޖުރަކުރަން އުޅެބަލަ.\nހުސް އަގަ ތަޅާ\nބޭކާރު ހުަސް އަގަތަޅާ މީހުން\nކުއްލި މައްސަލަ ލައިގެން ބަހުސް ކުރާ ވަރަށް ވުރެއްވެސް ދަށު ދަރަޖައިގެ މީހެއް މިއީ. ... ހަމަ އަސްލުވެސް ބޭކާރަށް ކުރި ކަމެއް. ސްޓޭންޑިން ޕްރެޒިިޑެއްޓަކަށް 5% ލިބުން އެއީ ދުނިޔޭ ރެކޯޑެއް.\nމަޖިލީހަށް ގިނައިން ހޮވިފައި ތިބީ އެކްޓިވިސްޓުން. އެމީހުންނަށް ކަންކަން ހަޖަމް ނުވާވަރަކީ/ ތަސައްރަފު ނުފުދޭވަރަކީ ދޮގުހަދައިގެން ހަމަ ހަދަހަދައިގެން ފާޑުފާޑުގެ ގަރާރުތައް މަޖިލީހަށް ލައިގެން އެއަށް ބަހުސްކޮށް ބަތްކައްކާ ކުޅުން. އެމީހުން އެއިއްވަނީ ހަމަ ރައްޔިތުންގެ އަޑުތަ؟\nމީކީ ރައީކަން ކުރި މީހެއްކަމަށް އަހަރެން ގަބޫލެއްނުކުރަން. މިހަމަ ދައްކާލާފައިން ފޮޓޮއެއް.\nމިގައުމު ހަލާކުގެ ތެރެއައް ވައްޓަލީ ވަހީދު އެވެ.\nބަލަ އެއި ކަލޭ ކަހަލަ ނުކިޔަވާ ހުރި ތަންދޮރު ނޭނގޭ ގަސްބުޑެއް ނޫނޭ. ޚިދުމަތުގެ ގޮތުންވެސް ޑރ. ވަހީދާއި ގާތަށްވެސް ނުދެވޭނެ.\nބަޑިއެދުރު! އެއީ ބޣވތ ކުރުމުގެ ރޮގުން ޑޮކްޓަރ ސެޓިފިކެޓް ނެގީމަ ދޯ؟


Island friendly- Goidhoo beats Kihaadhoo 6-1\nއިއްޔެގެ މެޗްގެ ތެރެއިން- ފޮޓޯ: ހާރޫން- ފޭސްބުކް\nބޮޑު ތަފާތަކުން ކިހާދޫ ބަލިވެއްޖެ\nލިޔުނީ: ކިހާދޫ ލައިވް | އޮކްޓޯބަރ 25, 2014 2014 ގެ ލިތުންތައް, ކުޅިވަރު\nކިހާދޫގެ ފުޓްބޯޅަޓީމާއި ގޮއިދޫ ފުޓްބޯޅަޓީމް ކުޅުނު އެކުވެރިކަމުގެ މެޗް ބޮޑު ތަފާތަކުން ގޮއިދޫ ކާމިޔާބުކޮށްފިއެވެ. އިއްޔެ ހަވީރު އޭދަފުށީ ރަސްމީ ފުޓްބޯޅަދަނޑުގައި ކުޅުނު މިމެޗް ގޮއިދޫ ކާމިޔާބުކުރީ 6-1 އިންނެވެ.\nއަންނަ މަހު ފަހުކޮޅު އޭދަފުށިގައި ފަށާ ބ. އަތޮޅު ފުޓްބޯޅަ ޗެލެންޖަށް މި ދެޓީމްވެސް ތައްޔާރުވުމުގެ ގޮތުން ކުޅުނު މިމެޗްގެ ފުރަތަމަ ހާފުގައި ވާދަވެރިކުޅުމެއް ފެނިގެން ދިޔައެވެ. އަދި ފުރަތަމަ ހާފުގެ ބޮޑުބައެއްގައި ކިހާދޫ ޓީމުން މެޗް ކޮންޓްރޯލް ކުރިއެވެ. އެހެން ނަމަވެސް ފަހުހާފު ނިމެނިކޮށް މެޗުގެ 43 ވަނަ މިނެޓުގައި ލިބުނު ކޯނަރެއް ބޮލުން ގޯލަށް ފޮނުވާލައިގެން ގޮއިދޫ ޓިމުން ފުރަތަމަ ފަހަރަށް ލީޑު ނެގިއެވެ.\nމެޗުގެ ފަހުހާފު ފެށުމަށް ފަހު 57 ވަނަ މިނެޓުގައި ގޮއިދޫގެ2ވަނަ ގޯލް ކާމިޔާބުކުރިއެވެ. އަދި އޭގެ ކުޑައިރުކޮޅެއް ފަހުން އިތުރު ދެ ގޯލް ޖަހައި ލީޑުފުޅާކުރިއެވެ.\nމި މެޗުގައި ކިހާދޫގެ ހަމައެކަނި ގޯލް ކާމިޔާބުކޮށްދިނީ ފަޒީލެވެ. އޭގެ ފަހުންވެސް ގޮއިދޫ ޓީމްވަނީ އިތުރު ދެގޯލް ޖަހައި ފަރަގު ބޮޑުކޮށްފައެވެ. މެޗުގެ ހާފުގައި ކިހާދޫގެ ކުޅުންތެރިންގެ ބުންވަރު ދަށްކަން ފާހަގަކުރެވުނެވެ. އެގޮތުން މެޗުގެ ފަހުކޮޅުގައިވަނީ ޓީމަށް ކޮންޓްރޯލް ގެއްލިފައެވެ.\nއަތޮޅު މުބާރާތް ފެށެން އަދި މަހެއްހާ ދުވަސް އޮތްއިރު ކިހާދޫ ޓީމުން އިތުރު ހިއްވަރަކާއިއެކު މަސައްކަތް ކުރުމަށް ވަނީ ނިންމާފައެވެ. އަދި އިއްޔެގެ މެޗުން ރަނގަޅު ފިލާވަޅުތަކެއް ހާސިލްވިކަމަށް ކިހާދޫޓީމުން މައުލޫމާތުދެއެވެ.


Basheer Ge Candidacy Massala High Court'in Balaeh Nugaiy - Vaguthu\nކޮވިޑް-19: އަތޮޅުތެރެ ނުރައްކަލުގައި އޮވެ ޖުލައި ނިމުމަކަށް -5މިނެޓް ކުރިން\nބަޝީރުގެ ކެންޑިޑެސީ މައްސަލަ ހައި ކޯޓުން ބަލައެއް ނުގަތް\n1 މަސް ކުރިން ( ޖޫން 7, 2021 )\nނ.އަތޮޅު ކައުންސިލުގެ ރައީސް މުޙައްމަދު ބަޝީރު --\nލޯކަލް ގަވަރުމަންޓް އޮތޯރިޓީ (އެލްޖީއޭ) ގެ ބޯޑުގައި ހިމެނޭ އަތޮޅު ކައުންސިލްގެ ރައީސުންގެ މެންބަރުގެ މަގާމަށް ކުރިމަތިލި ނ. އަތޮޅު ކައުންސިލްގެ ރައީސް މުހައްމަދު ބަޝީރުގެ ކެންޑިޑެސީގެ މައްސަލަ ހައި ކޯޓުން ބަލައިނުގަންނަން ނިންމައިފިއެވެ.\nއިލެކްޝަންސް ކޮމިޝަން (އީސީ) އިން ބަޝީރުގެ ކެންޑިޑެސީ ބަލައިނުގަތީ ކެންޑިޑެސީ ފޯމު ހުށަހަޅަން ކަނޑައަޅާފައިވާ ވަގުތަށް ވުރެ ހަތަރު މިނެޓު ފަހުން ބަޝީރު އޭނާގެ ފޯމު ހުށަހެޅުއްވުމުން ކަމަށް ބުނެއެވެ.\nމި މައްސަލަ އިންތިޚާބީ މައްސަލައެއްގެ ގޮތުގައި ހައި ކޯޓަށް ބަޝީރު ހުށަހެޅުއްވިއިރު، އެއީ ހައި ކޯޓުގެ މެންޑޭޓްގެ ތެރޭގައި ހިމެނޭ އިންތިޚާބީ މައްސަލައެއް ނޫން ކަމަށް ކަނޑައަޅުއްވައި އެ މައްސަލަ ބަލައިނުގަންނަން ނިންމައިފައެވެ.\nހައި ކޯޓުގެ ރަޖިސްޓަރާގެ އެ ނިންމެވުމުގައި ފާހަގަ ކުރައްވާފައިވަނީ ހައި ކޯޓަށް ބަޝީރު ހުށަހެޅުއްވި މައްސަލައަކީ އިންތިޚާބީ ޝަކުވާއެއްގެ ގޮތުގައި ހައި ކޯޓަށް ބެލުމުގެ އިހްތިސާސް އޮންނަ މައްސަލަތަކުގެ ތެރެއިން މައްސަލައެއް ނޫން ކަމުގައެވެ.\nއެމްޑީޕީގެ ފަރާތުން ބަޝީރު މި މަގާމަށް ކުރިމަތި ލެއްވިއިރު، ދެން މި މަގާމަށް ކުރިމަތި ލެއްވީ ޕީޕީއެމްގެ ފަރާތުން ކ. އަތޮޅު ކައުންސިލްގެ ރައީސް މުހައްމަދު ނިމާލެވެ.\nމިހެންވެ އިންތިޚާބަކާ ނުލައި ނިމާލް އެ މަގާމަށް ހޮވިފައިވާ ކަމަށް އީސީއިން ކަނޑައަޅައެވެ. އެކަމަކު މި މައްސަލަ އަދި ސުޕްރީމް ކޯޓަށް ވެސް ބަޝީރަށް ހުށަހެޅުމުގެ ފުރުސަތު އޮންނާނެއެވެ. ހުށަހަޅާނެ ކަމެއް އަދި ނޭނގެއެވެ.\nބަޝީރު ކުރިން ވިދާޅުވެފައިވާ ގޮތުގައި އޮންލައިންކޮށް ހުށަހަޅަން ޖެހޭ އެ ފޯމު އޭނާ ސުންގަޑި ހަމަވުމުގެ އެއް މިނެޓް ކުރިން ފޮނުވި ކަމަށެވެ. އެކަމަކު އީސީއަށް އެ ފޯމު ފަހުން ލިބިދާނެ ކަމަށް އޭނާ ވިދާޅުވެއެވެ.\nބަޝީރު ވަނީ ސުންގަޑީގެ ކުރިން މެސެޖް ފޮނުވި ކަމަށް ފެންނަ ސްކްރީން ޝޮޓެއް ވެސް ޚިއްސާކުރައްވައިފައެވެ.\nއެލްޖީއޭގެ ބޯޑަށް ކައުންސިލަރުން އިންތިހާބު ކުރުމަށް ވޯޓުލުން އޮންނާނީ މި މަހުގެ 12 ވަނަ ދުވަހުގައެވެ. ގާނޫނުގައި އޮންނަ ގޮތުން އެ ކައުންސިލަށް ސިޓީ ކައުންސިލްގެ މެންބަރަކާއި، އަތޮޅު ކައުންސިލްގެ ރައީސަކާއި، ރަށު ކައުންސިލްގެ މެންބަރަކު އިންނަވާނެއެވެ. މި މެންބަރުން އިންތިޚާބު ކުރާނީ ކައުންސިލަރުންގެ މެދުގައި ނަގާ ވޯޓަކުންނެވެ.\nޖޫން 7, 2021 23:05\nޢޮންލަ އިން ކޮށް ފޮނުވިޔަސް އެތަނުން ބަލަންޖެހޭނީ އެތަނަށް ރެސީވް ވީ ވަގުތު. އެކަން ނޭގުމަކީ މޮޔަކަން.\nޖޫން 8, 2021 07:25\nއެކަށީގެންވާ މުއްދަތެއް ލިބި އަދި އެދުވަހުގެ ވެސް ރަސްމީ ގަޑީ ލިބި، އެންމެ ފަހު މނިެޓްގައި ތިކަމާ އުޅުމުން ވަގުތަށް ސަމާލުކަން ނުދެވުނުކަން ފާހަގަވޭ/\nޖޫން 8, 2021 02:04\nމިފެންވަރުގެ މީހުން ބޯޑްތަކަށް ކުރިމަތި މިލަނީ. ތި ފޮނުވި ޑޮކިެުމެންޓް އެތަނަށް ލިބުނުކަމަށް ވާނީ ގަޑިޖެހުމުގެ ކުރިން އެތަނަށް ލިބުމުން.3ދުވަސް ކުރިން ރަށުން ފުރި ބޯޓަށް ލީމޭ ބުންޏަސް ނުވާނެ.\nޖޫން 8, 2021 06:50\nބަޝީރުއަށް ތިއޮތީ އެޅިފައި ހަމަ ޅައެއްޗެއް.\nގަޑިއަށް ފަރުވާ ނުބަހައްކަން ރައްޔިތުންނަށް އެނގުނީ. ނ.އަތޮޅަށް ފުރަތަމަވެސް ދޯކާތިދިނީ.\nފަހުން ދެން ވަނީ ކޮންރަނގަޅެއް .\nޖޫން 8, 2021 09:22\nއެލްޖީއޭ ބޯޑްގެ އަތޮޅުކައުންސިލްގެ ރައީސްކަން ލިބިގެން އެފްބީގަ އުފާފާޅުކޮށްފަ ފަހުގަޑީގަ ގޮނޑި ވިއްކާލީ ކަމަށް އަތޮޅު އެމްޑީޕީ ކުދިން އެބަކިޔާ.އެހެންވީމާ މިވާގޮތް އެބައެނގޭ!!!!!


ވީރާނާވެފައިވީ ޙަޔާތް މަގޭ 10 – Esfiya – Dhivehi Vaahaka Site\n- by Mai Naa - 93- August 28, 2019\n“އަހަރެންގެ މައިންބަފައިންގެ ފައިސާގެ ދަހިވެތިކަމުގައެއްނު ތި އުޅެނީ…. ލިބޭވަރު އަދިވެސް މަދީތަ؟ ގައިމު މަންމަމެން ޝަބާގެ ހުރިހާ ޚަރަދެއް ބަލަހައްޓަނީ…. ބޭނުންވާހާ ކަމެއް ކޮށްދޭން ތައްޔާރަށް އެ ތިބެނީ… ހިތްނުފުރެނީ ދޯ އެވަރުންވެސް؟… އިމާދަކީ މުއްސަންޖެއްވީމާ، މިހާރު އޭނާގެ ފަހަތުން ތި އުޅެނީ..” އަހަރެން ފައިސާގެ ދަހިވެތިކަމުގައި އެއްވެސް އިރެއްގައި ނޫޅެމެވެ. ބޮޑުބޭބެމެންގެ މުދަލާއި ހެދި އަހަރެން އުޅޭކަމަށް، ރަޔާންއަށް ހީވެފައިވާނަމަ، އެއީ ކުށްހީއެކެވެ. އަހަރެން އެމީހުންގެ އެއްވެސް މުދަލެއް ބޭނުމެއް ނޫނެވެ.\nދެން ރަޔާން ދެއްކީ އަހަންނަށް އަޑުއަހަން ކުޅަދާނަ ވާހަކަތަކެއް ނޫނެވެ. ފައިސާއަށްޓަކައި، އަހަންނަކީ އަމިއްލަ އަބުރާއި އިއްޒަތްވެސް ވިއްކާލަން ފަސްނުޖެހޭނެ މީހެއްކަމަށް ބުނެލިއިރު، އަހަންނަށް އެއްވެސް އެއްޗެއް ނުބުނެވިފައި ހުރެވުނީއެވެ. އެހާ ދަށުދަރަޖައިގެ ވިސްނުމެއް ރަޔާންގެ ހުރީތީ އަހަރެންގެ ހިތުގައި ޖެހުނެވެ. އަހަންނަކީ އެއްވެސް އަގެއްހުރި މީހެއް ކަމުގައި ރަޔާން ނުދެކެއެވެ.\n“ބުނަން… ފާޑުފާޑުކުރަން ނޫޅޭތި… އަހަންނާއި އަހަރެންގެ މައިންބަފައިންނާއި ދެމެދަށް ވަންނަން މަސައްކަތްކުރީ މިއޮއް ހުރިހާ ދުވަހު… މިހާރު ތި އުޅެނީ އަހަންނާއި، އަހަރެންގެ ރައްޓެހިންނާއި ދުރުކުރަން… އެ މީހުންގެ ބޮލަށް އުނދަގޫވެގެން މިގެއަށްވެސް ނުވަންނަވަރު ކުރާކަށްނު ތި އުޅެނީ… ރައްޓެހިންގެ ކުރިމަތީގައި، އަހަރެންގެ އަގު ވައްޓާލާނެ ގޮތެއް ނޭންގިގެންތަ ތި އުޅެނީ؟؟…. މީހަކު މޮޔަވެދާނެ!…. އަހަންނަށް ކިރިޔާވެސް ހިތްހަމަޖެހުމެއް ލިބެން އޮންނަ ކަމަކަށްވިއްޔާ، ހުރަސްއަޅަން ހުންނާތި…” މިހެން ބުނެ، ރަޔާން ސޯފާ މަތީގައި އޮތް ކުޝަން ނަގާ ހޫރާލިއެވެ. އައިސްފައި ހުރި ރުޅި، ދިރުމެއްވެސް ނެތް އެއްޗެއްސަށް ބާލަމުން ދިޔައެވެ.\n“އަހަރެން މަޑުން ހުއްޓަސް ހީނުކުރާތި ޝަބާއަށް ކާމިޔާބުވީއޭ…. މި ހުރިހާ ކަމެއްގެ ބަދަލު އަހަރެން ހިފާނަން.. ބަލަން ހުންނާތި…” ރަޔާން ދިނީ އިންޒާރެކެވެ. އަހަރެން ކޮއްޕާލުމަށްފަހު، ރަޔާން އެތަނުން ދިޔައީއެވެ. ހަމައެކަނި އިމާދު ދެއްކި ވާހަކަތައް ޤަބޫލުކޮށްގެން ހުރެ، އެހުރިހާ އެއްޗެއް އަހަންނާއި ދިމާއަށް ކިޔާފައެވެ. އަހަރެންގެ ގާތުން ވީގޮތް އަހާނުލިއިރު، ދައްކާ ވާހަކަ އަޑު އަހާކަށްވެސް ރަޔާން ބޭނުމެއް ނުވިއެވެ.\nރަޔާން ކޮއްޕާލުމުން، ސޯފާ ކުރިމަތީގައި ހުރި، މޭޒުގެ ކަނުގައި އަހަރެންގެ ބޯ ޖެހުނެވެ. ޖެހުނު ބާރުމިނުގައި، ދިލަ ތަދެއް އިހްސާސްކުރެވުނެވެ. ތަދުވަމުން ދިޔަ ތަނުގައި އަތް އަޅާލިއިރުވެސް، އަހަންނަށް ރޮވެމުން ދިޔައެވެ. އަތް ދުރުކޮށްލާ ބަލާލިއިރު، ލޭ އަންނަނީއެވެ.\nއެދުވަހު ރަޔާން ކީ އެއްޗެހިން، އަހަރެންގެ ހިތަށް ވަރަށް އަސަރުކުރިއެވެ. އަހަރެންގެ ބޮލުގައި އެޅުވި ދޮގު ތުހުމަތުތަކުގެ ސަބަބުން އަހަރެން ވަރަށް ދެރަވިއެވެ. ފައިސާއަށްޓަކައި ކޮންމެ ކަމެއްވެސް ކޮށްފާނެއޭ ބުނިއިރު، ފައިސާއަށްޓަކައި އަހަރެން ކުރި ކަމެއް، ރަޔާންއަކަށް ބުނެއެއް ނުދެވުނެވެ. ކޮންމެ އަނިޔާއެއްގެ ނިޝާން، ބޭރު ފުށުން ފެންނާކަށް ނުހުންނާނެއެވެ. މީހުންގެ އިހާނެތި ބަސްތަކުން، ހިތަށް ލިބޭ އަނިޔާއަކީ ވަކި ކުޑަ އަނިޔާއެއް ނޫނެވެ. ތާޒާކަމާއެކު، އެފަދަ ޒަޚަމްތައް ތާއަބަދަށް ދެމިހުރެއެވެ. އެފަދަ ކަންކަން، ހަނދާންނައްތާލަންވެސް ފަސޭހަކަމަކަށް ނުވެއެވެ.\nއެދުވަހު، ހަޤީޤަތް ބަލާނުލާ އަހަންނާއި ދިމާއަށް ހިތަށް އެރިހާ އެއްޗެއް ކިޔާ، އެންމެ ފަހުން އިންޒާރު ދީފައި ދިޔައިރުވެސް، އެއިން އެއްވެސް ކަމެއްގެ ވާހަކަ، އަހަރެން ބޮޑުބޭބެމެން ގާތު ނުބުނަމެވެ. މަސްލަހަތަށްޓަކައި، އަހަރެން އިޚްތިޔާރުކުރީ ހަނުހުރުމެވެ. އަހަންނަށް ލިބިފައި ހުރި އަނިޔާގެ ވާހަކަ އެހުމުން، އަހަރެން އޮޅުވާލީ، އެވާހަކަ އިތުރަށް ދައްކަން ބޭނުން ނުވާތީއެވެ. އަހަރެމެންގެ މެދުގައި އުފެދިފައިވާ ހަމަނުޖެހުންތައް އެނގިގެން، އިތުރަށް މައްސަލަ ގޯސްކުރަން ބޭނުންނުވާތީއެވެ.\nއޭގެ ފަހުން، އަހަރެންގެ އަޒުމަކަށްވީ ކިޔަވައި ނިމިގެން، ވީ އެންމެ އަވަހަކަށް ވަޒީފާއެއް ހޯދުމެވެ. އަމިއްލަ ފައިމައްޗަށް ތެދުވެވުމުން، އެހެންމީހަކަށް ބަރޯސާނުވެ، ހަމަޖެހިލައިގެން ދިރިއުޅެވޭނެކަމަށް އަހަރެން ޤަބޫލުކުރީމެވެ. ވުމާއެކު، ކިޔެވުމުގައި ހޭދަކުރާ ވަގުތު އިތުރުކޮށް، ރަނގަޅު ނަތީޖާއެއް ހޯދުމަށް، އިތުރު ހިތްވަރާއެކު މަސައްކަތްކުރަމުން ދިޔައީމެވެ.\nއެދުވަހުގެ ފަހުން، ރަޔާންއަށް އަހަރެން ފެނިއްޖެނަމަ، ރުޅިވެރިކަމުން ބަލާލާއިރު، ލޮލުން އަލިފާންކަނި ބުރާކަހަލައެވެ. ހީވަނީ އެދެލޮލުން އަހަރެން ފިއްސާލަން އުޅޭހެންނެވެ. އެހެންކަމުން، ރަޔާންގެ ކުރިމައްޗަށް އަރަން ބޭނުން ނުވާތީ، އަހަރެން ގިނަ ވަގުތު ހޭދަކުރަން ފެށީ ކޮޓަރީގައެވެ. ނޫނީ ރައްޓެހި ކުދިންނާއެކު، ގްރޫޕް ސްޓަޑީ ހެދުމުގައެވެ. އޭނާގެ ރައްޓެހިން އައިސްއުޅޭކަން އެނގިއްޖެނަމަ، އަހަރެން ކޮޓަރިއަކުން ނުނުކުންނަމެވެ.\nޖެހިގެން އައި އަހަރު، ރަޔާން ރާއްޖޭން ބޭރަށް ފުރީ، އިތުރަށް ކިޔަވަންވެގެންނެވެ. އޭރުވެސް، އަހަރެމެންގެ ގުޅުމަކަށް މާ ބޮޑު ބަދަލެއް ނާދެއެވެ. ނަމަވެސް، ކުރީގައިހެން ރަޔާން ނުރުހިފައި ހުންނަ ތަނެއް ފަހުން ނުފެނެއެވެ. އެ ލޮލުން ކުރިން ފެނުނު ނަފްރަތު، ފަހުން ނުފެނުނީ ކީއްވެ ކަމެއް، އަދިއަދަށްދާންދެންވެސް، އަހަންނަކަށް ނޭންގެއެވެ.\nފަހުންފަހުން، އަހަރެން ފެނުނަސް އެއްވެސް އަސަރެއް އެމޫނުން ދައްކާނުލާ ހުންނައިރު، އޭގެ ސިއްރަކީ ކޮބާކަމެއް އަހަންނަކަށް ނޭންގެއެވެ. އެކަމަކުވެސް އަހަރެން ފެނިއްޖެނަމަ، ފިލަން މަސައްކަތްކުރާހެންވެސް ބައެއްފަހަރު ހީވެއެވެ. އަހަރެން، ރަޔާންގެ ކުރިމައްޗަށް އަރަން ބޭނުންނުވާހެން، އޭނާވެސް އަހަންނާއި ކުރިމަތިލާން ބޭނުންނުވަނީކަމަށް ވެދާނެއެވެ. ކޮންމެހެން ބުނަންޖެހޭ އެއްޗެއް ފިޔަވައި، މާ ގިނަ ވާހަކަތަކެއް އަހަރެމެންގެ މެދުގައި އޭރުވެސް ނުދެކެވެއެވެ. ދެކެވުނު ވާހަކައެއްވެސް ދެކެވިފައިވަނީ، ހަމައެކަނި ބޮޑުބޭބެމެންގެ ސަބަބުންނެވެ.\nރާއްޖޭއިން ބޭރަށް ދިޔަ ފަހުން، ރަޔާން ޗުއްޓީއަށްވެސް އަންނަނީ މަދު ފަހަރަކު، ހިތަށް އެރިއްޔާއެވެ. އަހަރެން އެކަމަށް މާ ބޮޑު ސަމާލުކަމެއް ނުދީ، އަހަރެންގެ ދިރިއުޅުމައިގެން ކުރިއަށް ދެވޭތޯ ބެލީމެވެ. ބޮޑުބޭބެމެންނާއި އަހަންނާއިމެދު އޮންނަ ގުޅުމަށް، ރަޔާންގެ ސަބަބުން އެއްވެސް ދުރުކަމެއް އައިސްފައި ނުވާތީ، އަހަރެން އުފާކުރަމެވެ.\nއެކަމަކު މިއަދު މިވީ ކިހިނެއްހެއްޔެވެ؟ އަހަރެން ހީކުރީ އެހާ ދުވަސްވީއިރުވެސް، އެކަހަލަ ވާހަކައެއްވެސް ދެކެވިފައި ނުވާތީ، ރަޔާން އެކަންތައްތައް ހަނދާން ނައްތާލީ ކަމަށެވެ. މިފަދަ ގޮތަކަށް، ބަދަލު ހިފުމުގެ ވިސްނުމެއް ގެންގުޅެފާނެކަމަކަށް، އަހަރެންގެ ހިތަށްވެސް ނާރައެވެ.\nކުރިން އަހަރެން އެއްޗެއް ނުބުނެ ހުރީ ހަމައެކަނި ބޮޑުބޭބެމެންގެ ހައްޤުގައެވެ. އަހަރެންގެ ހަނުހުރުމުގެ ނާޖާއިޒު ފައިދާ، މިގޮތަށް ނަގާފާނެކަމަކަށް ހިއެއް ނުކުރަމެވެ. ރަޔާންއަށް މިފަހަރު ހެދުނީ ގޯހެކެވެ. ވަރަށް ބޮޑު ގޯހެކެވެ. މިފަހަރު، ރަޔާން އެ ދިމާކުރީ، އަހަރެންގެ ފުރާނަފަދަ ދަރިފުޅާއެވެ. ކުރީ ފަހަރުތަކެކޭ އެއްގޮތަށް، މިފަހަރުވެސް އަހަރެން މަޑުން ހުންނާނެކަމަށް އޭނާއަށް ހީވާނަމަ، އެއީ ކުށްހީއެކެވެ. އަހަރެން މި މަޑުކުރަނީ، ރަނގަޅު ވަގުތު ޖެހެންދެނެވެ. އޭގެ ފަހުން، އަހަރެން ރަޔާންއާއި ކުރިމަތިލާނަމެވެ.\nޚިޔާލުތަކުގެ ތެރެއިން އަހަންނަށް ނުކުމެވުނީ، ފޯނު ރިންގުވާ އަޑަށެވެ. ފޯނު ނަގާ ބަލާލިއިރު، ދައްތަ ގުޅަނީއެވެ. ދެޚިޔާލެއްގައި ހުރެފައި، އެންމެ ފަހުން، އަހަރެން ފޯނުނެގީމެވެ. ދައްތަ، ޝާފީގެ ވާހަކަ އެހުމަށްފަހު، އަހަރެން ނާންނާތީ އައިނީ ދެރަވެގެން އުޅޭ ވާހަކަވެސް ބުންޏެވެ. އަދި އައިނީ ގޮވައިގެން ހަވީރު ގެއަށް އަންނާނެކަމަށް، ދައްތަ ބުންޏެވެ. މާ ގިނަ ވާހަކަ ނުދައްކާ، އަހަރެން ފޯނު ބޭއްވީމެވެ. ސޯފާގައި ހަމަޖެހިލަމުން ދެލޯމަރާލީމެވެ. އަނެއްކާވެސް ވިސްނުމުގެ ތެރެއަށް ގެއްލުނެވެ.\nއެރޭ ބަދިގޭގެ މަސައްކަތް ނިންމާލުމަށްފަހު ކޮޓަރިއަށް އަހަރެން ދިޔައިރު، ޔަމާންއެއް ނެތެވެ. ޝާފީއަށް ނިދިފައި އޮތުމުން، އަހަރެން މަޑުކޮށްލީ، ސިޓިންގރޫމުން ނުކުމެވެން ހުންނަ ބެލްކަނީގައެވެ. ނަމަވެސް ވަށައިގެން ފެންނަ އެއްވެސް އެއްޗަކަށް، އަހަރެންގެ ސަމާލުކަން ދެވިފައެއް ނުވެއެވެ.\nއެތާންގައި ހުރެވުނީ ކިހާ އިރެއް ވަންދެންކަމެއް އަހަންނަކަށް ނޭންގެއެވެ. އެހާވެސް ބޮޑަށް ފިކުރުތަކުގެ ތެރެއަށް، އަހަރެން ހުރީ ގެއްލިފައެވެ. ހަމަހޭވެރިކަމެއްވީ ޔަމާންގެ އަޑު ދާދި ގާތުން އިވުމުންނެވެ. ސިހިފައި އަހަންނަށް ބަލާލެވުނެވެ. އިރުކޮޅެއްވަންދެން، ދެމީހުންކުރެ އެކަކުވެސް އަނގައިން ނުބުނެ ތިބީމެވެ. ޔަމާން އަހަރެންގެ މޫނަށް ބަލަމުން ދިޔައީ، ކަމެއް ދިރާސާކުރާ ފަދައިންނެވެ. އަހަރެންގެ މޫނުން، އޭނާ ހޯދަމުން ދިޔައީ ކޮން އެއްޗެއް ކަމެއް އަހަންނަކަށް ނޭންގެއެވެ.\nދުރަށް ނަޒަރު ހުއްޓާލި ވަގުތު، ޔަމާން އަހަރެންގެ އަތުގައި ހިފާ ގަޔާއި ކައިރިއަށް ދަމާލިއެވެ. އަހަރެންގެ ހަށިގަނޑުގައި ދެއަތް ވަށާލުމުން، އަހަރެންވެސް އެ މޭގައި މޫނު ޖައްސާލައިގެން ހުރީމެވެ.\n“ޝަބާ… އެއްވެސް ކަމެއް އަހަންނަށް އެބަ ސިއްރު ކުރަންތަ؟…. ނޫނީ ކިޔައިދޭން ބޭނުންވާ ކަމެއް އެބަ އޮތްތަ؟” ސިހިފައި އަހަންނަށް ޔަމާންގެ މޫނަށް ބަލާލެވުނެވެ.\n“އަހަންނަށް ޝަބާގެ މޫނުމަތިން ފެންނަ ކަންބޮޑުވުމުގެ އަސަރަކީ، ހަމައެކަނި ޝާފީއަށް ދިމާވި ހާލަތުގެ ސަބަބުން ފެންނަ ކަމެއްތަ؟” އަހަންނަށް އެއްވެސް އެއްޗެއް ނުބުނެވި އުޅެނިކޮށް، ޔަމާން އަނެއްކާވެސް ސުވާލުކުރިއެވެ.\n“އިރާދަކުރެއްވީތީ، ޝާފީގެ ހާލު އެއްދުވަހުން އަނެއްދުވަހަށް ރަނގަޅުވަމުން އެދަނީ… އެކަމަކު، ޝަބާގެ މޫނުމަތިން ފެންނަނީ ހާސްކަމާއި ނުތަނަވަސްކަން… ކީއްވެ؟” ދެންވެސް ވާހަކަ ދެއްކީ ޔަމާންއެވެ. އެ އަޑުގައި އެކުލެވިގެންވި، ކަންބޮޑުވުމުގެ އަސަރުން އަހަންނަށް އިސްޖަހާލެވުނެވެ. ޔަމާންއަށް އެވާހަކަތައް ކުރިން ކިޔައިނުދެވުނީތީ ދެރަވިއެވެ.\n“ޔަމާން…” ފުންނޭވާއެއް ދޫކޮށްލުމަށްފަހު، ޔަމާންގެ މޫނަށް ބަލާލީމެވެ. އަހަރެން ދައްކަން މި އުޅޭ ވާހަކަ ފެށުމަށް ތައްޔާރުވެލީމެވެ. ޔަމާން ފަރުވާތެރިކަމާއެކު، އަހަރެންގެ މޫނަށް ބަލާލިއެވެ.\n“ޔަމާން…… ޔަމާން…. އަހަރެން ވަރަށް ބޮޑު ވާހަކައެއް ދައްކަން ބޭނުން….” ރަޔާންގެ ވާހަކަ ބުނާނީ ކިހިނެއްކަމާއިމެދު އަހަރެން ވިސްނާލީމެވެ.\n“އަހަރެން މިހުރީ އަޑުއަހަން…” ޔަމާން އަހަންނަށް ވާހަކަ ކުރިއަށް ގެންދިއުމަށް ހިތްވަރު ދިނެވެ.\n“ޔަމާން… ޝާފީ….. ޝާފީ އެ ދުވަހު ސިޑިން…” އަހަންނަށް އެ ވާހަކަ ބުނާކަށް ފަސޭހައެއް ނުވިއެވެ.\n“އަހަންނަށް ހީވަނީ… އަހަންނަށް ހީވަނީ… އެއީ އެކްސިޑެންޓެއް ނޫންހެން…” އުނދަގުލުން ނަމަވެސް، އަހަރެން އެވާހަކަ ބުނީމެވެ. ޔަމާންގެ މޫނުމަތިން ހައިރާންކަން ފެނިގެން ދިޔައެވެ. އަހަރެންގެ ވާހަކަ މެދުކަނޑާލެވުނީ، ކުރިއަށް ގެންދަން އުނދަގޫވުމުންނެވެ.\n“ކީއްވެ ތިހެން ތިބުނީ؟..” އަހަރެންގެ މޫނަށް ބަލަން ހުރުމަށްފަހު ޔަމާން ސުވާލުކުރިއިރު، އެ އަޑުގައިވެސް ހައިރާންކަން އެކުލެވިގެންވެއެވެ.\n“އެދުވަހު…. އެދުވަހު އަހަންނަށް…. ޝާފީ ވެއްޓިފައި އޮއްވާ ފެނުނުއިރު، ރަޔާން ހުރި ސިޑި މަތީގައި…” އަހަރެންގެ ވާހަކަ އަޑުއިވުމުން، ޔަމާންގެ ނިތަށް ރޫ ގިނަވިއެވެ. ހީވަނީ އަހަރެން ބުނި އެއްޗެއް، އޭނާއަށް ސާފު ނުވަނީހެންނެވެ. އަހަރެންގެ މޫނަށް ބަލަމުން ދިޔަ ގޮތުން، މި ވާނުވާއެއް އޭނާއަކަށް ނޭންގެއޭ ބުނާ ކަހަލައެވެ.\n“ދެން؟…” ޔަމާން އެދެމުން ދިޔައީ އިތުރު ތަފްސީލަށެވެ. އަހަރެން ދެން ބުނާނެ އެއްޗަކާމެދު ވިސްނަމުން ދިޔައީމެވެ.\n“ކީކޭ ބުނަން ތި އުޅެނީ؟…. ސާފުކޮށް ބުނެބަލަ ޝަބާ… ޕްލީޒް…” އަހަރެންގެ އަތުގައި ހިފަމުން، ޔަމާން ސުވާލުކުރިއެވެ. ސުވާލު އުފެދިފައި އަހަރެންގެ މޫނަށް ބަލަމުން ދިޔައިރު، ކެތްތެރިކަމެއް ނެތި ޔަމާން އިންތިޒާރު ކުރަމުން ދިޔައީ، އަހަރެން އެވާހަކަތައް ކިޔައިދޭނެ އިރަކަށެވެ.\n“ރަޔާން އެތާ ހުރުމާއި، ޝާފީ ވެއްޓުމާއި………. އަހަންނަށް ހީވަނީ ރަޔާން ކުރި ކަމެއްހެން އެއީ…” އަހަރެން ޔަމާންގެ މޫނަށް ބަލާލަމުން ބުނީމެވެ.\n“ވަޓް؟؟” އަޑަށް ބާރުލާފައި ޔަމާންއަށް ބުނެވުނެވެ. ލިބުނު ސިހުމުގައި، ޔަމާންއަށް އަހަރެންގެ އަތުން ދޫކޮށްލެވުނެވެ. އެ މޫނުމަތިން، ލިބިފައިވާ ހައިރާންކަން ސިއްރެއް ނުވިއެވެ. އަހަރެންގެ މޫނަށް ބަލަމުން ދިޔަ ގޮތުން، އެއީ ޔަމާންއަށްވެސް ޤަބޫލުކުރަން ފަސޭހަ ވާހަކަތަކެއް ނޫންކަން އެނގުނެވެ. އަދި އެއީ އޭނާއަށް އަހަރެންގެ ފަރާތުން، އިވިދާނެކަމަށް ކުޑަކޮށްވެސް އުންމީދުކުރި ވާހަކައެއް ނޫންކަން، އެ މޫނުން ފެނުނު އަސަރުތަކުން ބުނެދިނެވެ.\n“ތިބުނަނީ އެއީ… އެއީ ރަޔާން ގަސްދުގައި ކުރި ކަމެކޭތަ؟” އަހަރެންގެ މޫނަށް ބަލަން ހުރެ އަހާލިއެވެ. އަހަރެން މަޑުމަޑުން ބޯ ޖަހާލީމެވެ. އިސާހިތަކު ޔަމާންގެ މޫނުމަތިން ހިތްހަމަނުޖެހުމުގެ ކުލަވަރު ފާޅުވިއެވެ. ކަތުރުކަށިގަނޑަށް ވާންވެލި ގޮތުން ޔަމާން ނުރުހުންވިވަރު، އަހަންނަށް އަންދާޒާކޮށްލެވުނެވެ. ދެބުމަ ގޮށްޖެހިފައިވާއިރު، ދެއަތް ވަނީ މުއްކަވާލެވިފައެވެ. މިއީ މަދުން ނޫނީ ޔަމާންގެ ފަރާތުން ފެންނަ ކަންކަމެއް ނޫނެވެ. ޔަމާންއަކީ، ރުޅި މަޑު މީހެކެވެ. ހިތްހަމަނުޖެހޭ ކަމެއް ދިމާވިއަސް، އެކަން ފާޅުކޮށް، މައްސަލަ ބޮޑުކުރާ މީހެއް ނޫނެވެ.\n“ރަޔާން…” ކުއްލިއަކަށް އަހަންނާއި ދުރަށްޖެހިލަމުން ރަޔާންގެ ނަން ކިޔާލިގޮތުން އަހަރެން ޖެހިލުންވިއެވެ. އައިސްފައި ހުރި ރުޅީގައި، ގައިގައި ހުރި ބާރެއްލާފައި ރެއިލިންގައި ޖެހިއެވެ. އަނެއްފަރާތަށް އެނބުރެމުން، ރެއިލިންގ ބާރަށް ހިފައްޓާލިއިރު، އަތުގެ ނާރުތައް ފުއްޕާލާފައިވެއެވެ. އިރުކޮޅަކުން ފެނުނީ، ހަލުވި ފިޔަވަޅުތަކެއްގައި، ބެލްކަނިން ނުކުތްތަނެވެ. އަހަރެންވެސް ޔަމާންގެ ފަހަތުން ނުކުތީމެވެ. އޭނާގެ މިސްރާބު ހުރީ، ގެއިން ބޭރަށް ދިއުމަށެވެ. ސިޓިންގރޫމް ދޮރު ހުޅުވާލި ވަގުތު، އަހަންނަށް ޔަމާންގެ އަތުގައި ހިފާލެވުނީ ކިރިޔާއެވެ. ޔަމާންގެ ފިޔަވަޅުތައް ހުއްޓުނެވެ. އެކަމަކު ފަސްއެނބުރި ބަލައެއް ނުލިއެވެ.\n“ޔަމާން…” އަހަރެން ޔަމާންއަށް ގޮވާލަމުން، ޔަމާންގެ ބުރަކަށީގައި މޫނު ޖައްސާލީމެވެ. ޔަމާން އެހުރިގޮތަށް ހުރެ، އޭނާގެ މޭގައި ޖައްސާލެވިފައިވާ، އަހަރެންގެ އަތުގައި ހިފިއެވެ. އަހަރެން ޔަމާން ހުއްޓުވީ، އެއީ އެވަގުތަށް، އެންމެ ރަނގަޅު ގޮތް ކަމުގައި އަހަންނަށް ފެނުނީމައެވެ. އައިސްފައި ހުރި ރުޅީގައި، ކޮންމެ ކަމެއްވެސް ކުރެވިދާނެއެވެ. ޝާފީދެކެ އަމިއްލަ ދަރިއެއް ފަދައިން ޔަމާން ލޯބިވެއެވެ. ޝާފީއަށް އެފަދަ ގޮތަކަށް އަނިޔާއެއް ލިބުނުކަން އެނގުމުން، ޔަމާން މަޑުން ނުހުންނާނެކަން އަހަންނަށް އެނގެއެވެ.\nއެކަމާ ގުޅޭގޮތުން އަހަރެމެން އެރޭ އެތައް އިރެއްވަންދެން ވާހަކަ ދައްކަން ތިބީމެވެ. އެހެން މީހުން ގާތު އެވާހަކަ ނުދައްކާ، އިހަށް މަޑުކުރަން ނިންމީ މަސްލަހަތަށް ބަލާފައެވެ. އެއްވެސް މީހަކަށް އެކަން އެންގުމުގެ ކުރިން، އެކަން ސާބިތުކުރެވޭ ވަރަށް ހެކިވެސް ބޭނުންވާނެތީއާއި އެކުގައެވެ. އަދި ޝާފީއާއިވެސް އެކަމާ ގުޅޭގޮތުން ސުވާލުކުރަން ޖެހޭނެއެވެ. އެކަމަކު އަދި ޝާފީ ކުޑަކޮށް ރަނގަޅުވެލަންދެން މަޑުކޮށްލާނީއެވެ.\nކުރިން އަހަރެން ރަޔާންގެ ވާހަކަ ނުބުނީތީ ޔަމާން ޝަކުވާ ކުރިއެވެ. ޔަމާންގެ މޭގައި މޫނު ޖައްސާލަމުން، އަހަރެން މާފަށް އެދުނީމެވެ. އަހަރެންގެ ހަށިގަނޑުގައި ޔަމާންގެ ދެއަތުން ވަށާލިއެވެ. އަދި ދެން ދުވަހަކުވެސް، އެފަދަ އެއްވެސް ކަމެއް ސިއްރު ނުކުރުމަށް އެދުނެވެ.\nޖެހިގެން އައި ދުވަހުގެ ހެނދުނުގެ ވަގުތެވެ. ފަތިހު ތެދުވީއްސުރެެ، ބޮލުގައި ރިއްސާތީ އުޅެފައ،ި މަންމަ ކޮޓަރިއަށް ދިޔަފަހުން އިރުކޮޅެއް ވެއްޖެއެެވެ. ގަޑި ބަލާލާފައި، އަހަރެން ގޮސް މަންމަ ކޮޓަރީގެ ދޮރުގައި، ޓަކި ޖަހާލީމެވެ. އެތެރެއަށް ވަންނަން ބުނުމުން، ދޮރު ހުޅުވާލާފާއި ބަލާލިއިރު، މަންމަ އޮތީ އެނދުމަތީގައި އޮށޯވެލައިގެންނެވެ. އަހަރެން ފެނުމުން، ތެދުވެ، އެނދުގައި އިށީންދެލިއެވެ.\n“މަންމާ… މިހާރު ކިހިނެއް؟ އަދިވެސް ވަރަށް ބޮޑަށް ބޮލުގައި ރިއްސާތަ؟” އަހަރެން ސުވާލުކުރީމެވެ.\n“ނޫނޭ ދަރިފުޅާ… މިހާރު ކުރިއަށްވުރެ ރަނގަޅު… ނިދާލީމަ ރަނގަޅުވެދާނެހެން ހީވަނީ…” މަންމަ ޖަވާބު ދިނެވެ.\n“މަންމާ… ކޮންމެވެސް އެއްޗެއް ބޯލަންވީނު…” އަހަރެން ގެނައި ޓްރޭ ސައިޑްކަބަޑް މަތީގައި ބަހައްޓާލާފައި، ޖޫސްތަށި ނަގާ، މަންމައަށް ދިއްކޮށްލީމެވެ. ޖޫސްތަށި ހުސްކޮށްލުމުން ބޭސް ކާނަންތޯ އަހަރެން އެހީމެވެ.\n“ނިދާލާފައި ތެދުވާއިރު، ރަނގަޅު ނުވިއްޔާ ބޭސް ކާނީ…” މަންމަ ޖަވާބުދިނެވެ. އަހަރެން، ސައިޑް ކަބަޑު މަތީގައި، ބޭސް ބެހެއްޓީމެވެ. އެއްވެސް ކަމެއް ބޭނުންވެއްޖެނަމަ، އަހަރެން ގާތު ބުނެލަން އެދުނީމެވެ. މަންމަ އޮށޯތުމުން، އަހަރެން ކޮޓަރިން ނުކުތީމެވެ.\nނަޒީލްގެ މަންމަ ގުޅީ، އަހަރެން ސިޓިންގރޫމްގައި އިންދައެވެ. ފޯނު ނަގާ ވާހަކަ ދައްކަމުން ދަނިކޮށް، ގޭގެ ބެލްޖެހި އަޑު އިވުނެވެ. ފޯންކޯލް ކުރުކޮށްލަމުން، ފޯނު ބޭއްވީމެވެ.\nThank you so much Ibsha\nAssalamu Alaikum dear readers\nHere is part 10 of ‘Veeraanaa vefaivee hayaai magey’\nPlease share your view about the story\nWoooooww varah salhi ? ? ? when next part..\nWow v reethi mi part vx❤❤❤\nThank you so much Beautym 😊\nMi dhen haadha common line ekey mi site ga hunna vahaka nimman. Dhoru hulhuvaalaa irah meehaku fenigen dheloa bodu vun. Aharumennah ves migothah dhimaavey hee nukoh hunna meehunnaa. Dhe loa bodeh nuvey ekamaku\nEhentha Sheen?? hama ehaa common tha?\nThank you IsHa IsHa\n?? Thank you so much Amna…\nVaahaka kamudhiyaima varah ufaa vejje\nSalhi vvv ???❤???\nThank you so much Maryy ?\nVarah reethi.. When next part\nThank you so much Maii ??\nVarah salhi Ingey mi part vx… Mai Naa keep it up


ދުވަހު އަފްލަޙް ބޭރަށް ގޮސްފައި އައިއިރު އައީ ދިރާގުން ސިމެއް ހިފައިގެންނެވެ. "މިހާރު ހެޕީތަ " މައިޝާގެ ފޯނަށް އެސިމް ލައްވާލަމުން އަފްލަޙް އެހިއެވެ. ހިނިތުން ވުމާއެކު މައިޝާ ބޯޖަހާލިއެވެ. " ހަލޯ ........ ލޯބީ މޯނިންގ ވެއްޖެތަ " ރައީނަށް ހޭލެވުމާއެކު ޝައުޝަން އަށް ގުޅިއެވެ. " ހޫނ... ހާދަ ހެދުނަކާ ތިގުޅީ . ކިހިނެއްވީ " އެނދުގައި އޮތް ޝައުޝަން މޯޅިއަކަށް ދެމިލަމުން އެހިއެވެ. " އަދި ނުވެސް ތެދުވަންދޯ ......... ތިހާ ކަންނެތް މީހަކާ އިނދެގެން އަހަރެން އުޅޭ ނީ ކިހިނެއް " ރައީން ކުރީ ސަމާ\nމައިޝާ ( ދިހަވަނަބައި )\nލިޔުނީ: ޢަބްދުލް ޙަމީދު ޢަބްދުއްﷲ / ސޫރަޖު ބ. ހިތާދޫ | 08 މެއި 2013\n" ހަލޯ ........ ލޯބީ މޯނިންގ ވެއްޖެތަ " ރައީނަށް ހޭލެވުމާއެކު ޝައުޝަން އަށް ގުޅިއެވެ.\n" ހޫނ... ހާދަ ހެދުނަކާ ތިގުޅީ . ކިހިނެއްވީ " އެނދުގައި އޮތް ޝައުޝަން މޯޅިއަކަށް ދެމިލަމުން އެހިއެވެ.\n" އަދި ނުވެސް ތެދުވަންދޯ ......... ތިހާ ކަންނެތް މީހަކާ އިނދެގެން އަހަރެން އުޅޭ ނީ ކިހިނެއް " ރައީން ކުރީ ސަމާސާއެވެ. ނަމަވެސް އެކަން ސީރިއަސްކޮށް ނެގީ ޝައުޝަންއެވެ.\n"ދެން މުރާލި މީހެއް ހޯދީމަ ވީއެއްނު.....ކީއްކުރަން އަހަންނަށް ގުޅަންވީ ....." ޝައުޝަންގެ އަޑު ބާރުވިއެވެ.\n" ހާދަ ރުޅިއައީ ....އެއީ ސަމާސާއަކަށް ބުނި އެއްޗެކޭ...... " ރައީން އަވަސް އަވަހަށް ބުންޏެވެ.\n" ރައީން އުޅޭނީ އަހަރެން ރުޅިއަރުވަން ވީއްޔަ ........ އޯކޭ .... ކީއްތަ ތިކުރަނީ ......... "\n" އަހަރެން ތަ .....އަހަރެން މި ލެޕުންް ޝައުގެ ފޮޓޯ ބަލަނީ .."\n" އެހެންވާނެއެއްނު " ޝައުޝަން ހެމުން ހެމުން ވާހަކަ ދެއްކިއެވެ.\n" ސީކޮށޭ........... އެއްކަލަ ދުވަހު ނެގި ފޮޓޯތަށް ވަރަށް ސަޅި .."\n" ރައީން އެދުވަހު ނުވެސް ދައްކާލި ......... އަޅެ އަހަރެންވެސް ވަރަށް ބަލާލާ ހިތްވެއްޖެ ތިފޮޓޯތަށް .... ދަންތަ ..." ޝައުޝަން ހުރީ ފޮޓޯތައް ބަލާހިތުން ކެތްމަދުވެފައެވެ.\n" އަދި ނުދެއްކިފައެއް ނެތެންނު .... މިރޭ ދާނަން ލެޕް ހިފައިގެން ........... ސައިވެސް ނުބޮންދޯ ........އަވަހަށް ދޭ ސައިބޯން ......... އަހަރެންވެސް މިދަނީ ސައިބޯންވެގެން ........ "\n" ކޮބާ ހީވެ . ރައީން ބުނާނެ ކުރިން ހޭލާވާހަކަ ......ތިވީ ހަމަ އަހަންނެކޭ އެއްވަރެއްނު ......... ތިއުޅެނީ އަދި ސައިވެސް ނުބޮވިގެން " ޝައުޝަން މަލާމާތް ކޮށްލިއެވެ.\n" ބަންދުދުވަހެއްވީމަ ....... އެހާ އަވަހަށް ނުތެދުވީ ........ ނަމާދު ކޮށްލައިގެން ނޭ އަހަރެން އޮށޯތީ "\n" އަހަރެންވެސް ނަމާދުކުރަން ތެދުވެފައޭ އޮންނަނީ " ޝައުޝަން ވެސް ހުރީ ދޫކުރާ ގޮތަކަށެއް ނޫނެވެ.\n" އާނ ދެން އޯކޭ ............. އަހަރެން ބަނޑުހައިވެގެން ހަލާކުވެދާނެ ......ލަވް ޔޫ "\n" އާނ އޯކޭ ........ ލަވްޔޫ ޓޫ " ފޯނު ބޭއްވުމަށްފަހު ނަލަވެލުމަށް ޝައުޝަން ވަނީ ފާޚާނާ އަށެވެ. ރައީން ކޮޓަރިން ނުކުމެގެން މަންމަ ކައިރިއަށް ބަދިގެ ފަރާތައް ދިޔައީ ސައިބޯންވެގެންނެވެ.\n" ދަރިފުޅާ ......ފިރިމީހާގެ ބަސް އަހައިގެން ރަގަނޅަށް އުޅެވޭތޯ ބަލާއި .......... ދެން މަންމަމެން މިދަނީ " ރަޝީދާ ވަހަކަ ދެއްކީ މައިޝާއާއެެވެ. ރަޝިދާ އާއި ފަރުހާދު ، މައިޝާގެ ކައިވެންޏަށް އައުމަށްފަހު ، މިހާރު އެއުޅެނީ އެނބުރި ރަށަށް ދާށެވެ.\n" މަންމާ.... އަހަރެން ރަގަނޅަަށްށޭ އުޅޭނީ ... މަންމަ ދެރަނުވެބަލަ " މަންމަގެ ލޮލުން އަންނަމުންދިޔަ ކަރުނަތަށް މައިޝާ ފުހެލަދިނެވެ.\n" ތެދެން .ރަޝީދާ ދެރަނުވޭ ...ރަޝީދާ ދެރަވީމަ މައިޝާވެސް އެހުރީ ދެރަވެފައި ..... ދަރިފުޅާ މައިޝާ ރަގަނޅަށް އަފްލަޙް ބުނާގޮތް ހަދައިގެން އުޅޭތި " ފަރުހާދު ނަޞޭހަތްތެރިވިއެވެ.\n" ދަރިފުޅާ އަފްލަޙް އަހަރެންމެންގެ މައިޝާ ރަގަނޅަށް ބަލާތި ..އޭނާއަށް ހެޔޮކޮށް ހިތާތި ......... ބައްޕަމެން ދެން މިދަނީ " މައިޝާ އާއި އަފްލަޙް އާއި ދެކުދިންނާއި އެންމެފަހުގެ ސަލާމް ކުރުމަށްފަހު ރައިޝާދާއާއި ފަރުހާދު އެމީހުން ރަށަށް ދިއުމަށް ދޯންޏަށް އެރިއެވެ.\nފަރުހާދުމެންގެ ދެމަފިރިން ދޯންޏަށް އެރުމާއެކު ، ދޯނި ސްޓާޓް ކޮށްލިއެވެ. މައިޝާމެން ދެމަފިރިން އެންމެފަހުގެ ވަދާއިސަލާމަށް އަތް އުފުލާލިއެވެ. ޖަވާބުގައި މައިޝާގެ މައިންބވަފައިންވެސް އަތް އުފުލާލިއެވެ. ދޯނި ނެރުން ނިކުމެ ލޮލުކޮޅަށް އޮބާލަންދެން މައިޝާމެް ދެމަފިރިން އަތިރި މަތީގައި ތިބުމަށްފަހު އެއްގަމާ ދިމާއަށް ހިނގައިގަތެވެ.\n" ޗުއްޓީވެސް މިހާރު ނިމެނީ........... މާލެ ދާން އުޅެންވީ ދޯ .." މައިޝާގެ އަތުގައި ހިފާލައިގެން އެއްގަމާއި ދިމާއަށް ހިނގަމުންދިޔަ އަފްލަޙް ވާހަކަ ދެއްކިއެވެ.\n" ހޫނ.... އޭރުން ކުއްޔަށް ތަނެއް ހޯދޭނީވެސް ...ކޮންއިރަކު މާލެ ދާން ހަދާނީ " މައިޝާ އެހިއެވެ.\n" އަންނަ ހަފްތާއިން ............ މައިޝާ މާލެ ދާހިތް ވޭތަ "\n" ނޫނޭ ......އަފްލަޙްގެ މަންމަ ކައިރީ ހުންނަހިތް ބޮޑަށް ވަނީ "\n" އެހެންވީއިރު .. މައިޝާ ހުންނަންވިނު ރަށުގައިދޯ ..އޭރުން ކުއްޔަށް ތަނެއް ހޯދާކަށްވެސް ނުުޖެހޭނެ........ މާލޭގައި ކުއްޔަށް ހިފައިގެން ހުރުމަކީވެސް ހާދަ ހަރަދު ބޮޑު ކަމެކޭ " އަފްލަޙް މައިޝާއަށް ބަލާލަމުން މިހެން ބުނުމުން މައިޝާ ގެ މޫނަށް ހިތްހަމަނުޖެހުމުގެ ކުލަވަރު ވެރިވެގެން ދިޔައެވެ.\n" އަހަރެން އަބަދުވެސްް ބޭނުމީ އަފްލަޙްގެ ކައިރީގައި ހުންނަން.......... އަހަރެން ނުލައި އަފްލަޙަކަށް ނުދެވޭނެ މާލެއަކަށް " މައިޝާގެ އަޑުގައި ވަނީ ނުރުހުމުގެ އަސަރެވެ.\n" ހާދަވަރެއް ތިއަރުުވާލީ ..އެއީ އަހަރެން ސަމާސާއަކާށް ބުނިއެއްޗެކޭ .. ދެން އަހަންނެއްވެސް މައި ނުލައެއްް ނުދާނެއެއްނުދޯ " މައިޝާގެ ކޮލުގައި ހިފާލަމުން އަފްލަޙް ހިނިތުންވެލިއެވެ.\n" އެކްސް ކިއުޒްމީ .............. ރައީން " ރައީންގެ ފަހަތުން މީހަކު ގޮވާލުމުން ފަހަތް ބަލާލިއިރު ، ފުރަގަހުގަ ހުރީ ޝާއިން އެވެ.\n" ކިހިނެއްވީއޭ ......" ރައީން އަހައިލިއެވެ.\n" އަހަރެންބުނީ ...... މީ.........މީ ކަލެއަށް އެނގޭތަ ...މައިޝާ ނަންބަރު" ރައީންގެ ފަރާތުން މައިޝާގެ ނަންބަރު ލިބިދާނެ ކަމަށް ޝާއިން ބުންޏެވެ.\n" މިހާރު މައިޝާ މީހަކާވެސް އިނދެފިއެއްނު .......ދެން ކަލޭ ކީއްކުރާކަށް މައިޝާގެ ނަންބަރު ތި ހޯދަނީ "\n" އެއީ .....އެނގެއެއްނު ފައިހާ ....މައިޝާގެ ކްލާސް މޭޓެއް އެއީ ............އޭނަ ބުނެގެން .ޕްލީޒް ނެތްތަ ދެވޭކަށް .........ކޮންގްރާ ކިޔަންވެގެންް އޭނަ ބުނީއްޔޭ ހޯދައިދޭށޭ " ޝާއިން އޮޅުވާލިއެވެ. ރައީންއަކަށް އެކަމެއް ނޭންގެއެވެ. އޭނަހިތަށްއެރީ ހަމަ އަސްލުވެސް އެކުއްޖަކު މައިޝާގެ ނަންބަރު ބޭނުންވެގެން އުޅެނީކަމަށެވެ.\n" އާނ ..އޮންނާނެހެން ހީވަނީ މިބަލާނަނީ " ރައީން ޖީބުންް ފޯނުނަގައި މައިޝާގެ ނަންބަރު ސާޗް ކޮށްލަމުން ބުންޏެވެ.\nރައީންގެ ފޯނަށް ޝައުޝަން ގުޅީ އެވަގުތުއެވެ.


Mash;hooru actor Dustin Diamond maruvejje - Hali News\nމަޝްހޫރު އެކްޓަރ ޑަސްޓިން ޑައިމެންޑް\nމަޝްހޫރު އެކްޓަރ ޑަސްޓިން ޑައިމެންޑް މަރުވެއްޖެ\nސޭވްޑް ބައި ދަ ބެލް ގެ ތަރި ޑަސްޓިން މަރުވެފައި މިވަނީ ފުއްޕާމޭގެ ކެންސަރަށް ފަރުވާ ހޯދަމުން ދަނިކޮށެވެ. މަރުވިއިރު އޭނާގެ އުމުރަކީ 44 އަހަރެވެ.\nޑަސްޓިންއަށް ކެންސަރު ޖެހިފައި ސްޓޭޖު4އާ ހަމައަށް ގޮސްފައިވާކަން އެނގުނީ މިދިޔަމަހު އޭނާގެ މުޅި ހަށިގަނޑަށް ތަދެއް ވައްދައިގެން ހޮސްޕިޓަލަށް ގެންގޮސް ޓެސްޓް ހެދުމުންނެވެ. އޭރު ކެންސަރުހުރީ ސްޓޭޖު4ގައެވެ. ގަބޫލުކުރެވޭ ގޮތުގައި ޑަސްޓިންގެ ހާލަތު ގޯސްވެފައިވަނީ މިދިޔަ ހަފްތާގައި ކީމޯތެރެޕީ ނެގި ފަހުން ކަމަށްވެއެވެ.\nޑަސްޓިންގެ "ރިޕްރަޒެންޓިވް" ބުނާގޮތުގައި ޑަސްޓިންއަށް މާބޮޑު ތަކުލީފެއް ނުލިބި ފަސޭހަ މަރަކުން މަރުވުމުން އުފާވާ ކަމަށެވެ. 2000 ވަނަ އަހަރު ސޭވްޑް ބައި ދަ ބެލް ނިމުނު ފަހުން ޑަސްޓިންގެ ފިލްމީ ކެރިއަރއަށް ގިނަ ގޮންޖެހުތަކެއް ކުރިމަތިވިއެވެ. ފަހުން އޭނާވަނީ " ސެލެބްރިޓީ ފިޓް ކްލަބް" އަދި "ސެލެބްރިޓީ ބިގް ބްރަދާ "ފަދަ ރިއަލިޓީ ޝޯތަކުގައި ބައިވެރިފައެވެ.\nޑަސްޓިން ގެ މަރުގެ ޚަބަރު ވެގެން ގޮސްފައިވަނީ ގިނަ ބަޔަކަށް މިހާތަނަށް އިވުނު ހިތާމަވެރި ޚަބަރަކަށެވެ. ޑަސްޓިންގެ ފޭނުންގެ އިތުރުން އޭނާއާއެކު މަސައްކަތްކުރި ތަރިން ވަނީ އޭނާގެ މަރުގެ ހިތާމަ ސޯޝަލް މީޑިއާ މެދުވެރިކޮށް ފާޅުކޮށްފައެވެ.\nމެރިއޯ ލޮޕޭޒް ޓުވީޓް ކޮށްފައިވަނީ އަބަދުވެސް ޑަސްޓިން މަތިން ހަނދާން ކުރާނެ ކަމަށާއި ހަޔާތުގެ ބައްތިއަކީ ކޮންމެ އިރަކުވެސް ނިވިގެން ގޮސްދާނެ އެއްޗެއް ކަމަށާއި އެއްވެސް މީހަކީ އަބަދު ހުންނާނެ މީހެއް ނޫން ކަމަށް ބުނެފައިވެއެވެ. މި ނޫންވެސް އިތުރު ތަރިން ވަނީ ޑަސްޓިންގެ މަރުގެ ހިތާމަ ކޮށްފައެވެ.\nޑަސްޓިންގެ ރިޕްރެޒެންޓިވް ބުނެފައިވާ ގޮތުގައި މާޒީގައި ކޮންމެ ގޮތަކަށް ޑަސްޓިން ކަންތައްކުރި ކަމުގައިވީ ނަމަވެސް އޭނާއަކީ މަޖާ މިޒާޖެއްގެ އެންމެންނާ ގުޅޭ ރަނގަޅު މީހެއް ކަމަށެވެ. ޑަސްޓިންގެ އެންމެ ބޮޑު ޕެޝަންއަކީ އަބަދުވެސް މީހުން ހެއްވުން ކަމަށް ވެސް ބުނެފައިވެއެވެ.\n"އަހަރެމެން ބޭނުން ވަނީ މީހުންނަށް ޑަސްޓިން އަކީ ނުބައި މީހެއް ނޫންކަމަށާއި އޭނާ އަކީވެސް ހަމަ އަހަރުމެން ފަދައިން ބައެއްފަހަރު ގޯސް ހެދޭ މިހެއް ކަމަށް ވިސްނައިދޭން މީގެ އިތުރުން އޭނާއަކީ ހަޔާތުގައި ގިނަ ކަންކަން ދިމާވެ އެތަކެއް ހިތާމަ ބަރުދާސްތައް ކޮށްފއިވާ މީހެއް. އޭނާ އެހެން ކަންތައް ކޮށްފައިވަނީ ލިބުނު ހިތާމަތައް ބަރުދާސްތުކުރާނެ ގޮތެއް ނޭނގިގެން ކަމަށް ވިސްނައިދޭން،"\nހަގީގަތުގައި ޑަސްޓިން އަކީ ސަމާސާ ކުރަން ލޯބި ކުރާ މަޖާ މިޒާޖެއެއްގެ އެންމެންނާވެސް ގުޅޭ ހިތްހެޔޮ މީހެއް. އޭނާގެ އެންމެ ބޮޑު މަގުސަދަކީ އެންމެން ހެއްވުން. މީގެ އިތުރުން އޭނާއަކީ އެހެން މީހުންގެ އިހުސާސްތައް ދަންނަ މީހެއް،" ކަމަށްވެސް ބުނެފައިވެއެވެ.\n1977 ވަނަ އަހަރު އުފަންވި ޑަސްޓިން ފިލްމް އިންޑަސްޓްރީއަށް ނިކުމެފައިވަނީ އުމުރުން އެންމެ 10 އަހަރުގައިއެވެ. އޭނާ ވަނީ "ސޭވްޑް ބައި ދަ ބެލް" އަދި "ދަ ވޮންޑަރ އިޔަރޒް " ފަދަ ގިނަ ޝޯތަކުގައި އޭނާގެ ހުނަރު ދައްކާފައެވެ.


Champa kunfunin raahjeyge furathama wellness resort hadhanee\nކްރައުން އެންޑް ޗަމްޕާއިން ރާއްޖޭގެ ފުރަތަމަ ވެލްނަސް ރިސޯޓު ހަދަނީ\nކަގި މޯލްޑިވްސް ސްޕާ އައިލެންޑްގެ ވެލްނަސް ސެންޓަރު- ފޮޓޯ: މޯލްޑިވްސް އިންސައިޑާ\nރާއްޖޭގެ ޓޫރިޒަމަށް އާ ޕްރޮޑަކްޓްތައް ތައާރަފު ކުރަމުން ގެންދާ، ކްރައުން އެންޑް ޗަމްޕާ ކުންފުނިން ރާއްޖޭގެ ފުރަތަމަ ވެލްނަސް ރިސޯޓު ތަރައްގީ ކުރަން ފަށައިފި އެވެ.\nހަށިގަނޑުގެ ދުޅަހެޔޮކަމާއި ރިލެކްސިން އަދި ވެލްނެސް އަށް ހާއްސަ ހިދުމަތްތައް ލިބޭ ގޮތަށް ކްރައުން އެންޑް ޗަމްޕާ ކުންފުނި ވެލްންސް ރިސޯޓު ތަރައްގީ ކުރަނީ ކ. ކަގީގަ އެވެ.\n"ކަގި މޯލްޑިވްސް ސްޕާ އައިލެންޑް" ގެ ނަމުގައި ބްރޭންޑުކޮށްގެން ތަރައްގީ ކުރާ މި ރިސޯޓުގައި ހުންނަނީ 50 ކޮޓަރި އެވެ. މި ކޮޓަރިތަކުގެ ތެރެއިން 40 ކޮޓަރި މޫދުގައި ހުންނައިރު 10 ކޮޓަރިއަކީ ބީޗް ކޮޓަރި ތަކެވެ.\nމި ރިސޯޓުގެ އެންމެ ހާއްސަ ސިފައަކީ މޫދުގައި ތަރައްގީ ކުރާ ސްޕާ އެންޑް ވެލްނެސް ސެންޓަރެވެ. ރަށުން ޖެޓީއެއް އަޅައި ތަރައްގީ ކުރާ މި ތަނުގައި ވެލްނަސް އަށް ހާއްސަ 13 ކޮޓަރި ހުރެ އެވެ. މިތަނުގައި ޔޯގާ ޕެވިލިއަންއެއް ހުރެ އެވެ. މީގެ އިތުރުން ރަށުގެ ގަސްތަކުގެ މަތި ފެންނަ ގޮތަށް މެޑިޓޭޝަން ހާއްސަ ޕްލެޓް ފޯމެއް ވެސް ހުރެ އެވެ.\nކަގި ވެސް ފަރުމާކޮށްފައިވަނީ ޗަމްޕާ ކުންފުނީގެ ގިނަ ރިސޯޓުތަކުގެ ފަރުމާ ކުރުންތެރިޔާ އެމެރިކާގެ ޔޫޖީ ޔަމަޒާކީ އެވެ.\nރިސޯޓް ހުޅުވާނެ ތާރީހެއް އެ ކުންފުނިން ބުނެފައެއް ނުވެ އެވެ. މި ރިސޯޓު ތަަރައްގީ ކުރުމަށްޓަކައި ގާތްގަނޑަކަށް 2.5 ހެކްޓަރުގެ ރަށުގެ ބިން ހިއްކުމުގެ މަސައްކަތް މެއި މަހު ވަނީ ކޮށްފަ އެވެ. މި މަސައްކަތް ކުރީ އެމްޓީސީސީގެ މަހާޖައްޖައްރާފާ އިންނެވެ.\nމި ރަށަކީ ކުރީގެ ސަރުކާރުން ޓޫރިޒަމް ގާނޫނަށް ގެނައި އިސްލާހަކާއެކު ބިޑަށް ނުލައި ދޫކުރި ރަށްތަކުގެ ތެރޭގައި ހިމެނޭ ރަށެވެ. އޭރު އާއްމުކުރި ލިސްޓުގައި މިރަށުގެ އަގެއްގެ ގޮތުގައި ޖަހާފައިވަނީ 2.1 މިލިއަން ޑޮލަރު ( ގާތްގަނޑަކަށް 32 މިލިއަން ރުފިޔާ) އެވެ.\nކްރައުން އެންޑް ޗަމްޕާ ކުންފުނިން އެންމެ ފަހުން ހުޅުވާފައިވަނީ ޅ. ހުރަވަޅި އާއި ކުޑަދޫ ޕްރައިވެޓް އައިލެންޑެވެ. އަދި މި ގްރޫޕުން ރާއްޖޭގައި ނުވަ ރިސޯޓެއް ހިންގަ އެވެ.\nޗަމްޕާ މުހައްމަދު މޫސާ ޓޫރިޒަމް\nޗަމްޕާގެ ހުރިހާ ރިސޯޓެއް ބަންދު ކޮށްފި\nރާއްޖެ "ޓޫރިޒަމް އޮސްކާ" އަށް ނޮމިނޭޓްވެއްޖެ


ރައީސުލްޖުމްހޫރިއްޔާ މުޙަންމަދު ނަޝީދު ދެއްވި 79 ވަނަ ރޭޑިޔޯ ޚިޠާބު - The President's Office\nރައީސުލްޖުމްހޫރިއްޔާ މުޙަންމަދު ނަޝީދު ދެއްވި 79 ވަނަ ރޭޑިޔޯ ޚިޠާބު\n24 ޑިސެންބަރު 2010، ރިފަރެންސް: PRO/RMN/2010/\nމިއަދަކީ 24 ޑިސެމްބަރ 2010 ވީ ހުކުރު ދުވަސް. ދިވެހިރާއްޖެއަށް މިހާތަނަށް ކުރިމަތިވި އެންމެބޮޑު ޤުދްރަތީ ކާރިސާ ކުރިމަތިވީ، އެނގިވަޑައިގަންނަވާނެ، މީގެ ހައަހަރު ކުރިން ޑިސެމްބަރު މަހު ސައްބީސްވަނަ ދުވަހު. އެދުވަހު އެކިގޮތްގޮތަށް ހާލުގައި ޖެހުނު ފަރާތްތަކަށް އެހީތެރިކަން ފޯރުކޮށްދިނުމުގައި، ދިވެހިން ދައްކުވައިދިން އެއްބައިވަންތަކަން ފާހަގަކުރުމުގެ ގޮތުން، އެދުވަހަކީ ޤައުމީ އެއްބައިވަންތަކަމުގެ ދުވަހުގެ ގޮތުގައި މިދަނީ ފާހަގަކުރަމުން.\nމިއަހަރުގެ ޤައުމީ އެއްބައިވަންތަކަމުގެ ދުވަސް ފާހަގަކުރުމުގެ ގޮތުން، ނެޝަނަލް ޑިޒާސްޓަރ މެނޭޖްމަންޓް ސެންޓަރާއި، ޔޫ.އެން.ޑީ.ޕީ އާއި، ދިވެހި ރެޑްކްރެސެންޓް ގުޅިގެން ޚާއްޞަ ޕްރޮގްރާމްތަކެއް ހިންގެވުމަށް ވަނީ ނިންމާފައި. މި ޕްރޮގްރާމްތަކުގެ ތެރޭގައި ހިންގުމަށް ހަމަޖެހިފައިވާ އެންމެ މުހިންމު އެއް ޙަރަކާތަކީ، މިއަންނަ އާދީއްތަ ދުވަހު ހެނދުނު 9.20 ގައި "ޤައުމީ އެއްބައިވަންތަކަމުގެ ސުކޫތު"ގެ ނަމުގައި، ހަމަހިމޭންކަމުގެ އެއް މިނެޓުގެ ސުކޫތެއް ގެނައުން. މިސުކޫތުގައި ބައިވެރިވެވަޑައިގެންނެވުމަށް، އެބޭފުޅަކު ހުންނެވި ޢިމާރާތަކުން ބޭރަށް، މަގުމައްޗަށް 9.10 ގައި ނިކުމެވަޑައިގެންނެވުމަށްފަހު، 9.20 ގައި ސުކޫތުގައި ބައިވެރިވެވަޑައިގަންނަވާފައި، އެނބުރި އޮފީސްތަކަށް ނުވަތަ އުޅުއްވާ ޢިމާރާތަކަށް ވަޑައިގެންނެވުމަށް، ކަނޑައެޅިފައިވާ ރަސްމީ ވަގުތަކީ، ނުވަގަޑި ބައި ކަމުގައިވެސް މިވަނީ ހަމަޖެހިފައި.\nސުނާމީގައި ހާލުގައި ޖެހުނު ފަރާތްތަކަށް ދާއިމީ ބޯހިޔާވަހިކަން ފޯރުކޮށްދިނުމުގެ މަޝްރޫއުގެ ދަށުން އެޅުމަށް ހަމަޖެހިފައިވާ ގެތަކުގެ ތެރެއިން 50 ގެއެއްގެ މަސައްކަތް ފިޔަވައި، އެހެން ހުރިހާ ގެއެއް އެޅުމުގެ މަސައްކަތްވެސް ވަނީ ނިމުމުގެ އެކި މަރުޙަލާގައި. މިދެންނެވި 50 ގެއަށް ބޭނުންވާ ފައިސާވަނީ އަންނަ އަހަރުގެ ބަޖެޓުގައި ހިމެނިފައި.\nސަރުކާރުގެ އަމާޒަކީ، ރާއްޖޭގައި ހާލުގައިޖެހޭ އަދި ޖެހިފައިވާ ހުރިހާ ރައްޔިތުންނަށްވެސް ރަނގަޅު ގޮތްތައް ހޯދައިދެވޭތޯ މަސައްކަތް ކުރުން.\nމަސްތުވާތަކެތިން ރާއްޖެ ސަލާމަތްކުރުމަށް ސަރުކާރުން މަސައްކަތް ކުރާނަން – ރައީސުލްޖުމްހޫރިއްޔާގެ ނައިބު\n6 ޑިސެންބަރު 2019, ޚަބަރު\nކޮންމެ ޤައުމެއްގައި ދިރިއުޅުނަސް ދިވެހިންނަށް ކުރިމަތިވާ ދަތިތައް ޙައްލުކޮށްދިނުމުގައި ސަރުކާރުން ތަފާތެއް ނުގެންގުޅޭނެ - ރައީސުލްޖުމްހޫރިއްޔާގެ ނައިބު\n5 ޑިސެންބަރު 2019, ޚަބަރު\nގިރިފުށީގައި ކުރިއަށްދާ 21 ވަނަ ޤައުމީ ކެޑޭޓް ކޭންޕަށް ރައީސުލްޖުމްހޫރިއްޔާ ޒިޔާރަތްކުރައްވައިފި\nރައީސުލްޖުމްހޫރިއްޔާގެ ނައިބު، ތިރުވަނަންތަޕޫރަމްގައި ހުންނަ ދިވެހި ކޮންސިއުލޭޓަށް ޒިޔާރަތްކުރައްވައި އެތަނުގެ މުވައްޒަފުންނާ ބައްދަލުކުރައްވައިފި\nރައީސުލްޖުމްހޫރިއްޔާ، މޯލްޑިވްސް ބްރޯޑްކާސްޓިންގ ކޮމިޝަންގެ މެންބަރުކަމަށް ތިން ބޭފުޅަކު ޢައްޔަން ކުރައްވައިފި


ބެޑްމިންޓަން ކުޅުންތެރިޔާ ސައިނާގެ ރޯލު ކުޅޭނީ ޝްރައްދާ\nސައިނާ ނެހްވާލަކީ އެތައްބައެއްގެ މަޤުބޫލުކަން ހޯދާފައިވާ ޒުވާނެއް\n29 އޭޕްރިލް 2017 | ހޮނިހިރު 19:29\nސައިނާ(ކ) އަދި ޝްރައްދާ ކަޕޫރު\nއިންޑިއާގެ މަޝްހޫރު ބެޑްމިންޓަން ކުޅުންތެރިޔާ ސައިނާ ނެހްވާލްގެ ހަޔާތުގެ މައްޗަށް ކުޅޭ ފިލްމުގައި އޭނާގެ ރޯލު ފިލްމީ ތަރި ޝްރައްދާ ކަޕޫރު ކުޅޭ ގޮތަށް ހަމަޖެހިއްޖެއެވެ.\nޝްރައްދާ ވަނީ ޓްވިޓާ މެދުވެރިކޮށް މިކަން އިއުލާންކޮށްފައެވެ. ސައިނާ ނެހްވާލަކީ އެތައްބައެއްގެ މަގުބޫލުކަން ހޯދާފައިވާ ހުނަރުވެރި ޒުވާނެކެވެ.\nޝްރައްދާ ކަޕޫރު ކުޅޭ ފިލްމު ޕްރޮޑިއުސް ކުރާނީ އަމޮލް ގުޕްތާއެވެ. އޭނާ އަކީ "ތާރޭ ޒަމީން ޕަރް" ފަދަ ފިލްމްތައް ލިޔެ، "ސްޓޭންލީ ކޯ ޑައްބާ" އާއި "ހަވާ ހަވާއީ" ފަދަ ފިލްމްތައް ޑައިރެކްޓްކޮށްފައިވާ ފަރާތެވެ.\nޝްރައްދާ ކަޕޫރު މިހާރު މަސައްކަތް ކުރަމުންދަނީ އޭނާގެ "ހާފް ގާލްފްރެންޑް" ޕްރޮމޯޓުކުރުމުގައެވެ.\nޝްރައްދާ ބުނެފައިވަނީ ސައިނާގެ ރޯލަކީ ވަރަށް ޗެލެންޖިން ރޯލެއްކަމަށާއި އޭނާއަށް ފަސޭހަ ފިލްމަކަށް ވެގެން ނުދާނެކަމަށެވެ. އެހެން ނަމަވެސް އޭނާގެ ހުރި ހިތްވަރެއް މި ފިލްމުގައި ދައްކާނެ ކަމަށް ޝްރައްދާ ބުނެފައިވެއެވެ. އަދި ސައިނާގެ ރޯލް ސްކްރީންގައި ދައްކާލަން ފުރުސަތު ލިބުމުން ވަރަށް ބޮޑަށް އުފާވެފައި ހުރި ޝްރަދާ ބުނެފައިވަނީ އިންޑިއާގެ އެއް ވަނަ ބެޑްމިންޓަން ކުޅުންތެރިޔާ ސައިނާގެ ރޯލް ކުޅެން ލިބުމަކީ ބޮޑު ނަސީބެއް ކަމަށެވެ.\nޝްރައްދާ ދަނީ މީގެއިތުރުން މިއަހަރުގެ ޖުލައި މަހުގެ 14 ވަނަ ދުވަހު ނެރުމަށް ހަމަޖެހިފައިވާ ފިލްމު "ހަސީނާ: އަ ކުއީން އޮފް މުމްބާއި" ގެ އެންމެ ފަހުގެ މަސައްކަތް ކުރަމުންނެވެ. އެ ފިލްމުގެ ޝޫޓިން މިހާރު ވަނީ ނިންމާލާފައެވެ. މި ފިލްމުގައި ޝްރައްދާ ކުޅޭނީ އަންޑަވޯލްޑް ޑޮން އެއްކަމަށްވާ ދާއޫދު އިބްރާހިމްގެ ދައްތަގެ ރޯލެވެ. ދާއޫދު އިބްރާހިމްގެ ރޯލުން ފެނިގެންދަނީ ޝްރައްދާގެ ބޭބެ ސިދްހާންތު ކަޕޫރެވެ. އެ ފިލްމަކީ އިންޑިއާގެ ގޭންގްސްޓާ ދާއޫދު އިބްރާހިމްގެ ދައްތަ ހަސީނާ ޕަރްކާރުގެ ހަޔާތުގެ ހަދާ ފިލްމެވެ.


Milandhoo kuneege massala mi photo in! | Mihaaru\nމިލަންދޫ ކުނީގެ މައްސަލަ މި ފޮޓޯއިން!\nމިލަންދޫ ގޮނޑުދޮށް ކުނިން ތޮއްޖެހިފައި: މިއީ އެ ރަށުގައި އާއްމު މައްސަލައެއް ކަމަށް ކައުންސިލުން ބުނޭ.\nސޯޝަލް މީޑިއާގައި އިއްޔެ އިން ފެށިގެން އެންމެ ބާރަށް ދައުރުވަމުން ދަނީ ށ. މިލަންދޫ ގޮނޑުދޮށް ކުނީގެ ހާއްޔަކަށް ވެފައިވާ މި ފޮޓޯ އެވެ. ޕްލާސްޓިކް ތައްޓާއި ފުޅިން އެ ރަށުގެ ފުއްޓަރު ފަރާތް ވަނީ އެއްކޮށްހެން ގޮނޑުވެފަ އެވެ. އެކަމަކު މިއީ މިލަންދޫގައި އާއްމު މަންޒަރެކެވެ.\n"ތި ފެނުނީ އަދި ފުއްޓަރު ފަރާތެއް ނޫންތޯ؟ ރަށު އަތިރިމަތީގެ އެހެން ފަރާތްތަކުގައި އަދި ތިޔަށް ވުރެ ކުނި ގިނަ ވާނެ،" ފޮޓޯއާ ގުޅޭގޮތުން މައުލޫމާތު ހޯދާލަން ގުޅާލުމުން، ކައުންސިލްގެ ނައިބު ރައީސް އަހުމަދު ޝިޔާމް ވިދާޅުވި އެވެ.\n"ޕްލާސްޓިކް ފުޅި ފަދަ ކުނިން މުޅި ގޮނޑުދޮށް އޮންނާނީ ފުރިފައި،"\nއާބާދީގައި ގާތްގަނޑަކަށް 3،000 މީހުން އުޅޭ މިލަންދޫގައި ކުނީގެ މައްސަލަ ބޮޑެވެ.\nޝިޔާމް ވިދާޅުވި ގޮތުގައި މިވީހާ ތަނަށް އެ ރަށުގައި ކުނި ނައްތާލެވޭނެ ރަނގަޅު ނިޒާމެއް ނެތެވެ. ކުނި އުކާލުމަށް ވަކި ހާއްސަ ތަނެއް ނުހުންނަ އިރު، ކުނި އުކާލަނީ އެ މީހަކަށް ޖެހުނު ތަނަކަށް ކަމަށް އޭނާ ވިދާޅުވި އެވެ. ރަށުގެ ކެޔޮގަސްތަކުގެ ތެރެއަށާއި ގޮނޑުދޮށަށް ކުނި އަޅާ މީހުން ގިނަ ކަމަށް ވިދާޅުވި އެވެ.\nSh. Milandhoo athirimatheege haalathu 🤔😔😔 pic.twitter.com/nvEKK7ctrd\n— aish mohamed (@oceanaish) July 12, 2019\nކުނި އެޅުމަށް މިލަންދޫގައި ކުރިން ގޮނޑެއް ހަދާފައި އޮތް ނަމަވެސް ކުނި ނައްތާލެވޭނެ ގޮތެއް ނެތުމުން މީހުން އެތަން ބޭނުމެއް ނުކުރެ އެވެ.\nޝިޔާމް ވިދާޅުވި ގޮތުގައި ކުނި ނައްތާލުމަށް ރަނގަޅު ނިޒާމެއް ގާއިމްކުރުމުގެ މަސައްކަތް ކުުރަމުން އަންނައިރު، އެކަން ނިމި އަމަލީ ގޮތުން މަސައްކަތް ފެށޭނީ އަންނަ މަހުގެ ތެރޭގަ އެވެ. އަދި މަސައްކަތް ލަސްވީ ކުނި ނެގުމަށް ބޭނުން ކުރާނެ ވެހިކަލެއް ނެތިގެން ކަމަށް އޭނާ ވިދާޅުވި އެވެ.\n"ގޮނޑަށް ގެންނަ ކުނި ކުރިން އަޅުގަނޑުމެން އެންދިން. އެކަމަކު އެންމެ އެދެވޭ ގޮތެއްގައި ކުރިއަކަށް ނުދިޔަ، މިހާރު އަނެއްކާ އެ މަސައްކަތް ފެށުމަށް ވަސީލަތްތައް ހޯދާފައި ވާނީ،" ޝިޔާމް ވިދާޅުވި އެވެ.\nއޭނާ ވިދާޅުވީ މޫދަށާއި ރަށުގެ އެހެން ތަންތަނަށް މީހުން ކުނި އަޅާކަން އެނގިވަޑައިގަންނަވާ ކަމަށާއި އެކަމަކު ކުނި އުކަން ވަކި ހާއްސަ ތަނެއް ގާއިމުކޮށްފައި ނުވާތީ މީހުން އެކަމާ ދެކޮޅަށް ފިޔަވަޅު އެޅެން ނެތް ކަމަށެވެ.\nކުނިން ތޮއްޖެހިފައިވާ މިލަންދޫގެ ގޮނޑުދޮށުގެ ފޮޓޯ އާއްމުވުމާއެކު ގިނަ ބަޔަކު ދަނީ އެކަމަށް ފާޑު ކިޔަމުންނެވެ. ސޯޝަލް މީޑިއާގައި ފާޑު ކިޔާ މީހުން ބުނަނީ ކުނި ނައްތާލުމުގައި ފަރުދީ ޒިންމާ ވެސް އޮންނަން ޖެހޭނެ ކަމަށާއި ރަށުގެ ބަޔަކު ނިކުމެ، ކުނިތައް ސާފުކުރުމަކީ ރަނގަޅު މިސާލެއް ކަމަށެވެ.\nށ. މިލަންދޫ ކުނި ވޭސްޓް މެނެޖްމެންޓް\n29 ކޮމެންޓް, 59 ރިއެކްޝަންސް\nރަށު ކައުންސިލެއް ޤާއިމްކޮށްފައިވަނީ މިކަހަލަ ކަންތައްތައް މެނޭޖްކުރަން. ކައުންސިލަރުގެ ވާހައިން އެނގުނު ގޮތުގައި ރަށުގައި ކުނި މެނޭޖްކުރެވޭނެ ގޮތެއް ހަމަޖައްސަދެވިފައިނެތީމަ ރަށުގެ ރައްޔިތުންގެ ފަރުދީ ޒިންމާއެއްވެސް ނެތްކަން. ޕްލާސްޓިކް ފަދަ އެއްޗެހި އުކާލާނީކީ މޫދަކަށް ނޫން. ކަމެއް ރަނގަޅަށް ކުރަން އެފޯޓެއް ލަންޏާވެސް ކޮންމެވެސް ގޮތެއް ހަމަޖެހިގެންދާނެ. މިކަމުންވެސް އިނގެނީ ރަށުގެ ރައްޔިތުންނާ ކައުންސިލް ޒިންމަދާރުކުރުވަން ޖެހިފައިވާކަން\nމިލަންދޫ ކުނީގެ މައްސަލަ ހައްލު ކުރެވޭނީ ރައްޔިތުންނާއި ކައުންސިލުން އެއްބަޔަކު އަނެއްބަޔަކަށް އެއްބާރުލުން ދީގެން! ރަށުގެ ގޮނޑުދޮށާއި އެހެނިހެން ތަންތަން ސާފުކޮށް ބޭއްވޭނީ އެންމެން އެކުވެގެން މަސައްކަތް ކޮށްގެން! އެއްބަޔަކު އަނެއް ބަޔެއްގެ ބޮލަށް ޖަހައިގެން ތިމާގެ އަމިއްލަ ޒިންމާއެއް ނޫން ކަން ދައްކަން މަސައްކަތް ކުރުމަކީ ހައްލެއްނޫން! ކައުންސިލުން ޖެހޭނެ ކުނި ނައްތާލެވޭނެ ގޮތެއް ހޯދަން! ރައްޔިތުންވާނެ ކައުންސިލުން އަންގާ ގޮތަށް އަމަލު ކުރަން!\nމިހަބަރުން ހާމަވީ މިލަންދޫ މީހުންގެ ކަންނެތް ކަމާއި މުޑުދާރުކަން. އަމިއްލަ ޒިންމާ.\nކުނި އަޅާނެ ތަނެއް ނެތޭ ކިޔާފަ ގޮނޑު ދޮށަށް ކުނި އެޅުމަކީ ހައްލެއްނޫން. ކަމަކަށް ހައްލެއް ހޯދަން ބޭނުންނަމަ ރަށު ލެވެލްގަ ވެސް އަދި ފަރުދީ ލެވެލް ގަވެސް ކުރެވިދާނެ ކަންކަން މަދެއް ނުވާނެ. މަންޒަރު ތަކުން މިފެންނަނީ ވަރަށް ޒިންމާދާރުކަން ކުޑަ އަމަލެއް. މިލަންދޫގެ ރައްޔިތުންގެ ކިބާގައި މައްސަލަ ހައްލުކުރުމުގެ ވިސްނުމެއް އޮތްހެނެއް ހިޔެއްނުވޭ\nމިތާގަކޮމެންޓްކުރާއިރު އެގެނީ ކޮމެންޓް ކުރާމީހުންގެތެރޭގައި ހާލަތުހުރީކިހާވަރަކޮއްތޯ އަމިއްލައަތުން ތަންތަނައް ކިހާކުންޔެއް އަޅަމުތޯ ކޮންމެ މީހެއްގެފަރުދީ ޒިންމާއެއް މިކަމަކީ އެއްމެންނަށް ކައުސިލިން ދީގެން އަދި ކްލާސްތައް ބާވައިގެން ރަގަޅުކުރެވޭނީ\nއައިމިނަތު ޝިފްލީންް މިލަންދޫގެ ވާހަކަ ލިޔުމުގެ ކުރިން ހުޅުމާލެ ފެރީ ޓާމިނަލް ކާރިން އެއޮއް މަގުންގޮސް އެމަގުގެ ކަންމަތީ އެހެރަ ކެފޭ އާހަމަޔަށް ވަޑައިގެންނެވިނަމަ މިލަންދޫގެ ވާހަކަޔައްވުރެކުރިން ހުޅުމާލޭގެ ގޮނޑު ވާހަކަ ލިޔުނީސްކަން ކަށަވަރު\nއަމިއްލަ އަތުން އަޅާފަ ހުރި ކުނި ނޫން ބާ؟؟؟؟ ފެންނަން ހުރީ ޕިކްނިކް ގޮސްފަ ކާން ބޭނުން ކުރާ ކަހަލަ ތަށި.....އަމިއްލަ ޒިންމާވެސް އޮވެގެން މިކަހަލަ ކަންކަން ހައްލު ވާނި.\nމިސަރުކާރު އައިފަހުން ކުނިގިނަވިއަސް މައްސަލައެއްނެތެވެ. ޔައުނީ ކުންޏަކީ އާމްދަނީ ލިބޭ ވަސީލަތަކަށް ސަރުކާރުން ހަދާނެކަމަށް ވައުދުވިއެވެ. އެއްގޮތަކަށްވެސް ބޮޑު ޚަރަދުކޮށްގެން ނައްތާލާނެކަމެއް ނެތެވެ.\nކުނީގެ މައްސަަލައަކަށް ވުރެ އިންސާނުންގެ ކަންނެތްކަން މީގެން ފެނިގެންދަނީ - ތަށި ދޮންނަން މަސައްކަތަށް "ޑިސްޕޯސަބަލް" ތަށި، ފެން ފިލްޓަރުކޮށްގެން ބޯން މަސައްކަތަކަށް ފުޅީގަ ބަންދުކުރި ފެން މި ދެ ކަންތައް ބަދަލުކޮށް ލަނިކޮށް ތި މަންޒަރު ވަރަށް ތަފާތުވާނެ.\nމިލަންދުއާއި ޖެހިގެން އޮތް ނަރުދޫ މީހުން ކުނި މެނޭޖުކުރާއިރު، މިލަންދޫ މީހުންނަށް ރަށުގެ ކުނި މެނޭޖު ނުކުރެވުމީ ލަދުވެތި ވާންޖެހޭ ކަމެއް.\nމާލެޔާ ޖެހިގެން އޮންނަ ފުނަދޫގައި ކުނި މެނޭޖުކުރާއިރު މާލޭގައި ނުކުރެވުމަކީ ލަދުކަމެއްބާ؟ މީހުން ނެތްތަނަކާއި ތިބި ތަނެއް އެއްވަރުވާނެބާ